
Segun comerciante 
e sushi ta bay 
diabierna 


Stichting Rancho y habitantenan preocupa 
cu situacion di sushi den Rancho 



ORANJESTAD - Segun 
Sr. Clifford Rosa, presi- 
dente di Stichting Ran- 
cho ta conta Bon Dia, 
tin cierto habitante cu a 
yama e fundacion pa keha 
tocante un situacion di 
sushi cu tin den un caya 
na Rancho cual ta causa 
pa un comerciante nobo 
cu ta renobando su luga. 


cuestion cu no kier mira co- 
merciante nobo den e bario, 
al contrario tur esaki sigur 
ta mira como un proceso pa 
mehoracion tambe di e bario, 
pero nan mester atende cu e 
problema aki si tin hende cu 
ta bin haci cosnan cu no ta 
den ‘’ordo” y tampoco acep- 
tabel pa tin den un area ca- 



otro baki. ‘’Si nan bin cerca 
mi nan lo sa cu pa diabierna 
tur cos ta bay wordo haci 
limpi pasobra di mes mi no 


pasando den e bario aki na 
Rancho kemen no wak si ami 
of ken cu ta cu a bin akinan pa 
habri negoshi ta di San Nico- 


las of di Noord of di unda cu 
ta, nos ta Rubiano, y si nos ta 
Rubiano nos ta bon bini unda 
cu ta”, Sr. Mathew a bisa. □ 


E sushi tin basta tempo 
eynan y e luga ta must- 
rando manera un dump, 
sinembargo segun e com- 
erciante ta conta Bon Dia, 
esaki ta tereno priva y e su- 
shi ta eynan temporalmente. 

‘’Normalmente nos ta haci 
limpiesa den e bario y asina 
ey nos tin diferente proyecto 
cu a wordo haci caba y ainda 
tin pa sigui haci mirando cu 
e trabao di limpiesa ta algo 
cu den tur bario bo ta wak e 
fenomeno di sushi, pero aki- 
nan den rancho nan ta bisa 
hopi biaha ta e ambulantenan 
ta esunnan causante di tur e 
sushedad y no ta tur ora esey 
ta e caso.” Sr. Rosa ta bisa 
Bon Dia. 

Segun Sr. Rosa, hopi biaha 
ora cu investigacion wordo 
haci ta ripara cu tin biaha ta 
comerciante mes ta esun- 
nan cu ta paga e adictonan 
pa asina deshaci di nan su- 
shi. ‘’P’esey hopi biaha nos 
ta pone baki di sushi spe- 
cialmente pa e adictonan aki 
pa asina nan por haci limpi 
den nan area, pero ultimo si- 
mannan nos a haya diferente 
yama di habitante den e bario 
mes caminda ta duna nos in- 
formacion unda tin algo un 
tiki mas fastioso tumando 
luga caminda cu no ta sushi 
cu ambulantenan ta tira pero 
den e caso aki ta causa pa un 
comerciante nobo cu a bin 
den e bario y si bo wak bon 
ta sushi awo cu parce manera 
e luga ta un dump” , Sr. Rosa 
ta bisa. Segun Sr. Rosa no ta 

minda hende ta biba. 

E sushi ta bay wordo haci 
limpi pronto 

Bon Dia a bay tira un bi- 
sta den e area y combersa 
cu e comerciante Sr. Alex 
Mathew kende ta bisa cu ta 
haya straño cu hende ta bay 
papia cosnan sin a bin papia 
cu e personanan concerni pa 
wak kico ta pasando of no. 4 ’ 
Mi ta haya un tiki manera cos 
di mucha chikito pasobra si 
nan a haya keho di bario, nan 
por bin cerca mi anto puntra 
ami kico ta kico y ki dia nos 
ta bay ruim op e sushi anto 
nan ta bay haya sa tambe cu 
esaki ta un tereno priva, nos 
lo por splica nan cu nos a 
saca sushi for di akiden anto 
di su mes nos no ta bay laga 
e luga asina ki, nos ta den 
proceso pa ruim op esaki °, 
Sr. Mathew a splica Bon Dia. 

Si bo pone un baki segun Sr. 
Mathew, mayoria biaha locu- 
al ta pasa of nan ta kima esaki 
of nan ta benta yen cos aden 
anto yena esaki completo 
pa despues mester busca un 


lo laga sushi akinan pasobra 
esaki ta tereno cu mester 
wordo uza tambe. Esaki ta 
kantoor y unico cos cu ta haci 
awo ta drechando e kantoor 
pa haci esaki mas moderno, 
caminda e sushi ta , e hen- 
denan ta bay para nan auto, 
ta imposibel pa para riba un 
dump. Mi ta djis haya straño 
cu prome cu sa kico ta pas- 
ando, ta yama media, ta kico 
esaki ta wega politico e kier 
hunga?” Sr. Mathew ta bisa. 

Sr. Mathew kier a agrega cu 
si kier yuda bario, pa yuda 
e ambulantenan cu ta cana 
rond y hiba nan un miho ca- 
minda pasobra ta basta di nan 
cu el a papia cu nan kier haya 
ayudo. 4 ’ Kemen yuda nan, 
saca nan for di riba caya. E 
president di bario ta bisa ami 
cu a duna autorisacion na e 
chollernan pa keda akinan 
pa huma nan droga tanten 
cu e muchanan no wak nan. 
Duna autorisacion na bo cas 
no akinan cu no ta di bo, pa- 
kico duna autorisacion pa 
bin traha cas di choller riba 
e terenonan aki? Tin mas cos 


Colombia mla y tuya 
en feliz memoria 



Colombia, patria hermosa y rica 
Desde lejos te vemos 
Grande con los brazos extendidos 
Como una buena madre... 

Para ti ninguno es extranjero 
Para ti todos son tus hijos 
Majestuosa y elegante 
Con tus valles, montañas, llanuras 
Y esos dos mares 
Rodeados de hermosas playas 
Que te hacen inolvidable 
Tu gente amable, sencilla, cariñosa 
No tienen comparación... 

Quiero que sepas que no te olvido 
Tu dolor es mi dolor 
Tu alegria es mi alegria 
Allá esta lo que más amo 
Mi familia, mis amigos tan queridos 
E1 recuerdo de mis viejos 
Que en tus entrañas yacen dormidos 
Colombia por eso y mucho más 
Siempre te amaré 

Dios te de la paz que todos anhelamos Q 

Sra. Maduro manda 
di cashi pa muraya 


Seguro Citizens no kier paga daño 
di accident desde october 


ORANJESTAD - Ciu- 
dadano hopi disgusta cu 
compania di seguro cu 
no kier cubri gasto di ac- 
cidente ocasiona pa nan 
cliente. Ta teme cu e uni- 
co posibel solucion ta pa 
hiba e compania di seguro 
Citizens corte. 

E ciudadano ta cunsumi cu 
seguronan ta cobra placa , 

pero ora ta bin pa nan saca 
placa, e ta un caminda di 
cruz. 

24 di October 2015 a tuma 
luga un accidente riba ca- 
minda di Paradera bayendo 
Sero Blanco na altura di e 
luga cu ta bende piesa Su- 
rinam, entre un auto marca 
Chevrolet Sparky un Nissan 
March. 

E Chevrolet ta esun cu a 
ocasiona e accidente cual a 
sali tambe riba e rapport di e 
compania TRS. Diario a cu- 
bri e accidente y nan tambe 
a publica e informacion aki 
pues cu e Chevrolet a ocasio- 
na e accidente y e Nissan ta 
esun gana. Polis tambe tabata 
na e sitio trahando rapport e 
momento ey. 

Ambos auto ta sigura 

Ambos auto ta sigura, e 
Chevrolet ta sigura cu Citi- 
zens y e Nissan ta sigura cu 
Boogards. 

Ta te na januari cu a warda 
pa rapport di polis keda cla, 
a yama seguro pa wak con a 
para, y a wordo notifica cu 
tur cos ta cla y e señora a 
wordo cubri caba. 

Esaki a straña e persona cu a 
yama, como cu ta nan a gana 
y ta nan mester a ricibi placa 
y no e señora. 

Ora cu esunnan cu a yama cu 
ta di e auto Nissan a realisa 
kico a pasa, seguro a bisa cu 
ta a base di e rapport cu polis 
a entrega nan a paga e señora 
y pues cu e rapport di polis a 
wordo traha fout. 

Version ocupante Nissan 

Un di e ocupantenan di e 
Nissan Sra. Maduro, cu a 
acerca Bon Dia Aruba cu 
e informacion aki ta splica 
cu desde januari a cuminsa 
e ora cu e caminda pa polis 
corigi e rapport pa haya cubri 
daño di cliente di Citizens a 
ocasiona cu Citizens no kier 


para responsabel pe te dia di 
awe. Citizens a bisa cu nan 
ta traha a base di rapport di 
polis, sinembargo a pesar cu 
polis a traha un declaracion 
nobo indicando cu e rapport 
anterior ta fout, Citizens no 
kier reconoce esaki. 

Locual cu ta di lamenta pa- 
sobra Sra. Maduro ta a.o sin 
por bay traha desde cu e ac- 
cident a tuma luga pa motibo 
cu e ta parcialmente ciego na 
su banda di wowo robes. 

Desde e tempo ey AZV a 
cubri diferente operacion y 
bishita na specialista pa logra 
mehora bista di Sra. Maduro. 
Pa di prome cornea di Sra. 
Maduro a habri parti a causa 
di e golpi. 

Pa su mañan 8or di mainta 
e mester a wordo opera pa 
dokter Jacobs unda cu el a 
haci un operacion chikito pa 
cose e cornea bek. 

E dañonan cu a sufri ta cu 
lens natural di wowo a bin 
afo, gel a bin afo, y e retina 
a sufri daño. “Mi mester a 
wordo 2 luna pa e mashin 
di scan wowo yega Aruba pa 
asina determina cu mas deta- 


ye kico ta tur e daño, despues 
di esaki a constata tur e da- 
ñonan ariba menciona. 

Na Februari ta prome biaha 
cu Sra. Maduro a biaha pa 
Colombia, cubri pa AZV pa 
wak kico por haci pa e y trata 
e daño causa na e retina. 

A opera e retina na Colom- 
bia inmediatamente mirando 
e daño y e riesgo cu e tabata 
core pa perde su wowo. Nan 
a pega e retina bek cu un tipo 
di silicon. 

Despues di dos luna e a bolbe 
Colombia bek pa saca silicon 
y pone un lens secundario 
cual no por a tuma luga, pa- 
sobra e dokter a conseha pa 
warda dos luna mas prome 
cu haci caba, ya cu tin hopi 
complicacion na e wowo 
como cu tin un cornea trans- 
planta. 

Awo mi ta bayendo bek pa 
Colombia pa hinca e lens y 
pa wak si por dun’e mas tanto 
visibilidad bek cu ta posibel.” 

Segun Sra. Maduro dokter 
no por garantisa cu e ta bay 
mira bek manera prome cu e 
accident. Sra. Maduro su tra- 



bou ta tras di un computer y 
e no por eherce su funcion si 
su bista no ta bon cual ta haci 
cu e tin gran perdida den su 
entrada. 

Citizens ta considera de- 
claracion di polis invalido 

Citizens a bisa Sra. Maduro 
cu e cambio (declaracion) 
cu polis a haci pa indica cu e 
rapport inicial a wordo traha 
malo, no ta algo cu nan ta 
considera valido. 

Polis no por elimina e rap- 
port inicial tampoco y a bisa 
cu e rectificacion ta locual cu 
e compania di seguro mester 
acepta y si no, cu Sra. Madu- 
ro por lanta un caso contra e 
compania di seguro cu no e 
kier paga. 

Mientrastanto compania di 
seguro Boogaards ta haci- 
endo tramitenan pa tuma e 
placa paga na e persona cu a 
ocasiona e accidente mane- 
hando e Chevrolet. 

Pues Boogaards si a acepta 


e rectificacion di polis. Sra. 
Maduro ta wordo manda di 
cashi pa muraya y e no sa mas 
kico pa haci den e caso aki cu 
ya 9 luna a pasa. 

Locual cu Sra. Maduro kier 
pa e seguro cubri ta e da- 
ñonan na e auto cual e tabata 
un ocupante, su gastonan 
medico pa su wowo y tambe 
e 20% di salario cu e ta per- 
diendo for di su salario desde 
cu e no por traha y ta cob- 
rando 80% pa motibo di e ac- 
cidente. 

Polis 

Bon Dia Aruba a tuma con- 
tacto cu specialista di trafico 
cu a splica cu ora cu un se- 
guro no kier cubri algo a 
pesar di declaracion di polis, 
e ta bira un caso civil y nan 
ta recomenda e ciudadano pa 
bay corte. 

E ta un problema cu ta 
tuma luga hopi unda cu se- 
guro no kier cubri dañonan, 
lamentablemente. □ 

i. 



Ministro di turismo no ta mete 

Asina nos conoce, berdad? 


ORANJESTAD - Nos ministro encarga cu 
turismo ta rabia (atrobe). Segun AHATA e ta 
mete demasiado den Aruba Tourism Author- 
ity (ATA). Segun e ministro esey ta gañamen- 
to, e no ta mete indebidamente den e organis- 
mo encarga cu implementacion di maneho di 
turismo. Nos ta bisa cu enfasis ‘implementa- 
cion’, pasobra oficialmente (pa ley) ATA no ta 
encarga cu desaroyo di maneho riba tereno di 
turismo, pero ta simplemente sigui e maneho 
di e ministro den e puesto na e momento ey. 
E ley ta bisa textualmente den articulo 2, in- 
ciso 1:“ Tin un institucion cu tin como meta 
e implementacion di e maneho di e Ministro 
pa fomenta turismo dentro, desde y for di 
Aruba, y cu ta participa na trafico legal bao di 
e nomber Aruba Tourism Authority, abrevia 
como A.T.A. “. Tur cos mas cu e organisacion 
aki ta haci, ta deriva di e meta principal aki. 
Anto nos no ta comprende e rabia di e min- 
istro, pasobra metiendo den asunto di ATA, e 
ta haciendo exactamente loke ley ta bisa. Ade- 
mas, e ley aki, no ta e baby cu e mes a para na 
su cuna? No ta e mes a traha e structura aki, 
anto awor e kier pasa pa santo, cu e ta mantene 
su debido distancia y no ta mete den e asun- 
tonan di ATA? Ta ken ta bay kere e cos aki? 
Nos por conta hasta mas cu tambe ta bin di e 
texto di ley bao di cual e organisacion ta fun- 
ciona. Den articulo 20, inciso 1 e ley ta bisa:” 
E Ministro por duna e Director instruccion 
tocante e implementacion di e tareanan enco- 
menda na e Persona Huridico. E Director ta 
duna siguimento na un tal instruccion dentro 
di e termino stipula pa e Ministro. 

Ta asina si cu e ministro, prome cu e duna e 
instruccion, mester consulta cu e Hunta di 
Supervision. E Hunta ta duna su conseho mas 
pronto posibel, e pro pa mas tarda dentro di 
dos siman. E decision di no sigui e conseho 
aki mester ta motiva. Esaki ta significa cu 
e ministro ta cuminsa cu stipula pa ATA ki 
maneho e kier mira implementa, y despues 
ta dirigi trabao di e director tambe dunando 
instruccion, tur segun e modelo cu e mes a 
instrui huristanan na Departamento di Legis- 
lacion pa traha pe. Naturalmente cu e ley aki 
no a pasa sin critica di Conseho Consultativo, 
cu debidamente a indica e punto cu ATA den 
concepto ta un organismo autonomo, es decir 
pa crea mas distancia entre mandatario y or- 


ganismo, pero cu manera a hinca e asunto aki 
den otro no a keda nada di e supuesto autono- 
mia cu e mester tin. 

Talbes asina nos por cuminsa comprende 
tambe e critica di e miembronan recomenda 
pa AHATA, cu ta parce cu nunca nan a lesa e 
version original na Hulandes di e ley aki. Si 
nan no tin esey ainda, lo ta bale la pena duna 
nan un traduccion na Ingles. Pero por ta cu 
su rabia tabatin mas di haci cu e cifranan cu 
AHATA a divulga tocante e sumanan grandi 
cu a bay pa gobernacion pasobra no a logra 
gasta nan... Esey si ta algo nobo na Aruba, un 
ministro cu no ta logra gasta tur su placa! Con 
nos mester husga esaki, como algo bon o algo 
malo? Esey ta depende na kico e kier gasta e 
placa. Si ta na mas mercadeo mester a gasta es- 
aki, por ta cu esey ta hustifica. Si ta pa contrata 
mas personal y haci mas cos di luho na Aruba, 
podise no. Pero esey ta dificil pa husga, paso- 
bra manera ta e caso cu casi tur entidad liga na 
gobierno, nos como ciudadano no mag haya 
sa kico nan ta haci cu placa. 

Pero tin otro aspecto preocupante den e asun- 
to aki. Esey ta cu nos ta cuminsa perde bista 
den ki ministerio ta haci kico. A raiz di e ul- 
timo atraconan den vecindario di e hotelnan a 
cuminsa atrobe discusion tocante e sumanan 
cu ta disponibel pa stimula siguridad den e area 
unda turismo ta concentra. Segun declaracion 
di e directora di ATA, tin placa disponibel, 
pero falta e plan pa inverti esaki. Awel, awor 
cos a caba di bruha. Nos ta biba den un pais 
unda Husticia, cu ta responsabel pa siguridad, 
no tin placa pa actua, y otro caminda miyones 
di placa di Aruba (di nos!) ta warda decision di 
otro hende cu no sa unda nan cara para ora ta 
trata siguridad publico. 

Pa colmo aki ta desvia decision di fondonan 
publico for di parlamento, cu mester ta esun 
cu ta dicidi riba placa publico. Ta dificil pa 
gobernacion sigui deteriora y desintegra di e 
manera aki, anto henter Aruba ta para wak con 
insiguridad y delincuencia, importa y crioyo, 
tin nos den su gara. Nos no ta keda sin critica 
nos ministro di Husticia ora nos ta kere cu 
esey ta na su luga, pero loke ta pasando awor 
ta loke bo ta haya ora cu ta desvia fondo for di 
e medionan general di gobierno, di tal manera 
cu ni e ministro, ni parlamento tin algo di bisa 
riba e fondonan ey. Te ki dia, te ki dia. Q 

Presidente Santospa tur Colombiano den exterior 

“Ningun hende ta bisa cu paraiso ta warda nos...” 


ORANJESTAD - Den 
cuadro di celebracion di 
e 206 aniversario di in- 
dependencia di Colom- 
bia, Juan Manuel Santos, 
kende ta presidente di e 
pais ey, a anuncia na nan 
conciudadanonan biban- 
do den exterior cu aña 
pasa fin di conflicto cu 
Farc tabata un speransa, 
pero awendia e ta birando 
un realidad. 

Consulado di Colombia na 
Aruba a divulga na Bon Dia 
Aruba e mensahe cu presi- 
dente Santos di Colombia a 
expresa pa e Colombianonan 
bibando afo di nan pais, rela- 
ciona cu Dia di Colombia 
awe 20 di Juli. 

Mensahe presidente di 
Colombia 

Presidente Santos a bisa aña 
pasa den su tradicional men- 
sahe di Dia di Colombia el a 
destaca e esfuerso di su pais ta 
bin realisando pa reduci e po- 
bresa y desempleo. Tambe pa 
percura un crecemento eco- 
nomico, apesar di e panora- 
ma internacional di awendia. 


Igualmente e mandatario a 
yega di destaca eliminacion 
di visa pa e Colombianonan 
cu ta realisa biahe di dura- 
cion corto cerca 30 nacion 
Europeo. E1 a bisa cu esaki 
ta algo cu ta faborece e Co- 
lombianonan cu ta biba na 
Europa ya cu asina nan por 
comparti cu nan famianan y 
amigonan cu mas facilidad. 

Pero e aña aki, Presidente 
Santos a menciona den su 
mensahe pa tur Colombiano 
den exterior cu dia 23 di juni 
ultimo nan a logra un acu- 
erdo pa para e conflicto arma 
bilateral y defmitivo entre 
Farc y ehercito di Colombia. 
Ademas nan a defmi como lo 
tuma luga e proceso di en- 
trega di arma di e guerrilla di 
Farc. 

Segun e mandatario, e acu- 
erdo aki tabatin un gran 
transcendencia, y e acto aki a 
conta cu presencia di digna- 
tarionan halto di Nacionnan 
Uni, varios hefe di Estado di 
nos region, y delegadonan di 
Merca y Europa. 

“Mundo henter a aplaudi cu 


Santo Sacrificio di Misa pa 
conmemora Dia di Colombia 


(Pabien na tur 
Cofombiano riba nan dia 
Qpeciaf aki 


entusiasmo e acuerdo aki pa- 
sobra nan sa e nificacion cu 
tin e fin di e ultimo guera 
den nos continente Ameri- 
cano. Y cu e ta un modelo di 
construccion di paz pa tur e 
nacionnan di e planeta”, asi- 
na presidente Juan Manuel 
Santos di Colombia a expresa 
den su mensahe na ocasion 
di Dia di Colombia. 

E mandatario a bisa cu hopi 
aña e nacion Colombiano 
mester a warda, for di 206 
aña cu nan a duna loke nan ta 
yama “Grito di Independen- 
cia” pa fmalmente nan por 
papia di un berdadero paz 
den nan patria. 

“Ta bon pa boso como Co- 
lombianonan den exterior 
por sa cu nan ser keri ta biba 
den un ambiente di menos 


violencia y di mas conviven- 
cia”, segun e mandatario Co- 
lombiano. 

Tambe el a bisa cu ta bon pa 
hopi Colombiano cu a wordo 
expulsa di nan pais pa causa 
di e conflicto arma, por bolbe 
na nan nacion sin miedo, cu 
alegria pa yuda construi un 
miho futuro. 

“Ningun hende ta bisa cu 
paraiso ta warda nos. No! Ta 
warda nos hopi trabou y de- 
safionan grandi”, asina el a 
expresa den su mensahe. 

E mandatario a bisa cu loke 
ta warda nan ta hopi trabou y 
desafionan grandi, pero nan 
ta bay asumi e retonan aki for 
di un pais unda nan tur por 
drenta, y unda e ideanan ta 
wordo defende cu palabran- 
an y argumento, y nunca mas 


cu arma. 

“Esa Colombia los aguarda. 
Por esa Colombia trabaja- 
mos. Desde esa nueva Co- 
lombia les decimos: Feliz 
Dia de la Independencia!”, 
asina presidente Santo a bisa 
textualmente den su men- 
sahe na Spaño. Q 


hvi IriLi 




ORANJESTAD - Awe comunidad Colombiano ta cel- 
ebra e di 206 aniversario di independencia di Colombia. 
Pa conmemora e fecha historico aki pa Colombia su pueb- 
lo ta wordo celebra un Santo Sacrificio di Misa awe pa 
7’or anochi. E ta tuma luga na Misa Birgen di Fatima na 
Dakota. 

Tur creyentenan y miembronan di e comunidad Colom- 
biano y amigonan di Colombia ta cordialmente invita na e 
sacrificio di misa aki. □ 

Venezolanonan ta pasa basta problema pa drenta 
Aruba of cualkier otro pais 



ORANJESTAD - Actu- 
almente hopi ta e turista 
Venezolano cu ta wordo 
perhudica pa e situacion 
na Venezuela caminda 
cu situacion financiero ta 
hopi malo. For di fuent- 
enan confiabel a sali e in- 
formacion cu pa un turista 
drenta Aruba e mester tin 
un suma di 150 dollar pa 
anochi cual ta haci nan 
posibilidad di biaha mas 
dificil. 


Mirando cu esaki ta un suma 
halto pa nan, pero ta e re- 
alidad di bida pa por drumi, 
come y keiro na Aruba. 

Hopi Venezolano ta wordo 
manda bek nan pais y cu se- 
gun informacionnan ricibi di 
e turista Venezolano, nan ta 
wordo maltrata verbalmente 
pa oficialnan di inmigracion 
cu ta bisa nan cu aki nan 
cupo di CADIVI no tin ba- 
lor. Opinion riba red social 
ta mustra cu e trato ey no ta 
necesario y no ta na su luga. 


Nos tur sa cu tin hopi di e 
hendenan aki cu ta biaha pa 
Aruba cu intencion di keda 
traha den cualkier Chines y 
hasta ta ofrece pa haci tur tipo 
di trabou pa asina por man- 
tene nan mes y nan famia. 
Ultimo tempo nos por wak 
hopi di e Venezolanonan ta 
cana rond den tur bario, ca- 
minda cu nan ta busca trabou. 

Tin di esunnan cu ta bin pa 
pasa carchi pero esaki no ta 
bale la pena mas debi na e 
cambio cu no ta suficiente, 
actualmente e dollar ta para 
na 650 Bs pa 1 dollar y riba 
mercado preto nan ta paga 
950 Bs. Pa 1 dollar. Mirando 
e porcentahe cu nan tin cu 
paga aki na esun cu ta pasa e 
carchi ( esun cu ta raspa ) ta 
entre 25% pa 30% y esaki ta 
pone cu e no ta cumbini nan 
mas pa raspa carchi. 

Esaki tambe ta haci un caida 
pa cierto comerciantenan cu 
tabata haci e tipo di transac- 
cion aki. E parti mas malo ta 
cu e turista mes cu ta bin cu 
reservacion pa hotel tambe 
mester pasa den e trauma 
aki. Hopi biaha esun cu si tin 
placa ta haya un impresion 



robes di nos pais pa motibo di 
un trato malo cu ta basa riba 
generalisacion. 


No tin distincion un ta paga 


pa tur y hopi biaha tin miem- 
bronan di inmigracion cu un 
actitud hopi negativo pa cu 
e turista Venezolano. Hasta 
tin di e turistanan aki cu pa 
prome biaha ta yega Aruba 
y nan ta wordo menasa cu 
si nos haya bo ta traha lo bo 
no drenta Aruba nunca mas y 
esaki ta prome impresion cu 
ta duna un turista cu ta bin cu 
su reservacion na un hotel cu 
segun nos ta 5 strea. 

No por hustifica esunnan cu 
ta bin haci malo na nos pais 
pero mester ta hopi cauteloso 
cu generalisa y trata cualkier 
hende di forma inhumano. 
Esey no ta necesario.Q 



Consulado di Colombia mester di ayudo 

Colombianonan na Aruba lo participa den referendum pro paz 


ORANJESTAD - Ayera 
Corte Constitucional 
di Colombia a duna luz 
berde pa realisa un refer- 
endum caminda e Colom- 
bianonan paden y pafo di 
nan pais lo por participa 
den dje. Ta asina cu medi- 


ante nan voto den e “ple- 
bicito” of referendum aki 
e Colombianonan lo di- 
cidi si nan ta apoya of no 
e acuerdonan di paz entre 
gobierno di Colombia y 
guerrilla di Farc. 


Presidente di Colombia, Juan 
Manuel Santos a bisa semper 
cu si e negociacionnan cu 
Farc ta yega na un acuerdo 
manera a sosode dia 23 di 
juni ultimo, e Colombianon- 
an mes lo tin responsabilidad 
di aproba of no e acuerdonan 


FRUTERIA VIRGILIO 

BOLIVIA STRAAT 16 - TEL.: 582-1036 



Felicita a la colonia 
Colombiana en su 


ANIVERSARIO 

De la independencia 
de Colombia 


aki. Bon Dia Aruba a tuma 
contacto cu Consulado di 
Colombia na Aruba cu a in- 
forma cu e Colombianonan 
residencia na Aruba tambe 
lo por participa den e refer- 
endum aki. Ainda no tin mas 
detaye rond di e referendum 
aki, tampoco ki dia e lo tuma 
luga. 

Consulado di Colombia na 
Aruba a haci un yamada na 
nan ciudadanonan riba e isla 
aki pa brinda nan colabora- 
cion den e proceso di organi- 
sacion di e referendum aki cu 
lo tuma luga proximamente 
den e sede consular aki. Tur 


ciudadano Colombiano in- 
teresa di colabora den e or- 
ganisacion di e referendum 
pro paz cu presidente di Co- 
lombia a convoca ta mas cu 
bonbini. 

E proceso aki ta un opor- 
tunidad pa e Colombianonan 
residencia na Aruba lo por 
expresa nan opinion pa me- 
dio di nan voto riba e pro- 
ceso aki, entre gobierno di 
Colombia y Farc. Consulado 
di Colombia ta spera hopi 
manifestacion di apoyo riba 
e parti logistico di nan con- 
ciudadanonan pa organisa e 
proceso aki.Q 


ASERPERDI 

DEN PARKINGLOT Dl M00MBA BEACH 
UN CARTERA PERTENECIENTE NA SRA ANA 
CECILIA CAMP0. E PLAKA N0 TAIMP0RTANTE 
PER0 E PAPELNAN Sl, 

ESUN CU P0R E ENC0NTRA E CARTERA P0R TUMA 
C0NTACT0 CU SRA ANA NA CELULAR 6615361, 
0F P0R LAGE NA M00MBA BEACH. 

Colombianonan riba nos isla no ta 
bon reconoci ainda 


Dr. Carlos Vallejo di 
fundacion Fondo 
di Solidaridad 
Latino Americano 


ORANJESTAD - Ex con- 
sul honorario di Colom- 
bia y presidente di funda- 
cion Fondo di Solidaridad 
Latino Americano, Dr. 
Carlos Vallejo a referi na e 
comunidad Colombiano 
na Aruba awendia rela- 
ciona cu nan dia nacional 
di 20 di Juli of Dia di Inde- 
pendencia di Colombia. 

Dr. Vallejo a declara na Bon 
Dia Aruba cu e ta wak e 
Colombianonan como un 
persona hopi importante na 
Aruba. E1 a bisa cu e inmi- 
grante Colombiano ta wor- 
do caracterisa como un bon 
trahado den e sector di con- 
struccion, turismo, etc... 

Boluntad di servicio 

Como lider di e comuni- 
dad aki, Dr. Vallejo ta sigui 
di cerca e desaroyo di e Co- 
lombianonan na Aruba, den 
e diferente funcion cu nan ta 
realisa, y p’esey e ta considera 
e Colombianonan como 
un persona “supremamente 
importante di e comunidad 
aki”. 

E1 a destaca cu e muchanan di 
scol di origen Colombiano ta 
ocupa e prome posicionnan 
den nan klas. Igualmente e ta 
haya cu e Colombianonan ta 
un persona cu ta gusta colab- 
ora, e ta inteligente, bunita y 
“e ta un rasa formidabeP’. 

Dr. Vallejo su opinion per- 
sonal ta cu no ta existi un rasa 
“mas bunita y mas activo” cu 
e rasa Colombiano. 

E ta haya cu cantidad di bon 
cualidad ta caracterisa e rasa 
Colombiano positivamente, 
entre nan un bon boluntad 
di servicio y un gran humil- 
dad. E ta haya cu apesar di tur 
desprecio e Colombianonan 
semper ta dispuesto pa duna 
nan colaboracion na e comu- 
nidad masha bunita di Aruba. 

No bon reconoci 

Sinembargo Dr. Vallejo 
ta declara cu e ta mira cu 
“asombro y sorpresa” cu e 
esfuersonan di e Colombi- 
ano riba nos isla ainda no ta 
bon reconoci. 

“Nos ta e bandidonan. Nos 
ta e hendenan cu a bin pa kita 
e trabou di e Arubianonan. 
Pero nos no ta esunnan cu ta 
construi, nos no ta esun cu ta 
traha bou awa, calor y man 
di obra barata, sino cu nos ta 
esun malo di e historia”, cat- 
egoricamente el a bisa. 


Aunke e ta kere cu ultimo 
tempo e panorama a cam- 
bia un poco, ya cu ta existi 
un reconocemento “un tiki 
miho” pa e Colombianonan 
na Aruba. Pero e ta haya cu 
pa e trabou cu e comunidad 
Colombiano ta realisa na 
Aruba, entre otro como tra- 
hado domestico, trahando 
den tur sector di nos indu- 
stria turistico, ya sea den 
cushina of restaurantnan y 
diferente trabou di risiconan, 
nan esfuersonan no ta wordo 
reconoci debidamente. 

Como doctor y specialista 
estableci pa varios decada 
caba na Aruba, Dr. Vallejo a 
declara cu el a yega di wak 
pashentnan Colombiano ac- 
cidenta na pia di trabou, ya 
sea cu nan a kap nan dedenan 
cu un mashin di zak. Tambe 
esunnan cu a kima nan curpa 
trahando den cushina y tam- 
be e trahadonan Colombiano 
cu ta resulta cu hernia paso- 
bra nan mester carga canti- 
dad di bulto di cement. “Mi 
a yega di opera e pashentnan 
cu e hernia den nan weso di 
lomba... pero kende ta wak 
esaki? Kende ta reconoce es- 
aki? Esaki ta resulta extraor- 
dinariamente raro pa mi...”, 
segun Dr. Vallejo su declara- 
cion. 

Representacion y derecho 

E ta haya cu na Merca mes 
e comunidad Latino Ameri- 
cano tin mas derecho cu na 
Aruba mes. E ta argumenta 
cu na Merca e ciudadano La- 
tino por vota y nan por haya 
un puesto na Parlamento of 
Congreso, ya cu nan por par- 
ticipa abiertamente den po- 
litica. 

Pero e ta haya cu na Aruba 
e espacio politico ta masha 
cera pa e inmigrante Latino 
Americano lo por participa 
activamente den politica of 
haya un siya den Parlamento. 
“Akinan nos tin solamente 
derecho di bay vota. E dere- 
cho di aumenta e volumen 
di e politiconan, pero akinan 
nos no tin niun derecho di 
reconocemento...”, el a bisa. 
E ta haya cu esaki ta un tema 
pa trece riba mesa pa debati 
riba dje. 

Bon Dia Aruba a recorda Dr. 
Vallejo cu el a yega di par- 
ticipa den politica y te hasta 
un ex presidente di Asocia- 
cion Amigos de Colombia y 
inmigrante Colombiano cu a 
bira nacionalisa Hulandes na 
Aruba a bay riba lista di un 
partido politico den eleccion 
general. Sinembargo el no a 
conta cu e votonan suficiente 


ni e sosten di e comunidad 
Colombiano pa saca su mes 
como Parlamentario. 

Dr. Vallejo a bisa cu aunke 
nan lo por a logra e mayoria 
di votonan exigi sigur nan 
no por haya un posicion den 
Parlamento of den gobierno. 
E ta bisa cu pa ley, nan como 
inmigrante “no por forma 
parti di Parlamento nunca 
hamas aunke nos por tin 10 
paspoort. 

E1 a referi cu pais manera 
Merca, e inmigrante Latino 
Americano por participa 
completamente y desaroya 
nan mes. Sinembargo e ta 
sinti na Aruba pa ehempel 
un rechaso pa cualkier pro- 
fesional te hasta yiunan di 
tera cu ta wordo educa na 
Latino America. Te hasta yiu 
di tera cu a wordo specialisa 
na Costa Rica y na Colombia, 


nan ta wordo rechasa y no tin 
trabou pa nan. 

E ta haya cu esaki ta un situa- 
cion di miseria, ya cu mien- 
tras nan ta otorga beca pa nan 
bay studia na Latino America, 
sinembargo ora cu nan ta bin 
cla, nan no tin derecho pa 
eherce nan profesion den nan 
propio pais. “E situacion aki 
ta duel mi hopi. Y tur esaki ta 
debi pasobra nan a bay studia 
den e region Latino Ameri- 
cano”, el a laga sa. 

Contradiccion 

Sinembargo Dr. Vallejo ta 
considera un gran contra- 
diccion cu Aruba ta manda 
nan pashentnan critico pa e 
paisnan Latino Americano 
pa nan wordo atendi y scapa 
nan bida. Ta paisnan manera 
Colombia cu ta brinda su 
servicio y ta yuda e pashent- 


nan critico manera e clinica 
na Bucaramanga, Medellin, 
Cali, Bogota, Barranquilla y 
otro ciudadnan importante 
na Colombia. 

“Nan ta pashentnan Aru- 
biano enfermo cu ta wordo 
atendi na Colombia”, el a 
bisa. E1 a laga sa cu awe e mes 
ta biahando cu un pashent 
local pa wordo atendi na Co- 
lombia, y e ta haya cu esaki ta 
expresion di un gran spirito 
di cooperacion y positivo pa 
tur hende. 

Den cuadro di 20 di Juli, Dia 
Nacional di Colombia, e ta 
haya cu e tipo di reconoce- 
mento aki mester ta na su 
luga, ya cu e no ta kere cu 
mester alimenta un xenofo- 
bia cu nos no sa for di unda e 
ta sali, y cu no tin sosten for 
di niun punto di bista. Q 


Comida tipica Coiombiana 

Faiz Vm df 
Cdldmbio 

Tierras Colombianas 



flvf MflRin 
PUfi, 

Aniversario 


Wliheminastraat 19 C Tel.:5834920 


Feliz dia de la 
independencia 



ANIVERSARIO 

Pabien tur Colombiano riba 
nan dia special aki. 

Cacho a ataca famia canando riba caminda 



BUBALI - Dialuna anochi 
un famia canando na pia riba 
caminda di santo na Bubali 
na altura di e ex veld bieu 
bayendo pa cas a wordo ataca 
pa algun cacho di bisiña. 

E cachonan posiblemente lo 
a bula e cura di cas pero no a 
morde ningun persona, pero 
di e susto cu e cacho a duna 


nan a pone cu un persona a 
cay riba caminda y herida 
su curpa. Polis a presenta y 
tuma tur informacion pero e 
doño di e cas no kier a sali pa 
para responsabel pa acto di su 
mascota. □ 


Banco di Seguro Social Aruba 

Vacatura 



Banco di Seguro Social (SVb) ta desplega 
un tarea importante den e sistema di 
seguridad social na Aruba. Den e cuadro 
aki SVb ta ehecuta 5 ley di seguronan 
social Tur luna SVb ta percura pa un gran 
parti di nos comunidad ricibi un entrada 
mediante pago di dianan di AO, pensioen 
di biehes y pensioen di viudo y huerfano. 
Desde prome di januari 1986. SVb ta 
brinda seguridad pa Aruba su comunidad. 

Pa yuda nos cumpli cu nos metanan nos ta 
buscando un 

IT medewerker 
applicatiebeheer 

cu den un forma positivo kier forma parti 
di nos team. 

E IT medewerker applicatiebeheer ta 
resorta bao di e IT Manager y ta traha 
conhuntamente cu un otro funcionario 
di IT. 

E IT medewerker applicatiebeheer 
ta responsabel pa aplicacionnan 
di IT, datafiles y systemanan di 
datamanagement ademas 1a sostene 
su usuarionan. 

E IT medewerker applicatiebeheer ta 
entre otro encarga cu: 

• control riba funcionamento corecto 
di aplicacionnan, datafiles y 
systemanan di datamanagement. 
investigacion riba fayonan tecnico y 
posibel solucion. 

• Supervision di uso corecto y eficiente 
riba tur systema di IT, ademas signala 
y raporta puntonan di atencion. 


• Salvaguardia e peso riba e 
infrastructura di IT y haci proposicion 
pa adhusta e capacidad a base di 
pronosticacion di uso. 

• Soluciona unda posibel problemanan 
relaciona cu IT. 

• Fabrica y adhusta un plan 
pa mantencion y reemplazo di 
systemanan di IT. 

Nos ta invita tur personanan pa solicita 
si ta cumpli cu e siguiente rekisitonan: 

• Un hbo-opleiding di informatica of 
similar. 

• Conocimento profundo den tur 
a p I i ca ci o n n a n y systema di 
databasemanagement relevante na 
SVb. 

• Por lo menos 3 aña di expenencia 
den un funcion similar. 

• Tm bon domimo di Hulandes, Ingles 
y Papiamento verbal y por escrito. 

E salario, condicionnan laboral y 
areglo di pensioen ta conforme e 
Bezoldigingsregeling Ambtenaren y 
ta depende di e nivel di educacion y 
experiencia. 

Pa mas informacion tocante e vacatura aki 
por tuma contacto cu IT Manager Johan 
Vrieswijk telefon 527-2700 of mediante 
email na info@svbaruba.org. 

Solicitudnan en escrito, acompaña pa 
curriculum vitae y copia di diploma(nan) 
por wordo dirigi na sr. ir Edwin Jacobs, 
Directeur SVb Aruba. Caya Punta Brabo 
19, Eagle, Aruba. Por manda solicitacion 
mediante fax tambe na 587-5532. 




Antisocial a kibra, drenta y 
horta den un cas na Opal 


OPAL - Diamars atardi ha- 
bitante di Opal a tuma nota 
cu e cas di bisiña ta habri. 
Tambe a observa con un lad- 
ron ta sali na careda. Esey ta- 
bata basta señal pa indica cu 
a destrui y horta na e cas. Mes 
ora bisiña a yama polis. 


Di biaha polis a presenta na 
e sitio y a constata cu real- 
mente ladron a kibra drenta 
den e cas y a horta varios cos. 

Departamento di recherche 
tambe a presenta na e sitio pa 
haci nan investigacion.Q 


Boto local a confronta 
problema rumbo pa Aruba 



ORANJESTAD - Diado- 
mingo den careda di 5’or di 
atardi alarma a keda activa 
pa un boto local den prob- 
lema den awanan teritorial di 
Venezuela. E boto yama Sea 
Hunter y tabatin por lo me- 
nos 6 persona abordo. E boto 
local a sali den oranan di at- 
ardi for di Venezuela rumbo 
pa Aruba. 


Wardacosta y Polis maritimo 
a wordo poni na altura y via 
radar por a registra posicion 
di e boto. Algo mas di 10 
miya pazuid di Aruba polis 
maritimo a logra haya e boto 
y a tou e boto bek pa Aruba y 
pa mas o menos 10:30 di ano- 
chi e personanan a yega waf 
di Barcadera sano y salvo.Q 

Departamento Maritimo Aruba: 

Pacific Mistral y SSV Safe Regency ta huesped 


ORANJESTAD - Depar- 
tamento Maritimo Aruba 
(DSA) ta informa comu- 
nidad di Aruba cu e drill 
ship Pacific Mistral y e 
plataforma residencial 
SSV Safe Regency lo ta 
huesped pabou di Aruba 
pa algun siman. 

E motibo di esaki ta e bien- 
tonan y coriente fuerte cu 
Aruba a experiencia e siman 
cu a pasa. Loke a tuma luga ta 
cu Pacific Mistral a bay ahus- 
ta su anker pa combati e cori- 
ente fuerte cu tabata surpasa 
3.6 nudo (+/- 7 km/ph). Du- 
rante e maniobra pa ahusta su 
anker, algo a bay fout y Pacific 
Mistral a perde su anker y ca- 
dena den 58 meter di profun- 


didad. Na momentonan aki 
nan ta coordinando un op- 
eracion pa recupera e anker y 
cadena pa despues reconecta 
nan bek na e barco. 

Tumando na cuenta cu e bi- 
ento y coriente fuerte cu ta- 
bata tin, Pacific Mistral tabata 
kima hopi fuel pa mantene 
su posicion cu su motornan. 
DSA y Havenmeester a tuma 
e decision pa “shift” e barco 
pa e area di mantencion pa 
dos siman, te ora e barco re- 
solve su problema di anker 
pa despues shift e bek pa e 
Transshipment Area pazuid 
di Aruba. 

Na mesun momento SSV 
Safe Regency tambe tabata 


experenciando problemanan 
similar. Tres di su cinco li- 
ñanan di anker a kibra y e 
plataforma a cuminsa drif. 
Mirando e urgencia a dicidi 
pa ubica SSV Safe Regency 
den e area di mantencion pa 
asina nan cuminsa drecha e 
liñanan di anker. E operacion 
aki por dura un tiki pasobra 
nan mester warda te ora e li- 
ñanan nobo yega Aruba. Aki 
nos ta papiando kisas di 4 pa 
6 siman. 

Biento y coriente halto ta algo 
comun pa Aruba den e luna 
di juli. Pero kico e temporada 
aki a trece cun’e, ta extraor- 
dinario. DSA kier enfatisa cu 
na ningun momento e trafico 
maritimo den transshipment 


un rato den area di mantencion 



area a core peliger. Henter e 
situacion cu Pacific Mistral 
y SSV Safe Regency a wordo 
bon maneha door di DSA, 
Havenmeester, e doñonan y e 
agencia representando Pacific 
Mistral y Safe Regency. Mes- 
ter wordo bisa cu awo, Pacific 
Meltem y Maersk Venturer 
no ta experenciando ningun 



problema cu e biento y cori- 
ente fuerte. □ 


Big 4 Merdia cu premio di 10.700 florin 


ORANJESTAD - Big 4 
Merdia a haci entrega di 
un check di 10.700 florin 
na Narcisp R cu a cumpra 
e numbernan vast di su 
casa. Riba diadomingo el 
a pasa Lucky Cher-ann y 
pidi pa hunga Big 4 Mer- 
dia cu numbernan 1331 y 
*331. Narciso a pasa ayera 
pa busca e premio pa asi- 
na e sorpresa su esposa cu 
e check di 10.700 florin. 

Sorteonan di Merdia ta Ca- 
tochi, Big 4 y Zodiac. Bo por 
cuminsa hunga cualkier di e 
weganan aki cu solamente 50 
cen caba (mita pida). Bishita 
nos website na www.lottoa- 


ruba.com pa tur informacion 
di tur e weganan di 4 cifra di 
Lotto, E Loteria di Aruba. 

Lotto, e loteria di Aruba tin 
ocho diferente wega; Cato- 
chi, Big 4, Zodiac, Wega di 
Number Korsou di Lotto, 
Lotto di Dia, Lotto 5, Mini 
Mega e weganan di Raspa Y 
Gana. Cumprando Lotto bo 
ta contribui na deporte riba 
nos isla. Meta di e fundacion 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 

Compramos 

Vendemos 

■^ntarno^Go nfun^ien)Biirti aoi5e^ 
Pulseras y Baterias para Relojes 

Habri di Dialuna pa Diasabra 
; 9:00am pa 1:00pm y di 2:00pm - 6:00pm_ 

BAÇHUE 

% JOYERIA 

COMfH A V VENTA 

■ rmr mmi 


Notintempo 
pa labaySeca bo 
Pañananl 

Duana Corsou wardando riba reunion cu autoridadnan Venezolano 


WILLEMSTAD - Duana 
di Corsou ke yega na un 
bon entendimento cu au- 
toridadnan Venezolano, 
encuanto entre otro e 
maneho cu mester hiba, 
relaciona cu e situacion cu 
ta reina na Venezuela y cu 
posiblemente por tin con- 
secuencia pa Corsou tam- 
be. Asina por conclui for di 
declaracion di hefe di Duana 
di Corsou, Jules Ilario. Segun 
Ilario, loke cu Duana di Cor- 
sou ta spera di logra, ta pa tin 
e canalnan di comunicacion 
cu e autoridadnan Venezo- 
lano habri. 

Actualmente e liña di comu- 
nicacion entre e dje paisnan 
riba e tereno aki no ta com- 
pletamente habri y Duana 
di Corsou ta spera cu ta bin 


cambio den e situacion aki, 
pa haci posibel un miho in- 
teraccion. Jules Ilario a ex- 
presa cu e ta hopi interesa 
pa haya bista kico por of no 
por cerca principalmente e 
autoridadnan na Margarita y 
tambe Coro. 

Un miho comunicacion lo 
cumbini tanto Corsou como 
Venezuela, pa por ta den 
posicion pa actua na tempo 
na ora cu tin señalnan cu 
ta rekeri tal actuacion. “Ta 
cumbini Venezuela mes tam- 
be un situacion asina aki, pa 
e por eherce miho control di 
loke ta sali for di su pais y 
yega cerca nos”. Asina hefe di 
Duana di Corsou a bisa. 
Duana ta spera cu riba ter- 
mino cortico e encuentro cu 
funcionarionan Venezolano 


por tuma luga, pasobra cu 
apesar cu tin algun luna caba 
cu ta haci esfuersonan, ainda 
e consulta cu e Venezolano- 
nan no por a concretisa. For 
di palabranan di Ilario por 
conclui cu haya un cita cu 
e autoridadnan Venezolano 
ta resulta dificil, debi na e 
situacion actual na Venezu- 
ela. “For di mas o menos tres 
luna pasa, nos lo a keda di bay, 
pero debi tambe na e situa- 
cion na Venezuela, e ta tarda 
un poco”. 

E funcionarionan Venezola- 
no a indica si, cu nan ke ricibi 
un delegacion di Duana di 
Corsou, pero e posibilidad ta 
existi tambe pa e Venezolano- 
nan bin Corsou. Ilario: “Esa- 
ki lo duna nan posibilidad pa 
mira e situacion na Corsou. 


Gerrit Schotte: 


Nos accionnan no a hiba Aqualectra den 


WILLEMSTAD - Ex 
prome minister y lider di 
MFK, Gerrit Schotte den 
un splicacion amplio ta 
rechasa e pensamento cu e 
accionnan di su gobierno 
a hiba, a pone cu Aqualec- 
tra ta den e situacion cu e 
compania ta awor aki. 

“Realidad di e maneho di 
e ultimo 20 añanan ta cu te 
ayera e compania vital ta den 
un situacion fmanciero pesi- 
mo pa motibo di un maneho 
dudoso”, asina Schotte bisa 
den un splicacion amplio. 

E ta splica kico a pasa for di 
1990, tempo cu Bestuurscol- 
lege di Corsou a tuma e de- 
cision pa integra e compani- 
anan K.A.E. y codela den un 
compania. “Tabata un inte- 
gracion ficticio aki for di den 
su prome añanan a manifesta 
un falta di conocemento tec- 
nico pa cu maneho di e dos 


companianan aki cual tabata 
base pa problemanan fman- 
ciero cu te awe e compani- 
anan aki ta enfrenta. 

Den e prome añanan di e in- 
tegracion por a nota subida di 
uzo no registra di awa y elec- 
tricidad. 

Esaki tabatin consecuencia 
cu e clientenan di Aqualec- 


tra mester a carga cu e perdi- 
danan aki, cu otro palabra e 
perdidanan aki tabata wordo 
factura na cada cliente. Entre 
2002 y 2003 e situacion fi- 
nanciero di e compania a bira 
mas agudo, cu mester a busca 
un inversionista internacio- 
nal pa inyecta capital fman- 
ciero den e compania. 



Banco di Seguro Social Aruba 

PETICION NA SVb PA RICIBI 
PAGO Dl ZIEKENGELD 

Banco di Seguro Social Aruba SVb ta anuncia cu e proceso 
pa por ricibi e pago di Ziekengeld for di SVb a ser digitalisa. 

Riba nos website www.svbaruba.org por yena e formulario 
'Peticion Pago di Ziekengeld (ZUK)' y manda esaki pa SVb. 
Tur peticion cu ta ser entrega prome cu dia 20 di e luna 
conente ta ser paga no mas tarda cu dia 5 di e siguiente luna. 

Pa mas informacion por yama 527-2700 of subi nos 
website www.svbaruba.org. 

ir. Edwin M. Jacobs 
Director 

E situacion fmanciero pesi- 
mo aki a hiba Aqualectra den 
e aventura cu Marubeni. E 
compania Marubeni a haya 
accion nan preferencia cual 
tabata garantisa Marubeni 
pago di dividendo tur aña 
sea Aqualectra gana of perde 
placa. Gran parti di e capi- 
tal cu a wordo inyecta den 
Aqualectra a wordo uza pa 
paga debe na kededenan di 
Aqualectra. Un minimo di 
e capital aki a wordo inverti 
den makinaria nobo y man- 
tencion di makinaria exis- 
tente. Esaki ta prueba cu e 
structura di gasto tabata hopi 
halto den e compania. 

Schotte ta splica tambe con 
e director a tuma retiro y 
despues di bastante tempo 
di lobbymento a nombra e 
director financiero como di- 


Pasobra pa nan ta importante 
tambe pa controla tambe kico 
ta sali for di Venezuela bin 
Corsou”. 

Te ainda Duana di Corsou no 
a ripara cu tin Venezolanonan 
ilegal ta drenta Corsou, pa 
medio di barconan di fruta y 
pesca. Tin algun tempo caba 


cu tin control mas estricto 
riba e barconan di fruta 
Venezolano na entrada y sali- 
da di Corsou. Sinembargo pa 
por logra optimalisacion dje 
situacion aki tambe e con- 
sulta cu autoridadnan Vene- 
zolano, ta necesario. □ 



e situacion cu ta awor aki 


rector general. Esaki tabata 
otro golpi pa Aqualectra. Un 
director general sin conoce- 
mento tecnico pa por maneha 
un compania caminda 80% di 
bo produccion y distribucion 
ta basa riba aspectonan tec- 
nico. 

No por keda sin menciona 
e inversion cu Aqualectra a 
haci den BOO y caminda e 
ex director di Aqualectra ta- 
bata un di e figuranan princi- 
pal den e negociacion nan y 
tambe compra di e planta. 

No ta un secreto publico cu 
e planta di BOO for di co- 
mienso di su operacion no 
a funciona como debe ser y 
Aqualectra como e accionista 
den BOO no a haci nada pa 
garantisa un bon funciona- 
mento di e planta cual lo mes- 
ter a entrega na Aqualectra 
coriente na un prijs mucho 
mas barata. 

Na 2010 gerencia conhunta- 
mente cu Banco Central a 
emiti bono pa asina e compa- 
nia por a dispone di capital pa 
paga debenan cu a bin ta acu- 
mula y tambe haci inversion 
nan pa garantisa suministro 
di awa y coriente “supuesta- 
mente”. E historia rondo di 
e emision di bono aki ta bon 
conoci, te cu awe ni Aqualec- 
tra, ni Banco Central no por 
produci documentonan le- 
gal pa por wak si e emision 
di bono aki a wordo haci 
corecto, (no tin contract pe 
bono). E cen nan cu Aqualec- 
tra a ricibi for di e emision di 
bono aki a bolbe bay pa paga 
debenan cu a bin ta acumula 
den e compania y un biaha 
mas no a haci ningun inver- 
sion pa asina garantisa sumi- 
nistro di awa y coriente. 

Tristo ta cu tur e placa cu 


Aqualectra a bin ta ricibi 
durante e ultimo 10 pa 15 
aña nan no tabata suficiente 
pa a saca e compania for di 
e situacion fmanciero malo 
cu e compania a bin ta pasa 
aden durante e ultimo 10 
pa 15 aña. No por keda sin 
menciona con tabata cancela 
administrativamente debe di 
amigonan di e gerentenan 
di Aqualectra. Cual natural- 
mente tabata un perdida fi- 
nanciero pa Aqualectra. 
Conclusion fmal ta cu e 
gastamento di placa y mal 
maneho a wordo confirma pa 
e director actual na momento 
ke e director a declara cu pa 
e ultimo aña nan ta “Window 
Dressing” tabatin pa cu cuen- 
tanan anual di Aqualectra. 

Por conclui cu e accionnan 
tuma pa gabinete Schotte pa 
cuminsa trece cambionan di 
forma structural den maneho 
di Aqualectra cual mester a 
hiba e compania pa produci 
awa y coriente pagabel, nin- 
gun momento no tabata ac- 
cionnan cu a hiba e compania 
na e situacion cu e ta den ac- 
tualmente. 

Aqualectra pa hopi aña caba 
tabata den problema fman- 
ciero, pero di un forma astuto 
a sabi di tene esaki scondi. Ta 
hopi placa a drenta Aqualec- 
tra e ultimo añanan. Unda 
tur e cen nan aki ta? Durante 
di e ultimo añanan a presenta 
diferente plan di rescate. Tur 
den un otro bachi pero cu un 
fmal feliz. Tur e plan nan aki 
traves di añanan a fracasa pa 
motibo cu e interes no tabata 
Aqualectra sino sirbi interes 
di amigonan consultando y 
inversionnan sumamente 
dudoso”, asina Schotte ta 
bisa.Q 

Defensor di Pueblo ta ricibi hopi keho y reclamo riba Ley di Seguro Basico 


WILLEMSTAD - Defen- 
sor di Pueblo regular- 
mente ta ricibi kehonan 
y preguntanan tocante e 
aplicacion di e Ley di Se- 
guro Basico, e asina yama 
ley di Seguro Basico. 
Hopi di e preguntanan 
y kehonan aki, ta bin for 
di personanan preocupa 
cu kier sa si nan of nan 
yiu(nan) menor di edad ta 
cay bou di e ley di Seguro 
Basico. 


E ley di Seguro Basico su 
punto di salida ta, cu tur per- 
sona cu ta residencia legal- 
mente na Corsou, ta cay bou 
di dje. E ley mes sinembargo 
ta haci diferente excepcion 
riba e punto di salida aki. Un 
di e excepcionnan cu e ley 
ta haci ta regarda muchanan 
menor di edad cu a nace riba 
of despues di 1 februari 2013. 
Pa e muchanan aki e ley ta 
indica entre otro, cu den e 
caso cu e mayor mes tabatin 


un seguro medico particular 
caba na momento di intro- 
duccion di e ley di Seguro 
Basico na 2013, e muchanan 
no ta cay bou di e ley di Se- 
guro Basico. E ley ta indica 
si, cu e excepcion aki ta conta 
te asina leu cu e seguro par- 
ticular di e mayor, ta cubri 
tambe e gastonan medico di 
e mucha(nan). Den practica e 
situacion aki por trece cun’e, 
cu un yiu recien nasi, kisas no 
ta keda sigura a base di e ley 


di Seguro Basico, siendo cu e 
otro miembronan di e famia 
si ta cay bou di e ley di Se- 
guro Basico. Mescos ta conta 
tambe pa e yiunan cu a nace 
for di mayornan stranhero, ya 
como cu e ley ta indica cu e 
personanan aki, cu mester di 
permit di estadia pa por per- 
manece na Corsou, no ta cay 
automaticamente bou di e ley 
di Seguro Basico. Banco di 
Seguro Social (SVB) ta e in- 
stancia cu tin e tarea pa eval- 


ua si un adulto of un menor 
di edad ta cay bou di e ley 
di Seguro Basico. SVB tin e 
obligacion pa duna e perso- 
nanan cu acerca e compania, 
e oportunidad pa entrega tur 
nan pruebanan di e situacion 
cu nan ta aden pa loke ta trata 
entre otro seguro pa gastonan 
medico. Den e caso cu e per- 
sona no ta di acuerdo cu e 
decision di SVB, e por apela 
esaki denter di seis siman cer- 
ca SVB.Q 


Green Force ta boga pa cambia e maneho di BTPU 


WILLEMSTAD - E com- 
pania di medio ambiente 
y reciclahe Green Force, 
ta opina cu e maneho di 
BTPU (Bureau Telecom- 
municatie Post en Utilit- 
eiten) pa desanima pro- 
duccion di energia du- 
radero mester cambia. 

E tarifa nobo di y BTPU, 
cu a drenta na vigor dia 1 
di januari 2015, tabata un sla 
duro pa e mercado di energia 
solar. Prome cu 1 di januari 
2015, e consumidonan por 
a produci de dia energia so- 
lar un riba un y bolbe uza e 
mesun energia a base di un ‘0’ 
tarifa anochi. 

Entrante 1 di januari 2015 
esaki a cambia y e tarifa di en- 
trega bek na e red a bira +/- 
33 cen kWh (kilowatt uur) 
y anochi +/- 77 cen kWh. 
Awor aki e ta hasta +/- 25 
cen pa kWh. Riba esey a bin 
tambe e asina yama ‘belasting 
solar”: cu ta un boet pa pro- 
duccion di energia solar. 

Posei ta nifica cu ta paga 
Aqualectra pa cada plachi so- 
lar. Segun Greenforce esaki 
ta completamente incom- 
prendibel y tambe inhusto 
pasobra e plachinan solar, e 
convertidor y tambe e instala- 
cion di e plachinan solar ta pa 
cuenta dje consumido mes. 
Cu e medidanan aki e ROI 
(return on investment) di en- 
tre 5 pa 6 aña a bira entre 8 
pa 10 aña. E casnan cu a haci 
un fiansa, basa riba un ROI 
di 5 pa 6 aña, diripiente a 
confronta un termino mucho 
mas largo pa logra e ROI, 
loke a perhudica hopi famia y 
nan fmancia. 

Mas aleu segun Green Force, 
en general den dia no tin 
hende na cas, cu ta pone cu 
e plachinan solar ta produci 
mas energia cu ta necesario 
pa e cas y empresanan may- 
oria bia ta cera den fm di si- 
man. E energia aki extra aki ta 
bay bek na e red di Aqualectra 
pa un tarifa mas abou. 
Greenforce ta convenci, cu ta 
trata aki di un situacion di ga- 
nashi pa Aqualectra. E com- 
pania ta haya extra energia 


den dia di tur e sistemanan di 
plachinan solar riba e isla, cu 
e ta bolbe bende cu ganashi 
di sigur 50% (exclusivo e gas- 
tonan di e red). 

Finalmente e energia pro- 
duci dor di tur e hendenan 
cu ta dispone di plachinan 
solar, a uza pa complementa 


produccion di energia du- 
radero. Green Force ta opina 
cu por otro y cu mester adap- 
ta e maneho na bienestar di e 
hende y nos planeta. 

Green Force ta sugeri un so- 
lucion cu supuestamente e 
funcionarionan di BTPU no 
a pensa riba dje. Den e cuadro 


energia produci via dje tene- 
do di plachinan solar, mester 
ta entrega a base di e tarifa 
sero na Aqualectra cu por 
fuse reduci tarifa di e hende- 
nan pober. Di e manera aki e 
hendenan cu tin un sistema 
si plachinan solar, por yuda 
famianan cu no por pa paga 


Segun Green Force por salba 
e mundo aki solamente pa 
medio di un maneho efici- 
ente y duradero, loke no ta 
e caso actualmente debi na 
e tacticanan di desanima di 
BTPU y concurso. 

E hecho cu Corsou ta bay 
caba den direccion di 50% 



e sistemanan ineficiente y 
causante di daño na medio 
ambiente di Aqualectra y pa 
yuda cu entrega di coriente. 
E maneho di BTPU, segun 
Green Force ta hopi inhusto 
pa tur tenedo di plachinan so- 
lar y no por ta cualifica como 
‘duradero’. Green Force ta 
puntra si BTPU, no ta un 
instancia di gobierno pa sirbi 
comunidad. 

Green Force ta enfatisa cu 
Corsou ta pertenece na e 200 
paisnan cu a firma e Acuerdo 
di COP21-, contra di e col- 
ectamento di mundo. Sea cu 
e ta firma si of no den cuadro 
di Reino, segun Green Force, 
nos tin e deber moral, pa 
mescos cu sobra di mundo, 
deshaci di generalnan di en- 
ergia sushi manera esun di 
Aqualectra y pasa over riba 


aki Green Force ta propone 
lo siguiente: 

1. Bay bek na e tarifa di un pa 
un. Esaki ta nifica cu na en- 
trega di un cantidad di ener- 
gia, por bolbe pidi bek e me- 
sun cantidad di energia cerca 
e red a base di un tarifa “0” 
(sero). Den caso cu uza mas 
energia cu bo ta produci, bo 
mester paga e tarifa normal 
na Aqualectra. 

2. Elimina e “belasting solar”. 
E consumido mes ta fmancia 
e plachinan solar, e conver- 
tido y tambe instalacion di e 
plachinan solar y Aqualectra 
no mester gana nada cu esaki. 
Den caso cu Aqualectra ke 
gana algo, e mester ta innova- 
tivo y entrega instalacionnan 
di plachi solar y instala nan. 

3. Tur sobra produccion di 


pa produci energia duradero. 

4. Cada instalacion nobo 
mester produci minimal- 
mente 10% mas energia cu 
lo nan tin mester pa por en- 
trega esaki gratis na e red. Di 
e forma aki por cubri e gas- 
tonan dje red y por baha e 
prijsnan pa esunnan menos 
potente. Den caso cu un per- 
sona uza mas energia cu su 
propio 90% di produccion, 
e ta paga e tarifa dobel, pues 
+/- +/-140 cen pa kWh, pa e 
energia extra cu e ta uza. 
Green Force ta reta BTPU 
y Aqualectra pa traha husto 
y coopera na e desaroyo du- 
radero di Corsou. Creamen- 
to di trabounan nobo den e 
sector di energia duradero ta 
posibel solamente si e condi- 
cionnan faborabel ta permiti 
esaki. 


energia duradero debi na e 
instalacion di molina di bi- 
ento nobo na Tera Cora, no 
ta nifica cu no tin e derecho 
pa laga e hendenan produci 
energia pa nan propio nece- 
sidad. 

Green Force ta haci un yama- 
da na e minister concerni pa 
duna un mandato na bien- 
estar di nos planeta. Tambe e 
compania ta pidi parlamento 
pa introduci un vision du- 
radero di termino largo pa e 
sector di energia di Corsou. 
Green Force ta conclui, cu 
mientras mundo completo 
gradualmente ta stop cu en- 
ergia fossiel, na Corsou apar- 
entemente na Corsou ta duna 
preferencia na interesnan di 
Aqualectra, Curoil y RDK, 
a costo di e medio ambiente 
mundial.Q 

Partido Pro Corsou kier mantene relacion cu partnernan den Reino 


WILLEMSTAD - Partido 
Pro Corsou lo mantene 
relacionnan constructivo 
cu tur otro partnernan 
den Reino y fortifica la- 
sonan di cooperacion den 
mundo. Ademas, lo haci 
mas uzo strategico di fon- 
donan internacional pa 
fomenta desaroyo loke ta 
esencial pa Corsou logra 
bira e Ét hub” logistico y 
digital mas moderno y in- 
nova den region. Ademas, 
Pro Corsou lo facilita mas 
cooperacion internacional y 
haci tur esfuerso pa comparti 
conocemento riba tereno di 
energia alternativo, infra- 
structura y telecomunicacion 
y busca mas oportunidad pa 
e desaroyo social economico 
di Corsou. Pa loke ta trata e 
area di bienestar social, famia 
ta e fundeshi principal di nos 
comunidad. Partido Pro Cor- 
sou lo empodera, sostene y 
fortifica famia- y hobennan 
cu ta biba den un situacion 
vulnerabel. Lo haci e inver- 
sionnan necesario den un 
‘Programa di Sosten y Edu- 
cacion Familiar’, caminda 
trahadonan social y otro ex- 
pertonan ta drenta barionan 
y bishita famianan di menos 
recurso pa duna informa- 
cion, comparti conocemento 
y brinda yudansa multi disci- 
plinario. E yudansa aki mes- 
ter brinda un alivio concreto 
pa asina mehora e situacion 
di pobresa structural cu ta 
existi den cierto areanan di 
Corsou. E yudansa tambe lo 
inclui e oportunidad pa fami- 
anan di menos recurso por 
aplica pa un trayecto di sa- 
neamento di debe. Pro Cor- 
sou ke pa famianan cu no por 
resolve nan situacion di debe 
riba nan mes por ricibi yu- 
dansa di parti di un trahado 
social y experto fmanciero 
pa den cuadro di e programa 
di sosten ricibi e guia nec- 
esario pa sanea nan situacion 
fmanciero via di un facilidad 
di credito consolida, garan- 
tisa pa Gobierno. Durante e 
programa aki henter e famia 
ta participa na diferente en- 
cuentro informativo tocante: 
forma un hogar, maneho di 
entrada, presupuesto di cas y 
oportunidadnan pa lanta un 
negoshi propio, etc. Tambe 
e personanan di e famia cu 
por traha mester duna nan 
contribucion social bek na 
comunidad dor di haci cierto 
trabounan basico na interes 
di Corsou. Pro Corsou ta 
boga pa tur centro di bario 
haya suficiente sosten pa 
nan por logra mas programa 
educativo y recreo despues di 
scol pa mucha- y hobennan. 
E programanan social educa- 


tivo aki lo inclui un cuminda 
cayente y saludabel, guia pa 
cumpli cu tareanan di scol, 
tempo liber pa hunga y haci 
deporte, les di arte, baile y 
teatro. Pro Corsou lo duna 
mas atencion y un miho cui- 
do pa nos ciudadanonan cu 
limitacion fisico of mental. 
E ciudadanonan aki lo haya 
miho beneficionan y e ser- 


genera mas divisa y cupo di 
trabou. Pro Corsou lo conti- 
nua cu implementacion di e 
Plan Maestro di Turismo pa 
logra un desaroyo acelera di 
e sector turistico via di con- 
struccion di diferente hotel 
nobo y e di dos megapir. Ade- 
mas, lo cera mas tratadonan 
di aviacion y soru pa mas lihe 
posibel Corsou logra bek su 


y incorpora e filosofia di co- 
operativa den tur programa di 
educacion. 

Pa loke ta trata e area di in- 
frastructura, na momento cu 
Pro Corsou drenta Gobierno, 
nos lo soru pa prepara sufici- 
ente parcela di tereno publico 
pa famianan mes por traha 
nan propio cas. Tambe nos lo 
stimula construccion di cas- 










vicio cu nan tin derecho riba 
dje. Entre otro, Pro Corsou 
lo soru pa famianan di me- 
nos recurso, instancianan cu 
ta cuida un of mas ciudadano 
cu limitacion y pa hendenan 
grandi tambe por ricibi un 
tarifa reduci pa uzo di awa y 
coriente. 

Partido Pro Corsou ke em- 
podera e trahado, mehora 
productividad y drecha asina 
e situacion laboral na Corsou. 
Tambe, nos lo aporta na crea 
mas cupo di trabou y intro- 
duci un pensioen general pa 
asina tur trahado por gosa di 
un pensioen ora nan baha di 
trabou. Pro Corsou ke grad- 
ualmente aumenta e salario 
minimo di trahadonan. Nos 
lo pone economia florece, 
loke ta habri espacio pa au- 
menta e entrada basico di nos 
hendenan grandi y esunnan 
cu ta cobra onderstand. Edu- 
cacion continuo y mas bien- 
estar social lo reduci pobresa 
considerablemente. 

Desaroyo di Infrastructu- 
ra Economico 

Partido Pro Corsou ke integra 
e ministerionan di desaroyo 
economico cu esun di trafico, 
transporte y planificacion 
urbano pa asina logra facilita 
tur e proyectonan social eco- 
nomico cu ta determinante 
pa adelanto di Corsou di un 
forma mucho mas diligente. 
Lo optimalisa nos clima di 
inversion y stimula actividad- 
nan economico nobo, basa 
riba exportacion, pa asina 


status di categoria 1. Pro Cor- 
sou ke inicia un programa pa 
(re)capacita suficiente hende 
(specialmente hobennan) pa 
por traha den turismo. Parti- 
do Pro Corsou ke modernisa 
nos infrastructura economico 
y facilita inversionnan gran- 
dioso den facilidadnan di haf, 
Dok y e diferente zona eco- 
nomico y industrial di Cor- 
sou. Tambe, nos ta sostene e 
plan pa modernisa refmeria 
y busca un partner strategico 
pa construi un terminal di gas 
natural (“LNG”) na Bullen- 
baai loke lo nifica reduccion 
drastico di polucion. Banda di 
uzo di LNG como combusti- 
bel pa entre otro refmeria y 
Aqualectra nos ta boga pa in- 
verti tambe mas den energia 
duradero, manera energia di 
biento, solo y lama. Pro Cor- 
sou ta sostene e plan pa desa- 
roya e “Curaçao Multi Com- 
modity Center” den cuadro 
di desaroyo di e terenonan 
den cercania di aeropuerto di 
Corsou. Nos ta convenci cu 
Corsou tin tur ingrediente pa 
bira e centro di conocemento 
y trafico (“hub”) digital di nos 
region. Ora Corsou bira un 
“hub” digital mas trafico dig- 
ital lo pasa via nos, loke por 
haci Internet na Corsou mas 
barata. Pro Corsou ke desa- 
roya un programa special pa 
asisti empresarionan den sec- 
tor di empresa chikito y me- 
diano. Ademas, nos lo duna 
balor special na cooperativ- 
ismo via di elimina impuesto 
di ganashi pa cooperativanan 


nan nobo y pagabel y tambe 
renobacion di hopi di e casnan 
para bashi rond Corsou, mas 
lihe posibel, pa asina alivia tur 
e personanan riba lista di es- 
pera di Fundacion Cas Popu- 
lar. Pro Corsou ke realisa un 
sistema di transporte publico 
moderno. Pa loke ta trata as- 
faltamento y iluminacion di 
caya, nos lo traha un lista di 
prioridad pa asina cumpli cu 
e necesidadnan riba tereno di 
infrastructura mas agudo den 
e barionan di Corsou. 

Mescos ta conta ora di pone 
of renoba luz di cayanan. Na 
momento cu drecha infra- 
structura den barionan Pro 
Corsou ke implementa e 
concepto di urbanisacion in- 
tegral, loke ta nifica cu aparte 
di asfalta y ilumina cayanan 
so, dedica tambe hopi mas 
atencion na e habitantenan 
den bario, den sentido cu e 
bario ta bira mas bibabel y 
sostenibel, cu suficiente po- 
sibilidad pa recrea y socialisa, 
scol, facilidadnan deportivo, 
parke, centro di bario. 

Salubridad, Naturalesa y 
Medio Ambiente 

Partido Pro Corsou ke halsa 
e calidad di y accesibilidad 
na tur servicio di salubridad 
publico y logra un miho co- 
ordinacion y reparticion di 
tarea pa yuda contene gasto 
den e sector di cuido. E hos- 
pital nobo ta instrumental 
pa logra un sistema di cuido 
mas eficiente y cu ta garantisa 
e ciudadano un bon calidad. 


Pro Corsou ke introduci un 
Seguro Medico General na 
bienestar di Pueblo. 

Tambe, nos lo reduci e tempo 
di espera pa busca mas spe- 
cialista ayafo pa drenta den 
servicio di hospital. Nos lo 
conscientisa Pueblo pa come 
salud y mas balansa y tambe 
haci suficiente ehercicio fis- 
ico regularmente. Tambe lo 
conscientisa Pueblo pa con- 
serva nos naturalesa y medio 
ambiente y hiba un control 
mas efectivo riba tiramento 
afo ilegal di sushi. 

Alabes nos hobennan desem- 
plea lo yuda limpia rooi- y 
plenchinan den nan bario, 
incluso careteranan di Cor- 
sou. Ademas, Partido Pro 
Corsou lo brinda posibilidad 
pa desaroyo real di nos cu- 
nukeronan, criadonan di bes- 
tia y piscadonan. Nos ke pa e 
sector primario aki bira liber 
di impuesto. 

Husticia 

Partido Pro Corsou ta sostene 
un maneho di husticia basa 
riba e tres pilanan: preven- 
cion, reprecion y restaura- 
cion. E pila di prevencion lo 
reintroduci respet pa norma 
y balor den nos comunidad. 
Partnernan concerni tin cu 
traha hunto di forma integral 
pa evita cu specialmente nos 
hobennan ta cay den gara di 
criminalidad. 

E pila di reprecion ta para pa 
aplica sero tolerancia y man 
duro contra droga, arma ile- 
gal, insiguridad y violencia 
riba nos isla. E pila di restau- 
racion lo enfoca riba resocial- 
isacion di esunnan cu a cay 
cera y tambe mas atencion pa 
victimanan di crimen. Di e 
forma aki, Pro Corsou lo por 
garantisa mas y miho protec- 
cion pa tur ciudadano y un 
miho desaroyo civico di nos 
sociedad. 

Financia Publico 

Partido Pro Corsou lo hiba 
un maneho presupuestario 
responsabel y balansa, pero 
combina cu mucho mas enfa- 
sis riba desaroyo economico 
y inversion social. Ademas, 
lo institui e Camara Presu- 
puestario di Corsou y haci 
nos sistema fiscal mas sim- 
pel y transparente. Pro Cor- 
sou lo sigui baha e impuesto 
riba entrada y ganashi, di un 
forma responsabel, pa asina 
aumenta e forsa di compra di 
trahadonan y facilita mucho 
mas inversion priva y cupo 
di trabou. Tambe, lo amplia 
nos red internacional di acu- 
erdonan fiscal pa reforsa e 
sector di servicio financiero 
internacional. □ 

CAMND A H D 5HOPS 


140 mucha a participa den Ban Move Camp 





na e camp ta di diferente 
edad, y pa e motibo ey nan ta 
wordo parti segun nan edad. 

E representantenan di ASU 
y IBiSA a percura pa siña e 
muchanan algun tecnica di 
e deporte. Pero tambe nan a 
percura pa e muchanan pasa 
un rato agradabel durante e 
camp. ASU ta contento di 
mira cuanto mucha a inscribi 
pa participa den nan camp y 
ta spera pa otro siman esala 
lo ta un biaha mas asina. □ 



ORANJESTAD - Siman 
pasa e camp di Aruba 
Sport Unie (ASU) a ini- 
cia na Noord, unda cu e 
muchanan a disfruta di e 
diferente actividad. Es- 
aki ta e di dos siman di e 
camp, pero e biaha aki e ta 


na Santa Cruz. Un total di 
140 mucha a participa den 
e camp di e siman aki. 

ASU conhuntamente cu 
IBiSA ta percura pa haci dife- 
rente actividad cu e muchan- 
an. Tur mucha cu ta participa 

Final Touch a derota Celebrities 



ORANJESTAD - Campe- 
onato Heineken fast pitch 
di Aruba Softball Bond a 
continua dialuna anochi 
riba veld di Flatstone den 
categoria A-Klas. 

E team Final Touch kende a 
estrena nan uniform nobo a 
sa di estrena esaki cu suerte 
sacando un victoria impor- 
tante riba e muchanan di Ce- 
lebrities. 

Den un wega di toma y dame 
esta un wega di bastante care- 
da Final Touch a wanta duro 
ten a ultimo pa paga e cande- 
la di Celebreties, kendenan a 
rally formal pero a keda cor- 
tico na 1 careda. Finalmente 


Final Touch a subi tereno 
celebra tanto nan victoria y 
tambe e alegria den nan uni- 
form nobo. Final Touch 15 


careda, 10 hit, 3 eror. 

Celebrities 14 careda, 13 
hit, 4 eror. Erornan sigur 


a pisa hopi pa Celebreties 
den dicho wega. Santiago 
Gratero kende a drenta rel- 
eva Melchor Abreu den di 4 
entrada ta resulta pitcher ga- 
nado. Di otro banda Carl Yar- 
zagaray kende a drenta releva 
Hilward Geerman den di 4 
entrada mester conforma su 
mes cu e derota. 

Miho batiadonan pa Final 
Touch ta Francis Perez y 
Melchor Abreu ambos di 3-2, 
Santiago Gratero di 1-1, Jose 
Acosta Eugene de Cuba y Fe- 
lix Natero tur a bay di 2-1. Pa 
Celebrities a destaca na home 
plate Ray Girigorio Bernabe- 
la 2-2, Edson den Boef di 3-3, 
Jeremy Geerman 4-2, Urvin 
Paesh 3-2. Wensley Kock di 


5-1 cual por cierto tabata un 
home run den parke. Asina 
Final Touch ta derota Celeb- 
rities pa haci e campeonato di 
A-Klas ainda mucho mas in- 
teresante. 

Diaranson awor 20 di juli 
Spuiters lo topa Mariners 
den un double header ini- 
ciando pa 7:15 di anochi na 
Kudawecha, mientras diabi- 
erna 22 di juli lo tin 2 dou- 
ble header. Cuminsando pa 
7:15 di anochi na Kudawe- 
cha Royal Power lo enfrenta 
Spuiters, mientras na e me- 
sun ora na veld di Flatstone, 
Pizza Hut Monster lo topa e 
muchanan di Sta Cruz Mac- 
uarima Indians. Softball den 
pleno desaroyo.Q 


Edicion 17 di Copa Don Elias Mansur lo ta un masha competitivo! 












ORANJESTAD - Directi- 
va di SV RCA ta confirma 
participacion di ocho eki- 
po di Division Honor den 


e proximo “Copa Don 
Elias Mansur”. 

Nada menos cu SV Dakota, 
Nacional, Estrella, River- 
plate, SV Bubali, Fa Fama, 
Caravel y RCA lo ta e ocho 
ekiponan cu lo bataya cu otro 
den e tan popular Campe- 


onato dedica na un gran bal- 
uarte Don Elias Mansur. 

For di Savaneta te na Alto 
Vista tur districto ta repre- 
senta e aña aki den e copa 
cu a cuminsa na 1999 como 
Copa Richmond. 

Aña pasa e “cabay preto” a re- 


sulta e Piratanan di Angochi, 
Caravel cu a derota RCA den 
e sistema pool pa yega fmal 
pero na fmal e tricolornan 
tawata mucho fuerte y RCA 
ta logra reconkista e copa 
despues di tres aña. 

E aña aki sigur por spera we- 
ganan di nivel halto. Tribu- 
nanan yen y bon animacion 
di popular DJ’s local. Show 
completo lo ta den Centro 
Deportivo Guillermo Pros- 
pero Trinidad. Keda pen- 
diente pa mas informacion 
cu lo sali den 
venidero.Q 

Core Responsibilities 

Contributes to (strategic) policy development in the field 
of events and sponsoring; 

Formulates the framework and content of the event 
strategy and the sponsorship strategy, in consultation 
with the Destination Services Manager (DSM) and other 
relevant (internal) stakeholders; 

Coordinates, monitors and evaluates the implementation 
of event and sponsor programs and activities; 

Involves and engages relevant stakeholders, drafts and 
negotiates agreements in close communication with the 
DSM; 

Develops promotional and communication activities for 
events in consultation with the DSM and other relevant 
(internal) stakeholders; 

Organizes and manages the budget, funding recruitment, 
sponsorship development, production and delivery of 
events and projects from proposal to completion; 

Ensures excellent customer service and quality delivery, 
conducts onsite inspections at events, evaluates, 
coordinates and monitors the implementation of the 
activities; 

Manages the operational and administrative functions to 
ensure that specific projects are delivered efficiently; 
Communicates, develops and maintains close relation- 
ships with stakeholders such as hotels, tour operators, 
media outlets, promoters, event organizers and other 
relevant parties. 


*ndta 


Qualiñcations and Skills 

Bachelor degree in Marketing, Communication or other relevant 
education; 

Five years' work experience in the tourism industry, preferable in 
the event & sponsorship area; 

In depth knowledge and understanding (of the ongoing 
development) of the tourism industry in general and the event & 
sponsorship area in particular; 

A broad and specialized knowledge of organizing and 
promotional methods and techniques to attract the desired 
public; 

Knowledge of social, regional and (inter)national developments 
in the events market; 

Be customer-oriented; 

Build durable professional relationships / Expertise in networking; 
Analytical skills; 

Strong communication and interpersonal skills that are reinforced 
with a good command of Papiamento, Dutch, English and 
Spanish both spoken and written; 

Project Management Skills; 

Presentable/ representative appearance. 

R otary Chib di Amiba: 

Stanley Looman a wordo instala como presidente nobo 



ORANJESTAD - Rotary 
Club di Aruba a instala su 
Directiva nobo pa e aña Ro- 
tario 2016-2017. Como Di- 
rectiva nobo a wordo instala 
e siguiente miembronan: Sr. 
Stanley Looman como Presi- 
dente, Sr. Frans Brinkman 
como Secretario, Sr. Mireille 
Gildhorn-De Miranda como 
Tesorero, Sr. Ravee Bool- 
chand como Presidente sa- 
liente, Sr. Gerardo Oduber 
como Director-1 encarga 
cu Administracion di Club 
y alabes ta e Presidente en- 
trante, Sra. Carolina Lopez 
Paz como Director-2 encarga 
cu PR di Club, Sra. Frederick 
Nuboer como Director-3 en- 
carga cu Miembresia y alabes 
ta e Secretario entrante, Sr. 
Maas van Drie como Direc- 
tor-4 encarga cu Proyectonan 
di Servicio, Sr. Orlando Hoe- 
vertz como Director-5 encar- 
ga cu Fundacion Rotaria y Sr. 



James Fazio como “Sergeant 
at Arms”. 


Durante e anochi aki Sr. Stan- 
ley Looman como Presidente 
di Rotary Club di Aruba pa e 
aña 2016-2017 a repasa tur a 
logronan pa e aña Rotario cu a 
acaba di pasa y a gradici e Di- 
rectiva saliente pa nan contri- 
bucion grandi na beneficio di 
comunidad di Aruba. Despu- 
es di acto aki, Sr. Stanley 
Looman a keda instala como 
e Presidente nobo di Rotary 


Club di Aruba pa e aña Ro- 
tario 2016-2017 y na su turno 
a instala e Directiva nobo di 
Rotary Club di Aruba. Mane- 
ra ta conoci, Rotary Club di 
Aruba a celebra aña pasa su 75 
aña di existencia y pa e mo- 
tibo aki e Presidente nobo sr. 
Lufrido Croes a gradici sin- 
ceramente e Presidente sa- 
liente Sr. Danilo de Freytas y 
su Directiva di por a organisa 
un tremendo celebracion di 
nos 75 aña di existencia. E 
Directiva nobo tambe a pre- 
senta su vision y su metanan 
pa cu e aña entrante y tambe 
a elabora riba e tema nobo di 
Rotary International pa e aña 
aki cu ta “Rotary Serving Hu- 
manity”. 

Un programa hopi special y 
bunita a wordo prepara pa e 
anochi aki y e instalacion di 
un Directiva nobo pa Rotary 
Club di Aruba a tuma luga 
den mahestuoso Alhambra 


Ballroom, cu pa e ocasion 
special aki wordo transforma 
completamente den un ano- 
chi encanta, cu un toke uni- 
co y special. Un danki hopi 
special ta bay na e comision 
organisado y e staf excelente 
di Divi Resorts y Alhambra 
Ballroom cu a prepara esa- 
ki. Na e ocasion special aki 
tawata presente su Excelen- 
cia Gobernador di Aruba Sr. 
Fredis Refunjol y esposa, 
miembronan di Clubnan di 


Servicio di Aruba y miem- 
bronan di Rotary Club di nos 
isla ruman Curaçao. 

Rotary Club di Aruba duran- 
te e aña Rotario 2016-2017 
lo sigui traha duro riba ac- 
tividadnan pa recauda fondo, 
esta nos Fiesta Rotaria y nos 
Golf Tournament, di cual tur 
e sumanan recauda lo bay 
cien porciento na instancian- 
an y fundacionnan den nece- 
sidad den nos comunidad. Q 


Koningin Wilhelmina Fonds: 


Ta presenta di dos parti di programa tocante cancer di pecho na Telearuba 


ORANJESTAD - Awe 20 
di juli pa 7.30’pm Kon- 
ingin Wilhelmina Fonds 
Aruba ta presenta e di dos 
parti di un programa spe- 
cial y informativo riba e 
tema di cancer na pecho. 
Diferente profesional lo 
bin na palabra pa informa 
e pueblo di Aruba. 

Den e programa aki lo bin na 
palabra Dr. R. Jonkhof kende 
ta oncologo y e lo amplia riba 
e diferente aspectonan di 
cancer. Tambe Dr. D. Darya- 
nani, kende ta ciruhano/on- 
cologo, lo duna un splicacion 
di su trabou y e enfermedad 
di cancer. Por ultimo nos lo 


haya un testimonio di Sra. 
M. Verstappen kende na un 
forma hopi habri a conta di 
su experiencia cu cancer y 
con esaki a afecta su bida y di 
su sernan keri. 

Cancer di pecho ta un en- 
fermedad serio y cu ta afecta 
hopi hende na Aruba. Infor- 
macion y conscientisacion ta 
aspectonan importante den 
e lucha contra cancer. Asina 
ta no perde e programa in- 
formativo aki di Koningin 
Wilhelmina Fonds Aruba 
cual lo pasa na TeleAruba di- 
aranson 20 di juli pa exacta- 
mente 7.30pm.Q 




Crystal Casino: 


Glow in the dark Bingo den Crystal Theater! 


ORANJESTAD - Diaran- 
son anochi cuminsando 
pa 8 PM den Crystal The- 
ater pa prome biaha aki 
na Aruba lo tuma luga un 
Glow in the dark Bingo! 
Marketing Coordinator Tir- 
zane Cordeiro a informa cu 


e Carnaval bingo glow in the 
dark edition lo ta un bingo 
completamente diferente, 
un experiencia nobo pa tur 
hungado di Bingo , Crystal 
Theater lo wordo transforma 
cu efecto nan di luz y sigur cu 
tur e obhetonan cu ta glow in 



the dark! 

Bingo package ta solamente 
$15- incluyendo e carchi di 
progresivo cu a yega e suma 
di $ 2400-, wega nan ta paga: 
lst $200, 2nd premio $200-, 
3rd premio $300-, 4th pre- 


mio $300-, 5thpremio $ 400- 
. 6th premio $ 500 7thpremio 
$ 650- 8thpremio ta e pro- 
gresivo di 51 te cu 54 yamada 
ta bira $300 y di 55 yamada 
bay ariba ta bira $200 y di 9th 
premio lo ta $1500-, cash. 


E ambiente cu ta reina du- 
rante di e carnival Bingo ta 
un exito rotundo pa turista 
y pa nos local nan ! Crystal 
& Seaport Casinos simple- 
mente e miho!Q 

Ta bende un Mitsubishi 
Montero 1996 | Afl. 2000.00 
| Tel. 5939965 |QuickCode: 
019933 I 


Toyota Yaris 2002 | Afl. 
2800.00 | Tel. 568 2431 | 
QuickCode: 019179 | 


COMPUTER & 


70 


Weganan di Xbox pa bende | 
Ta bende varios weganan di 
xbox 360. 20 florin pa un (of 
best offer). 150 florin pa tur. 
Yama of whatsapp 7475337. 

| QuickCode: 019953 | 


Autodesk autocad 2016 
Afl. 150.00 | Tel. 7486805 
QuickCode: 017644 | 


IMAGEN&ZONIDM 


Projector Epson | Emp x5/ 
s5 Projector Epson Power- 
lite 77c powerlite s5 serie 
cu control | Afl. 275.00 | 
Tel. 5616062 | Quick Code: 
016381 | 

HnmaoniHCB 

TabendebukipaHAVO | Ta 
bende varios buki pa HAVO 
4 y HAVO 5. Nan ta copia, 
cu ta ideal pa studiantenan di 
Avond Havo. E bukinan ta di 
exacte vakken (Wiskunde B, 


Scheikunde, Natuurkunde, 
Biologie) 20 florin pa un. 
Binas pa 40 florin. Cumpra 
e set completo pa 75 florin. 
Yama of whatsapp 7475337. 

| QuickCode: 019955 | 

HMnMD 0fflB0 

a HMMmaa 

Ganga TV 50” ta raya masha 
bon na su box bo por wak 
potret | No ta negociabel por 
yama na 5944023 whatsapp | 
Afl. 1100.00 | Quick Code: 
019938 | 


Frishider den SUPER bon 
condicion. Mester bay pa 
motibo di mudanza. great 
deal | Afl. 450.00 | Tel. 
5946120 | Quick Code: 

019971 | 


CAS & DEC0RACI0N 

Cama di hero 75fls | Base di 
hero box matras | Afl. 75.00 
| Tel. 5616062 | Quick 
Code: 019575 | 


Window 250fls | Mi tin dos 
bentana cu screen 250 c/u 
1.50 x 90 cms | Afl. 250.00 | 
Tel. 5616062 | QuickCode: 
019919 | 

Kozijn di palo 75 y 50 fls | 2 
kozijn di palo | Afl. 75.00 | 
Tel. 5616062 | QuickCode: 
019966 | 


PAÑA&MODA 


TASSEN | Pa informa- 
cion por bel Anoushka na 
7479934 | N.t.a. | Quick 
Code: 019154 | 


HSmHIHB 


Ta bende un trailer di 2 
camber, sala, cushina. Inte- 
resadonan serio por yama of 
whatsapp na 5683046 pa mas 
informacion y pa haci af- 
spraak. Prijs ta 18500fl. Prijs 
ta discutibel. | Tel. 5683046 
| QuickCode: 019153 | 


Ta Huur un studio aparta- 
mento na Pavia (Paradera) 
Pa 1 persona Prijs: 950 florin 
pa luna + 1 luna borg Full 
muebla + a/c Inclui: awa, 
coriente, cable, WiFi y gas 
Contact: 5942942 | Quick 
Code: 015238 


Ta huur apartamento 1 cam- 
ber max 2 persona. inclui 
cable y wifi, ta exclui awa y 
coriente, + 1 luna di borg pa 
mas informacion por yama 
5669950 | 1100.00 florin | 
Tel. 5930866 | Quick Code: 
019906 


Ta Huur studio apartamen- 
to situa na oranjestad pa 
800 florin. Cu tur cos in- 
clui Inclusivo awa coriente 
cable wifi Exclui coriente 
pa airco Un luna di borg. 
Cerca di Supermarket. Res- 
taurant pomp pa mas infor- 
macion whatsaap 5616062 
| Afl. 800.00 | Quick Code: 
019828 I 


Mi ta huur un apartamento 
situa na Avenida Milo Croes 
pa un pareha of un persona 
so. E apartamento ta 950 
Florin + 950 Florin Borg. 
E luga ta full muebla I awa 
cu coriente ta apart. Por 
tuma contact na 5664326... 
Pa Hende Serio So! | Quick 
Code: 019931 I 


Huur tereno pa pone trailer 
max 40 " pia | ta huur na 
Tanki Leendert patras di 
misa, varios pida tereno pa 
pone trailer 40 pia @ 72m2 
como vivienda. pa un perio- 
do di 2-3 aña. trailer mester 
ta gekeur y den bon estado. 
Por yama pa mas informa- 
cion 5669950 | Afl. 400.00 
| Tel. 5930866 | Quick 

Code: 019905 I 


Apartamento Noord, AWG 
900 p/Month: Caya Danza 
3, Apt2 Bunita Apartamento 
di 1 camber cu 1 baño. E 
apartamento ta bon pa un 
persona of 1 pareha cu lo ta 
buscando algo mas chikito. 
E apartamento ta hopi bon 
situa net caya tras di Taco 
Bel Sasaki, cerca di tur ho- 
tel nan na Noord. E Apar- 
tamento ta parcialmente 
muebla. E camber tin airco 
inverter. E Cushina tin su 
stoof y frishider y un set di 
comedor. Layout: - Cushina 
(tin Stove y Fridge) / Com- 
edor - 1 Camber - 1 Baño 
(Prijs ta AWG 900,-p/m + 
Borg di AWG 900,- Exclui 
Gas, Coriente & Awa Cual 
kier informacion pa pasa 
wak yama na 5875829 
Afl. 900.00 | Quick Code: 


Ta huur na Tanki Leendert 
1 camber studio tur cos in- 
clui pa 1 persona coriente 
airco no ta inclui ( meter 
apart pa airco) inclui: awa 
luz 110 , wifi cable. no ta 
inclui gas y coriente 220 pa 
airco. deposita 1 luna di borg 
Afl. 800.00 | Tel. 5930866 
QuickCode: 019907 | 


Ministerio di Enseñansa: 


Mas mehoracion pa Colegio San Nicolas 



ORANJESTAD - E scol 
pa HAVO na San Nico- 
las ta sigui conoce mas 
mehoracion, mas amplia- 
cion y renobacion. For di 
momento cu Gobierno a 
tuma e institucion over 
for di SMOA y pone bao di 
Dienst Publieke Scholen, 
e instancia pa scolnan pu- 
blico, Colegio San Nicolas 
a conoce hopi cambio. No 
solamente e cantidad di 
alumno y docentenan a 
crece enormemente, pero 
tambe a percura pa e scol 
su infrastructura conoce 
ampliacion considerabel. 

Minister di Enseñansa, Mi- 
chelle Hooyboer-Winklaar ta 
contento cu a logra pa dife- 
rente trabao necesario tuma 
luga den Vakantie Grandi cu 
inversionnan for di Fondo 


Desaroyo Aruba (FDA). Un 
suma di mas of menos 1.6 
miyon florin ta destina pa 
Colegio San Nicolas pa cubri 
e trabaonan aki. 

Colegio San Nicolas su 
crecemento a haci necesario 
pa anexa Arubanita kleuter- 
school y e tempo a yega pa e 
renobacion di e parti aki tuma 
luga. E area aki ta encera tres 
klas lokaal, e oficina di con- 
rector, e oficina di e trahado 
social y lo agrega area nobo 
di baño pa e docentenan. Cu 
mas expansion na caminda, a 
dicidi pa añadi e edificio bieu 
di Maria Reginaschool na 
Colegio San Nicolas. E parti 
pariba di e structura aki ya ta 
den proceso di renobacion y 
aki lo bay aloca e N&T lokaal 
nobo. 

Un otro elemento necesario 
ta e cura di scol y cu e inver- 


sion aki lo porfm crea un 
situacion manera debe ser. 
Den e prome fase lo enfoca 
riba e edificio existente y lo 
inclui Arubanita. E cura lo 
inclui e parti patras di Co- 
legio y lo caba na e gymzaal 
existente. Ta esencial pa 
mantencion di siguridad pa 
e studiantenan y docentenan 
pa tin bon control di ken ta 
drenta y sali di e tereno di 
scol, y pa e motibo aki lo 
traha tambe riba e entrada 
principal di e scol. 

E compania cu a gana e de- 
staho pa haci e construccion 
na Colegio San Nicolas ta 
Geerman Construction y 
nan a cuminsa traha caba den 
diferente area. Ta premira cu 
e prome fase di e renobacion 
ta keda cla pa cuminsamento 
di aña 2017 caba. 

Di e edificionan cu ta wordo 


anexa lo “re uza” solamente 
e murayanan. Ta reemplasa 
e dak, blafon, bentana y por- 
tanan cu materialnan nobo y 
ta bin un instalacion di cori- 
ente y airconan nobo. E mo- 
tibo principal pa cera e edi- 
ficionan aki na prome luga 
tabata e daknan di asbest cu 
no tabata sigur mas. 

Minister Michelle Hooy- 
boer-Winklaar ta satisfecho 


cu e progreso di e trabao tu- 
mando luga na Colegio San 
Nicolas riba e infrastruc- 
tura di scol, pero mas ainda 
e mandatario ta contento pa 
experencia e crecemento di e 
scol, e esfuersonan y trabao 
duro di e docentenan, alum- 
nonan y nan mayornan, y e 
desaroyonan positivo pa cu 
HAVO y VWO na San Nico- 
las. Q 

Dangui OcLuber 
(MEP): 


E ta obvio cu despues di 
7 aña di gobernacion di 
Mike Eman nos pais no a 
conoce progreso. A con- 
trario, famianan ta pasan- 
do den momentonan difi- 
cil y placa no ta alcansa pa 
cumpli cu tur obligacion. 
Gobierno a hiba un mane- 
ho di fia placa, crea debe 
y hipoteca futuro genera- 
cionnan. 

Ora nos tende Mike Eman 
papia cu su gobierno no a 
tuma ningun medida nos 
mester recorda Mike Eman 
loke e la haci cu tur futuro 
pensionado. Mike Eman no 
solamente a hisa e edad di 
pensioen pa 65 aña sino a au- 
menta e prima di AOV tam- 
be. Mike Eman, cu e medida 
aki, a kita for di cadapensio- 
nadoóO luna di pensioen cu 
ta casi 120.000 florin. Kier- 
men Mike Eman mester stop 
di gaña pueblo y mal informa 
nos comunidad. Cada ken 
por calcula pa nan mes cu- 
anto cos nan por a haci cu e 
120.000 florin cu Mike Eman 
a kita for di nan, algo cu nan 
tawata tin derecho riba dje. 

Awor tin desaroyonan y de- 
cisionnan cu nos ta puntra 
nos mes si esaki tabata prio- 
ridad y necesario: nan tabata 
sabi y por tabata otro?Pakico 
a fia asina hopi placa y redo- 
bla e debe nacional? Pakico 
a gasta tur placa na biahe, 


Prome Minister 
Eman: 

ORANJESTAD - Colonia 
Colombiano na Aruba a 
bini hunto diadomingo 
den Entertainment Cen- 
ter pa celebra nan dia 
nacional cu oficialmente 
ta dia 20 di juli. E dia cu 
ta celebra fiesta di in- 
dependencia di Colom- 
bia. Invitado special pa 
e celebracion aki tabata 
Prome Minister di Aruba 
Sr. Mike Eman. Durante 
e evento special aki un bi- 
aha mas a keda demostra 
e popularidad inmenso di 
e mandatario bou grandi y 
chikito. 

Tur aña Asociacion Colom- 
bia ta organisa e evento masha 
popular aki pa su paisanonan 
durante cual e Colombi- 
anonan ta wordo brinda un 
show espectacular di baile y 

Gabinete Mike Eman a hiba un maneho di fia placa y crea 
debe y hipoteca futuro generacionnan 



nombra miles di coordina- 
dor, a duna hopi contractnan 
na famia, amigo y sponsor- 
nan. Pakico gobierno a bay 
pa desaroya pilarnan nobo 
di economia manera confer- 
encianan di ‘green’ y crea un 
‘hub’ pa Sur America hunto 
cu TNO cu awe NO ta exis- 
ti. Pakico a inverti 32miyon- 
natramnanenves di construi 
un Mavo/Havo/Vwo school 
nobo na Noord. Ta increibel 
pa constata cu despues di casi 
7 aña den gobernacion tur 
nan intentonan pa desaroya 
un pilar nobo di ‘hub’ eco- 
nomico a fracasa y miyones 
di florin a wordo gasta. E fra- 
caso tin nomber y fam esta 
Mike Eman debi cu e ta un 
lider debil, cu no tin vision y 
no ta sincero pa tuma deci- 
sionnan cu ta na fabor di in- 
teres general y nos pais. Door 
di e fracaso economico di 
Mike Eman el a opta pa tuma 
hopi medida riba lomba di e 
pueblo dies pa yena caha di 
gobierno y sigui cria su famia, 
amigonan, coordinadornan 
y sponsornan di Avp. A mal 
goberna y cos a casi pega cu 
mester a bay hasta contra nan 
promesa di campaña y hisa 
BBO di 2.5% pa 3.5%, a au- 
menta prima di AOV/AWW, 
prima di AZV y hisa tarifa 
di awa y coriente cu 15%. A 
hisa edad di pensioen pa 65 
aña y castiga tur trahado y 
nos pensionado. Pakico? Pa- 
sobra Mike Eman a hiba un 
mal maneho, a fia miyones 


y gasta hopi placa. Mientras 
prijs di crudo mundialmente 
a baha bao di 40 dollar, tur 
ciudadano na tur isla den Ca- 
ribe, a gosa di un rebaho den 
prijs di gasolin, tarifa di celu- 
lar, tarifa di awa y coriente. 
Nos pueblo ta paga un prijs 
hopi caro debi di $96na mal 
decision di ‘hedging’ den Ge- 
rencia di WEB y instruccion 
di Ministro de Economia. Ta 
tristo pa constata cu tur luna 
4000 famia no por paga nan 
recibo di awa. Y 8000 persona 
tin problema pa paga nan rec- 
ibo di coriente. Tres aña largo 
nos pueblo lo keda paga caro 
pa awa y coriente y lo no tin 
alivio pa pueblo. Sin duda sin 
e mal decisionnan aki di gobi- 
erno di Mike Eman AVP nos 
no lo tabata tin e problema na 
cu nos ta aden. Hopi famia 
ta realisa awor pakico nan yi- 
unan no por haya trabao. Ta 
den corant por lesa con Min- 
ister di Trabao, ta keda firma 
permiso di trahado pa stran- 
hero mientras tin 23 % di nos 
hobennan cu no tin trabao. 
Ta net e hobennan desem- 
plea aki por a yuda nan famia 
den e crisis cu nan ta pasando 
aden. Loke a kibra tur re- 
cord ta e hecho cu mientras 
tin 11 mil hende registra pa 
un tereno na DIP nos ta lesa 
cu Minister di Infrastructura, 
ta duna solamente su amigo, 
famia y sponsornan tereno 
grandi. No tin tereno pa 
pueblo pero pa nan si. Crimi- 
nalidad a sali for di man y nos 


pais ta ‘out of control’. 

E politico di AVP ta sin ge- 
voel, y awor mas cu nunca 
tin di saca nan conclusion pa 
e mal maneho. Un maneho 
anti pueblo. Nos pueblo no 
por mas cu tanto abuso y 
medida. Partido AVP a faya y 
no ta scucha pueblo y no ta 
traha na interes general. Mike 
Eman y tur su ministronan ta 
traha pa nan amigo, famia y 
sponsornan di campaña. Nos 
pueblo ta harta y fada di tur 
corupcion cu a tuma luga den 
renobacion di Caya Betico 
Croes, Linear Park, Benta di 
tereno di gobierno, Molina 
di Biento na Alto Vista, den 
e proyectonan di Renobacion 
Hospital y Green Corridor. 
Nos compromiso ta pa stop 
Mike Eman y AVP pa tuma 
mas medida contra pueblo y 
stop tur forma di corupcion. 


Nos Lider Evelyn Wever 
Croes di MEP, na varios oca- 
sion a bisa cu nos partido tin 
alternativa pa e crisis eco- 
nomico y fmanciero cu go- 
bierno di Aruba ta aden. Cu 
nos solucion ta uno husto y 
pro pueblo. 

Esta cu lo tin di bay di 9 pa 
7 ministro. Nos tin di pone 
ordo den gobierno y den nos 
pais. Partido MEP lo bay crea 
e confiansa bek cerca inver- 
sionistanany “jump start” nos 
economia. Bini cu inversion- 
nan den tur sector caminda ta 
crea trabao nobo y duna prio- 
ridad na nos hobennan Aru- 
biano pa haya trabao. “ Nos 
compromiso ta pa hunto cu 
nos pueblo trece un cambio 
pa un miho Aruba. Cu boso 
sosten nos ta bay regla esaki 
den e gobierno nobo”. Q 


Creador a crea e isla aki pa nos por comparti 

esey cu otronan 


canto. Nan origen di cual nan 
ta orguyoso ta keda demostra 
riba e dia aki. 

For di momento cu Prome 
Minister Eman a drenta En- 
tertainment Center por a 
mira con stima e ta. Perso- 
nanan tabata cana yega cerca 


dje pa un saludo, abraso, pal- 
abranan di elogio pa su trabou 
y hasta pa e no lubida riba su 
salud den tur e trabou cu e 
ta haciendo. Pero mas cu tur 
cos, mucha, hoben, adulto y 
anciano tabata kier un “self- 
ie” cu e Prome Mandatario di 
Aruba, kende tabata parce un 


artista famoso. 

Durante su discurso Prome 
Minister a trece dilanti tambe 
e diversidad di e poblacion di 
Aruba. "Creador a crea e isla 
aki pa nos por comparti esey 
cu otronan." Tambe e tabatin 
palabranan di elogio pa e tra- 


bounan positivo cu e Colom- 
bianonan ta eherce na Aruba. 
"Den tur sector, sea den in- 
genieria, den medicina, tur- 
ismo y varios otro sector mas, 
e Colombiano ehemplar ta 
contribui cu nos isla M . 

Na e ocasion social unda e 
Colombianonan compaña 
pa Arubianonan a celebra e 
206 aña di independencia di 
Colombia, Prome Minister 
a wordo compaña y guia pa 
Presidente di Asociacion di 
Colombia Sr. Nicolais Alfon- 
son Ponzon Castro. 

A probecha pa combersa riba 
temanan di interes general, 
manera e desaroyo grandi cu 
tur hende na Aruba a exper- 
encia bou di e mandato di 
Eman pa cual specialmente 
Colombianonan ta hopi 
agradecido.Q 

Benny Nisbet 
(PPA): 


ORANJESTAD - PPA tabata 
e unico partido cu a boga pa 
desaroyo di turismo na San 
Nicolas. Nos a wordo hari 
chercha, etc. pasobra segun 
otro partido San Nicolas ta 
e ciudad di refmeria y no tin 
posibilidad pa desaroyo turis- 
tico. 

PPA a presenta nos vision 
pa desaroyo di turismo na 
San Nicolas bao di e titulo 
‘San Nicolas, Our Carib- 
bean Town’. E vision aki ta 
basa riba e historia real di 
San Nicolas. For di e dis- 
tricto di cunukero y piscado 
pa primeramente un districto 
cu desaroyo di fosfaat (1874 
pa 1914) pa un districto cu 
primeramente un bunker- 
station y despues pa un re- 

fmeria(1927 -1986.1990 

pa awor). Realidad ta si cu e 
desaroyo di un refmeria a de- 
saroya San Nicolas y a trece 
miles di trahado for di Caribe 
henter y Sur America pa esta- 
blece nan mes na San Nico- 
las. Awendia e descendien- 
tenan di e trahadonan aki ta 
plama rond di Aruba. 

E trahadonan aki cu a esta- 
blece nan mes grandemente 
na San Nicolas a trece nan 
cultura, nan custumbernan, 
nan musica, nan diferente 
plato di cuminda cu nan y 
dentro di e casi 100 aña esaki 
a integra su mes dentro di e 
cultura Arubiano cu Aruba a 
conoce prome cu e epoca aki. 
E ehempel di mas bibo ta e 
musica di steelband, Calypso, 
Soca y Carnaval den cual esa- 
ki a bira e rais pa e fiesta mas 
grandi di Aruba, esta Aruba su 
Carnaval. PPA ta di opinion 

San Nicolas tin hopi potencial pa desaroyo 
turistico pero planifica no ‘ad hoc’ 


cu San Nicolas cu su historia, 
su cultura mescla etc. tin un 
potencial enorme. Lamen- 
tablemente esunnan cu tabata 
tin e signatura di goberna- 
cion no a kere realmente den 
e capitulo importante aki di 
e historia di Aruba. Pasobra 
esaki e capitulo aki ta encera 
casi 100 aña di historia Aru- 
bano di e parti pariba di nos 
Isla cu nos a larga bay perdi 
y no a uza e potencial aki. Ta 
PPA tabata esun cu a mustra 
eleccion tras di eleccion riba 
p.e. e necesidad di Tenoba- 
cion di nos watertoren na San 
Nicolas, di e necesidad di e.o. 
renobacion di Nicolaas Store, 
di e necesidad di pinta riba e 
muraya di e refmeria (pero) 
e historia social economico 
di San Nicolas y no ‘ad hoc’ 
manera ta tuma luga awe. 

Awor AVP cu den pasado a 
hari y cherche tur e plannan 
aki ta ehecutando esaki ‘ad 
hoc’ y no basa riba un plan 
integral pa un desaroyo real 
di turismo na San Nicolas y 
vecindario. 

PPA su vision ta di un ‘San 
Nicolas, Our Caribbean 
Town’ y basa riba nos plan- 
nan publica repetida bes den 
nos ‘Agenda for San Nicolas’ 
ta señala e.o. esaki: 

• Reconocimento di tur ciu- 
dadano cu a bini di rond 
Caribe pa nan a establece 
nan mes na San Nicolas y 
vecindario y a contribui cu 
‘energia y sodo’ pa desaroyo 
di Aruba en general y San 
Nicolas en particular!! 

• Reconocimento pa nan 


contribucion na desaroyo di 
nos cultura Arubiano cu nan 
contribucion den curso di e 
ultimo 90 aña aki!! 

•Basa riba esaki San Nicolas 
lo mester por bira un parti es- 
encial di e producto turistico 
di pais Aruba si gobernacion 
dedica atencion real na desar- 
oyo di San Nicolas. 

•Aruba ta ricibi anualmente 
mas cu 1 miyon turista ‘stay 
over’ y un 600.00 turista cru- 
cero! Cuanto di nan ta yega 
den districto di San Nico- 
las??? Ykico gobierno di Aru- 
ba su maneho ta pa stimula e 
desaroyo aki ?? Te awe ma- 
sha, masha poco !! 

•Pa logra un desaroyo turis- 
tico parti pariba e infrastruc- 
tura turistico mester ricibi e 
atencion debido. Cu e infra- 
structura aki PPA ta referi 
na prepara cierto sitio pa por 
ricibi bishita di nos turistan- 
an p.e. e ‘bunker’ na Juana 
Morto cu tabata un sitio unda 
e soldanan tanto Hulandes 
como Mericano a funciona 
durante segundo guera mun- 
dial (Lastima AVP a larga ba- 
sha e edificionan abao unda 
e soldaatnan tabata drumi 
na 1987 anto pa malo!!). 
Otro infrastructura ta pa nan 
bishita e ‘grot di Lourdes’ aki 
PPA ta pensa riba pone poco 
polis drumi pa frena e trafi- 
co y traha algun sitio oficial 
di parkeer, a punta y man- 
tene un of dos cas di pasado 
pa por wordo bishita pa nos 
turistanan wak si no ta po- 
sibel pa uza e proyecto Weg 
Seroe Preto di fin di aña pa 
por wordo bishita durante 
aña tambe. Mehora y man- 


tene e actual ‘golfcourse’ ex- 
istente cu a wordo traha door 
di Lago! 

•Stimula e par di organisa- 
cion cu ainda tin un club p.e. 
Bonaire club, Surinam Club, 
etc. pa reorganisa nan mes y 
subsidia un sala den nan unda 
lo tin e historia di esunnan cu 
a bini di Bonaire, Surinam 
y otro sitio pa proyecta nan 
historia dentro di e historia di 
San Nicolas. 

• PPA tabata e prome y unico 
partido politico cu añanan 
largo a proyecta un ‘Carni- 
val Village combina Carnival 
Museum’ y ainda nos ta kere 
den e combinacion aki pa 
motibonan economico di e 
proyectonan aki!! 

• PPA ta kere den un Museo 
Historico di desaroyo di San 
Nicolas na unda e participa- 
cion di tur grupo descenden- 
cia di cualkier pais den Ca- 
ribe lo wordo reconoci. P.e. e 
ora bo drenta un museo asina 
segun vision di PPA bo ta 
drenta prome: 

A. Den e sala di Aruba di an- 
taño y San Nicolas cu agri- 
cultura y piscamento. 

B. Pa despues drenta den e 
sala cu ta proyecta San Nico- 
las den e epoca di Fosfaat. 

C. Despues den e sala di e 
periodo di e refmeria di Lago, 
etc. 

D. Despues den un sala gi- 
gantesco unda tur grupo cu 
ta descendiente di e islanan y 
paisnan cual nan hendenan a 
traha den refmeria y a habita 


San Nicolas pa decadanan 
largo por proyecta nan histo- 
ria, descendencia. Esaki PPA 
ta yama duna contenido real 
na ‘San Nicolas, Our Carib- 
bean Town’. Ehecucion y 
proyeccion di un vision asina 
lo ta un punto positivo den- 
tro di e producto di nos des- 
tinacion Aruba. 

• Construccion bek di e 
‘Mercado di San Nicolas’. 

•San Nicolas tin hopi artesa- 
no. Sosten pa desaroyo di nan 
articulonan lo ta un sosten 
enorme na e producto nece- 
sario pa duna San Nicolas un 
nomber dentro di producto 
Aruba 4 made in San Nico- 
las, Aruba!” Gobierno mester 
por duna sosten y espacio pa 
e artesanonan por bende nan 
materia no solamente anochi 
di un ‘Carubbean’ pero tur 
dia, diay anochi!! 

•PPA su ‘Agenda pa San 
Nicolas’ tambe ta proyecta pa 
un Hotel di Deporte wordo 
construi na e (x scol) unda 
antes tabata e edificio di nos 
grandinan patras di YMCA. 

E vision di PPA ta demostra 
cu San Nicolas lo por tin 
hopi potencial pero na prome 
luga e gobernacion cu ehecu- 
ta algo asina mester kere den 
San Nicolas y no pretende cu 
nan ta kere den, anto ora ta 
cerca e periodo di eleccion. 
PPA ta continua riba e topico 
aki den un otro articulo. 



Mas di 80 hoben boluntario den Feria Social 2.0 


ORANJESTAD - Minister 
Paul Croes ta mas cu satis- 
fecho; contento cu e resulta- 
donan te aworaki di e proyec- 
to Feria Social. Den apenas su 
di dos aña, su iniciativa, desa- 
roya y ehecuta pa su Ministe- 
rio hunto cu varios instancia 
local, ta creciendo pa cubri 
mas di nos comunidad. Ya 
caba tin mas di 80 hoben reg- 
istra trahando cu organisa- 
cionnan. Ademas di traha pa 
nan prohimo, tambe nan tin 
oportunidad di siña cualidad- 
nan valioso. Esakinan ta bay 
yuda nan enormemente den 
nan futuro como ciudadano y 
como profesional. 

E concepto di Feria Social ta 


trece fundacion y boluntari- 
onan hoben hunto pa traha 
riba proyectonan den un ter- 
mino di tres luna. Mientras 
cu e hobennan ta conecta cu 
otro hobennan, nan ta haya 
e mentor y guia di coachnan 
profesional. Durante e ehe- 
cucion di e proyecto, e par- 
ticipantenan ta haya entre- 
namento den areanan manera 
Papia den Publico, Con pa 
Presenta Bo Mes, Maneho di 
Tempo, etc. 

E proyectonan di Feria Social 
2.0 ta enfoca riba e tereno di 
reduccion di pobresa, huben- 
tud, hendenan cu limitacion 
y nos grandinan. Esaki ta otro 
manera con Minister Croes, 


como titular di Hubentud ta 
pone atencion riba e desar- 
oyo sano di nos hobennan; 
na mesun momento Minister 
Croes ta combina su respon- 
sabilidad pa cu sector Social. 

“Muchanan ta ocupa nan 
tempo liber cu algo produc- 
tivo pa comunidad y ta siña 
balornan manera trabou bo- 
luntario, trabou den ekipo, 
amor pa prohimo y lider- 
azgo. Fundacionnan riba 
nos isla tambe ta conoce un 
beneficio enorme ricibiendo 
un ayudo valioso cu ta yuda 
nan na realisa nan metanan,” 
asina Minister Paul Croes a 
comenta. 


Minister Paul Croes: 





















BJNpw 


DIARANSON 20 JULI 


“«IBISTA P0LITIC0 


Benny Nisbet (PPA): 

Apertura di un ‘upgrader’ lo frena desaroyo di turismo na San Nicolas! 


ORANJESTAD - PPA si ta 
kere fielmente den desar- 
oyo di San Nicolas como 
parti di e producto turis- 
tico di pais Aruba. Pero e 
gobierno cu ta eherce es- 
aki mester kere fielmente 
den esaki y ehecuta esey 
seriamente. Locual nos ta 
duda cu e actual gobierno 
ta haciendo. 

Tur cos ta mustra ‘ad hoc’ sin 
planificacion real y esey ta di 
lamenta. Pero pa logra haci 
San Nicolas un exito den e 
plan aki PPA ta visualisa tres 
desaroyo mas cu nos ta con- 
sidera di suma importancia: 

• Desaroyo di un cu- 
rason economico! Aki nos ta 
referi na hustamente e asina 
yama ‘promenade’ cu awor 
ta wordo renoba. Aki mester 
desaroyo un curason di TRES 
restaurant atractivo (x Acme 
Store cu ya ta cumpli cu esaki 
pero mester wordo sigui pa 
un restaurant internacional 
den Uncle Louis Store y un 


restaurant na e otro banda ex 
All Electric Sales/Benito’s’. Si 
nos logra e curason aki mas y 
mas inversion lo tuma luga pa 
parti di entrepreneurnan cu 
ta kere den un desaroyo asina. 

• Complex di Inter- 
national Golfcourse cu 3 
hotel: PPA ta kere fielmente 
den desaroyo di un interna- 
cional golfcourse ’ 18 holes y 
upgrading/mantencion di e 
golfcourse existente na San 
Nicolas combina cu con- 
struccion di 3 hotel di cual 
a lo menos uno lo mester ta 
un spa hotel cu tur facilidad 
moderno cu por tin y na unda 
e otro 2 hotel lo mester ta en- 
tre 3/4/5 star hotels cu no ta 
All inclusive’ hotel. 

• Festival Caribense 
anual: p.e. Carimu Festival 
(Caribbean Music!!) 

San Nicolas ta conoci como 
e districto na unda steelband, 
Calypso, Soca y Carnaval a 
inicia. Esaki no mag di bay 


perdi!! PPA ta kere den un 
evenemento regional cu lo 
mester tuma luga tur aña, p.e. 
na luna di september/october 
cu lo encera un ‘festival Cari- 
bense’ un anochi p.e. musica 
Latino, bachata y mas. Un 
anochi di Calypso y Soca y 
un anochi p.e. di raegae, etc. 
E evento aki lo mester wor- 
do acompaña pa anochi di 
apertura den cayanan di San 
Nicolas cu benta di artesania 
local y musica di tur genre cu 
Aruba conoce y un anochi di 
ceramento di e festival tambe 
den cayanan di San Nicolas. 
Cada anochi un grupo di mu- 
sico Arubano lo haya opor- 
tunidad pa duna nan presen- 
tacion ‘memey’ di gruponan/ 
cantantenan invita. Un festi- 
val asina lo duna San Nicolas, 
Aruba un nomber den Caribe 
y lo atrae turistanan for di Ca- 
ribe pa Aruba y San Nicolas. 
Gobierno/ATA y e organisa- 
donan lo mester ‘mercadea’ e 
actividad aki anualmente den 
Caribe. 


E evenemento aki lo por wor- 
do subsidia pa gobierno/ATA 
y tres instancia comercial. 

• Transportacion di 
turista cu ‘streettrolley’ pero 
como Tourbus!! 

PPA ta kere den un sistema di 
transportacion di turista di- 
rectamente pa San Nicolas y 
PPA cu ta e unico partido cu 
e proyecta un ‘streettrolley’ 
pa Oranjestad a proyecta na 
mes momento un proyecto 
cu ta encera uzo di ‘busnan 
estilo trolley’ cu lo duna 
tournan solamente pariba di 
Brug y cu ta obliga di funcio- 
na segun un ruta cu ta encera 
bishita di 5 pa 7 sitio pariba di 
Brug y cu lo mester bishita e 
centro comercial turistico di 
San Nicolas. 

• Pa ehecuta un plan 
manera ‘San Nicolas, Our 
Caribbean Town’ y diferente 
di e puntonan menciona 
den nos programa mester di 
un gobierno cu ta planifica 
y ehecuta na un manera se- 


rio. Fuera di esaki lo mester 
reserva fondo anualmente pa 
mercadea esaki den Caribe 
henter cual lo contribui na 
desaroyo di turismo Cari- 
bense riba nos isla den cual 
San Nicolas como centro den 
e desaroyo aki. 

PPA no ta mira cu locual ta 
sosode bao di e gobernacion 
aki no ta yega ni lo minimo 
di locual PPA a proyecta den 
nos vision 4 San Nicolas, 
Our Caribbean Town’ y nos 
Agenda for San Nicolas.’ 
Mas ainda PPA ta accentua 
locual ta tumando luga keto 
bay ta tumando luga al estilo 
AD HOC’ cual no ta contri- 
bui na un desaroyo di turis- 
mo na San Nicolas. 

Pa colmo permiso pa desar- 
oyo di un upgrader na luga di 
un refmeria lo trece e holo di 
sulfur esta holo di ‘webo pu- 
tri’ bek cual holo lo frena de- 
saroyo di un direccion nobo 
estilo comercial/turistico na y 
pa San Nicolas. Lastima pero 
esaki ta e realidad amargo.Q 


Rudy Richardson (MEP): 

Nos ta na e entrada di un explosion social sumamente grandi 


ORANJESTAD - E actual 
gobierno na mando no 
por saca su som despues di 
e supuesto bon trabao di 
2009-2013. Un gobierno cu 
a kibra tur decencia di bon 
gobernacion cu a haci y 
deshaci na nan antoho pa- 
sobra segun partido AVP 
ta nan tin e poder: “Nos 
tin 13 asiento y pueblo a 
duna nos e poder absoluto 
pa destrui Aruba”. Un go- 
bierno cu a haya 2.7 biyon 
florin extra na entrada anto 
awe na 2016 di cada florin 82 
cen ta bay pa paga debe. Un 
gobierno sin cuero di cara y 
sin etica y mucho menos es- 
crupulo. na un manera neo- 
liberal a hiba gobernacion 
pa e ultimo 7 añanan. Ainda 
nan ta papia di e Papa/Tanchi 
di lider di MEP pa tapa nan 
mal maneho hiba. Gober- 
nantenan cu no tin e decen- 
cia di admiti cu nan a haci un 
desaster cu nan decisionnan 
ehecutivo. 

Locual pais Aruba tawata tin 
na debe den 23 aña, e gobier- 
no di AVP a redobla esaki den 
apenas un periodo di gober- 
nacion. E mas tristo ta cu nan 
no ta stop pero ta sigui endeu- 
da nos yiunan y nan yiunan. 
Tin miyones pa 20 cas “loco” 
pero pa pueblo no tin pro- 
greso social economico. No 
tin placa pa yuda nos famia 
hobennan realisa nan soño. 
Un cas, un auto, un famia cu 
entrada husto pa sobrevivi of 


miho bisa pa ta sostenibel na 
un manera responsabel. Mike 
y su gobierno ta contra Status 
Aparte, nan a entrega e cu- 
rason di esaki, nan ta contra 
nos himno y bandera a bay 
cambia esaki na New York, 
contra nos referendum, nan 
ta prefera lembe y firma pro- 
tocolnan contra nos Autode- 
terminacion. Nan ta contra 
nos ortografia etimologico 
pasobra no ta promove e sen- 
timento patriotico den nos 
enseñansa. Nan ta contra 
reapertura di nos refmeria, e 
unico proyecto den 7 aña cu 
lo atrae “Foreign Direct In- 
vestment (FDI)” pa crece nos 
economia. No ta AVP a logra 
esaki pero nan ta apenas e in- 
stituto gubernamental cu tin 
cu percura pa esaki. 

Rond di Aruba den tur bario 
y districto tin problemanan 
social hopi alarmante sin e 
debido atencion. Nos tin 
adictonan ambulante creci- 
ente, atraco cu arma di can- 
dela creciente, droga y ilegal- 
nan drentando nos pais se- 
manalmente cu un gobierno 
narco complaciente. Prosti- 
tucion cayehero a lanta y bay- 
endo den aumento cu tur e 
consecuencianan cu esaki lo 
trece cun’e. Cantidad di taxi 
pirata riba caya ta sigui crece 
y ta parce cu nos isla a perde 
tur su sentido di civilisacion 
moderno. Casonan criminal 
grandi den e ultimo añanan 
sin solucion riba un pais asina 


chikito. Nos turistanan biran- 
do victima di atraco. E cruce- 
ronan no kier bin Aruba mas 
anto asina mes esunnan cu ta 
keda na nos hotelnan ta wor- 
do abusa ora nan bay den nos 


capital cu e parkeer meternan 
di Minister “Mi ta Retira 1 di 
maart” Oduber. Awo mas cu 
nunca pueblo mester uni pa 
cambia e rumbo destructivo 
aki prome cu nos bira un pais 


unda no tin respet pa ley y tur 
hende ta haci locual nan kier. 
E maneho neoliberal di Mike 
a pone cu nos ta na e entrada 
di un Explosion Social suma- 
mente grandi.Q 

Gilbert Webb (ABO): 



ORANJESTAD - Dentro 
di algun dia, hopi di nos 
hobennan lo bay biaha 
atrobe pa exterior pa sigui 
un estudio mas avansa. 

Pa hopi mayor ta un mo- 
mento emocional y dificil. 
Paso e momento ey, e ora 
a yega pa despedi di nan 
yiu y nan unico consuelo 
lo ta pa confia cu nan yiu 


cu lo pone den practica 
tur e bon cu el a siña di 
nan. 

A pesar cu awendia nos tur 
ta bibando den un mundo 
moderno unda tin social 
media cu por suavisa e des- 
pedida y reduci e distancia 
entre e sernan keri, e ta keda 
un aspecto emocional. E des- 
pedida anual no solamente 


Nos hobennan tambe kier tin un 
futuro digno riba nos propio isla 


tin un impacto riba esunnan 
envolvi, pero tambe riba e 
sociedad. 

Cada aña e sociedad ta manda 
mas di 100 hoben pa exterior, 
sin sa si un dia nan lo bolbe 
bek Aruba. E grupo aki no 
solamente ta representa un 
parti di e futuro generacion, 
pero tambe e ta representa e 
fraccion mas inteligente di e 
sociedad na Aruba. Pues si 
cada aña mas di e inteligencia 
di e sociedad ta migra bay pa 
exterior pero ta poco ta re- 
gresa despues di nan estudio, 
anto e ora ta obvio cu e capa- 
cidad intelectual di sociedad, 
ta degenerando. 

E desaroyo aki, ta wordo 
confirma pa oficina di esta- 
distica. Segun nan cifranan, 
ta tiki hende den nos socie- 
dad tin un estudio avansa. 
Esaki ta nifica cu si e maneho 
di no percura pa tin sufici- 
ente trabou na nivel pa nos 
inteligencia bolbe ora nan 
caba di studia den exterior, 
anto gradualmente nos socie- 
dad lo bira mas dom. Of otro 
bisa, nos sociedad lo bira mas 
dependiente di otro naciona- 
lidadnan pa su desaroyo. E 
maneho activo di diferente 


gobiernonan pa trece mas 
hende for di exterior pa bin 
traha na Aruba, solamente 
ta acelerando e proceso di 
degeneracion intelectual. 
Paso mayoria di e migrante 
cu ta bini Aruba, tin menos 
educacion y formacion cu e 
hende local. Hasta banda di 
esaki, e migrante, ta cambi- 
ando e clima laboral struc- 
tural y permanente na nan 
fabor. Awendia e fenomeno 
di ‘Cheap Labor’ y trabou 
temporal, ta algo normal na 
Aruba. 

Awendia e ta casi imposibel 
pa un hende local por haya 
un trabou duradero y bon 
paga. Si antes ainda algun 
hende local por a haya un tra- 
bou den gobierno, awendia 
esey tambe ta pasado. Awen- 
dia solamente esunnan super 
leal na e partido na mando 
(Friends & Family), por haya 
un trabou den gobierno via 
contract y via e porta atras 
‘sneaky y scondi’. 

Pues e pregunta ta keda di- 
con gobierno ta manda tanto 
mucha bay studia den exte- 
rior cada aña, mientras nada 
ta wordo haci pa crea un 
ambiente laboral bon y du- 


radero pa ricibi nan despues 
cu nan a caba di gradua y 
kier regresa nan pais bek? 
Hasta pa añanan largo, gobi- 
erno mes ta hiba un maneho 
di discriminacion contra su 
mesun yiunan di tera, cu el a 
manda den region pa studia 
medicina. Gobierno a pone 
tur sorto di barera pa stroba e 
hobennan aki bin eherce nan 
profesion medico na nan isla 
natal. Esaki no ta logico ni 
husto, si mira cuanto miyo- 
nes AZV (gobierno) ta paga 
mediconan di paisnan bisiña 
cu tambe a studia medicina 
den region, pa tratamento 
medico. 

E maneho di gobierno di 
Aruba pa exporta nos inteli- 
gencia pa exterior pa despues 
cera porta pa nan, pasobra 
gobierno kier privilegia otro 
nacionalidadnan, tin cu cam- 
bia. Ningun hende di un otro 
pais por stima y traha mas 
duro pa Aruba, cu su mesun 
hendenan. Mester stop di 
tuma nos haci y ban para e 
degeneracion intelectual y e 
rumbo destructivo di nos so- 
ciedad, cultura y identidad. E 
futuro di Aruba ta di nos ho- 
bennan y awor mas cu nun- 
ca, nos tin cu lucha locual ta 
di nosQ 


Rudy Lampe: 

Carta habri na 21 parlamentarionan 


ORANJESTAD - Como ex 
parlamentario mi ta dirigi 
mi mes na boso nan cu lo 
mester vota pro of contra 
e amienda cu lo habri ca- 
minda pa legalisacion di 
matrimonio homosexual. 

Y como ex sacerdote mi men- 
sahe ta cu siendo catolico bo 
por vota na fabor di matri- 
monio homosexual. Mons. 
Secco y Rev. Szpila tur dos no 
ta obedeciendo Papa Francis- 
co, pero ami lo ta e prome pa 
defende Mons. Secco y Rev. 
Szpila cu ta nan derecho pa 
tin un opinion diferente cu 
Papa Francisco. Semper taba- 
ta asina, no tur catolico mes- 
ter pensa mescos. Catolico ke 
men universal, esey kiermen 
unidad den diversidad. 

Papa Francisco a duna in- 
struccion cu tur sacerdote cu 
a abusa di menornan di edad 
mester wordo reduci na e es- 
tado laical y cu un obispo cu 
sigui duna encargo pastoral 


na un sacerdote asina lo mes- 
ter renuncia. Mons. Secco 
no a obedece Papa Francisco, 
tin sacerdotenan cu a yega di 
comete pedofilia den dioce- 
sis di Willemstad cu ta sigui 
funciona como sacerdote y 
Mons. Secco tampoco a re- 
nuncia. Papa Francisco a 
indica, riba conseho di e re- 
nombrando teologo kardinaal 
Walter Kasper, cu catoliconan 
divorcia lo por ricibi Santa 
Comunion. Asina mes na 
misa di Dakota ta sigui resa 
e oracion cu ta expresa cu es- 
unnan divorcia no por ricibi 
Santa Comunion, kiermen 
Rev. Szpila tampoco ta obe- 
dece Papa Francisco. 

For di inicio di nos Iglesia 
tabata conoce e diversidad di 
opinion. Pedro tabata pensa 
cu un cristian mester sigui e 
custumbernan Hudiu, mien- 
tras cu Pablo tabata pensa net 
contrario, cu bo por ta cris- 
tian sin sigui e custumbernan 
Hudiu. Esey tabata e prome 


‘clash’, cu a keda discuti na 
loke ta wordo considera e 
prome concilio di Herusalen, 
unda a dicidi cu Pablo por 
sigui cu su practica y no a pidi 
Pedro pa renuncia na su prac- 
tica. Precisamente e luna aki 
nos ta celebra e fiesta di San 
Pedro y San Pablo, tur dos a 
wordo declara santo a pesar 
cu nan tabata pensa comple- 
tamente contrario riba loke ta 
ser cristian. Un no tabata me- 
nos catolico cu e otro. 

P’esey boso parlamentarion- 
an por vota na fabor di ma- 
trimonio homosexual siendo 
catolico, a pesar cu Mons. 
Secco a saca un comunicado 
bisando cu e ta contra matri- 
monio homosexual. Mons. 
Secco ta haci referencia na e 
Catecismo catolico, pero mi 
por sigura boso cu mayo- 
ria di nos teologonan no ta 
di acuerdo cu e comision di 
algun teologo cu a prepara e 
catecismo aki. Boso mes por 
lesa den e revista internacio- 


nal di teologia Concilio, cu ta 
aglutina e miho teologonan 
di mundo, e critica funda cu 
tin contra e catecismo aki. E 
principal ta cu cristianismo 
no ta un doctrina sino un 
practica. 

Y como sociologo mi por 
sigura boso cu matrimonio 
no ta mescos cu famia. E ma- 
trimonio civil actual ta un in- 
stitucion moderno cu a surgi 
cu e idea di propiedad priva. 
E matrimonio catolico den 
su forma actual tambe ta mas 
‘reciente’, for di Concilio di 
Trento di siglo 16. For di e 
standard aki moderno, Pedro 
y otro apostelnan no tabata 
casa, Hose y Maria no tabata 
casa, sino mas bien for di cri- 
terio actual tabata compaña, 
pero ningun hende lo tribi 
di yama nan inmoral. A1 con- 
trario nos ta honra nan como 
e sagrado famia. Nan tabata 
casa segun e custumbernan 
Hudiu. Den diferente epoca 
e custumbernan aki tabata 


permiti poligamia, es decir 
cu un famia tabata consisti 
di e esposo cu su diferente 
esposanan y yiunan. P’esey 
den Bijbel poligamia tabata 
normal. Awendia poligamia 
ta castigabel pa ley penal. 

Kiermen e forma di famia ta 
cambia den historia. Awendia 
a surgi otro forma di famia, di 
dos mama of dos tata cu nan 
yiunan sea propio of adopta 
y e famia aki ta pidi boso le- 
galisacion. Por ultimo, Papa 
Francisco no solamente a pidi 
pordon pa tur e ofensanan 
di Iglesia contra e homo- 
sexualnan, sino tambe a pidi 
pordon na e famoso teologo 
Leonardo Boff, kende a wor- 
do castiga pa Juan Pablo II, y 
a pidi su colaboracion den e 
enciclica Laudato Si. Y Leon- 
ardo Boff ta un defensor di 
e matrimonio homosexual. 
P’esey boso por vota na fabor 
di legalisacion di matrimonio 
homosexual sin renuncia e fe 
catolico. □ 

Brazil su hues di mas halto ta anula suspension di servicio di WhatsApp 




RIO DE JANEIRO (AP) - 
Corte Supremo di Brazil 
a anula decision di corte 
mas abou, cu a blokia ser- 
vicio di WhatsApp na ful e 
pais pa varios ora diamars, 
afectando casi 100 miyon 
usuario. 

Hues Ricardo Lewandowski 
a dicidi riba un mocion en- 
trega pa un partido politico 
cu ta buscando pa un hues di 
Rio de Janeiro wordo anula. 
Mas trempan, hues Daniela 
Barbosa a duna ordo pa sus- 
pension di Facebook, bou di 


cual WhatsApp ta cay, cu no 
kier a yuda un investigacion 
di polis. E aplicacion a wordo 
suspendi pa 2or di atardi. 

Lewandowski su decision 
a bin despues cu servicio a 
wordo blokia pa casi 4 ora. 
Operadornan di telecomu- 
nicacion a bisa cu nan tabata 
wardando pa wordo notifica 
oficialmente cu nan por pone 
e sistema bek online na Bra- 
zil. 

Den su decision, Barbosa 
a bisa cu Facebook a mus- 
tra falta di respet completo 


pa leynan Brasilero. E1 a ar- 
gumenta cu e compania a 
wordo pidi over y over pa in- 
tercepta mensahenan manda 


via e servicio, pa yuda den 
un investigacion criminal na 
Caxias, pafo di Rio. 


CEO di WhatsApp Jan 
Koum a bisa cu e compania 
ta trahando pa pone e aplica- 
cion traha bek. “Ta un shock 
cu menos cu 2 luna despues 
cu pueblo di Brazil y legisla- 
donan a rechasa blokiamen- 
to di servicionan manera 
WhatsApp, historia ta ripiti”. 
Koum a bisa riba su pagina di 
Facebook. 

Minister di Husticia Alexan- 
dre de Moraes tambe a bisa 
cu e tabata kier un solucion 
cu lo preveni decisionnan 
manera di Barbosa. 

Esaki tabata por lo menos di 
3 decision asina contra What- 
sApp e aña aki na Brazil. Un 
hues na estado Alagoas a 
blokia e aplicacion relaciona 
cu un investigacion separa na 
februari ultimo, y WhatsApp 
a wordo blokia na Sao Paulo 
pa 12 ora na december, debi 
na un decision di un hues di 
e region ey. 

Despues di Barbosa su deci- 
sion a bay na vigor, e website 
di corte caminda e ta traha, a 
bay offline. E grupo di activ- 
ista Brazil Anonimo a bisa cu 
nan a baha e website, como 
protesta contra blokiamento 
di WhatsApp. Q 


Plantadonan di marihuana na Uruguay ta competi den Copa Cannabis 



MONTEVIDEO, Uru- 
guay (AP) - Uruguay ta 
cas di mundo su prome 
mercado nacional di mar- 
ihuana cu ta regula pa go- 
bierno, pues no ta un sor- 
presa cu plantadonan tin 
un competencia pa e miho 
marihuana. 

Den fin di siman durante 


Copa Cannabis, un grupo di 
experto a husga participan- 
tenan pa aroma, sabor, efecto 
y forsa, prome cu nan a saca e 
ganadonan pa miho di paden 
y miho di pafo. Ganadonan 
cu a haya trofeonan di plata, 
ta inclui Guillermo Amando- 
la, cu a gana den e categoria di 
pafo. E competencia a wordo 
teni na Montevideo den un 


edificio priva, caminda ban- 
danan a toca musica rock 
mientras cu competidonan 
a huma pito y tabatin benta 
di cuminda y artefactonan 
di marihuana. Alcohol tabata 
prohibi. Uruguay a legalisa 
cultivacion y benta di mari- 
huana na 2013, den un es- 
fuerso pa combati aumento 
di homicidio y crimen rela- 



ciona cu traficacion di droga. do y usuarionan, y benta den 
Ley ta permiti pa individuon- botica di 40 gram di mari- 
an licencia planta marihuana, huana pa luna, na usuarionan 
formacion di grupo di planta- registra.Q 

New York lo ta anfitrion di prome debate presidencial 

despues cu Ohio a hala atras 




CINCINNATI (AP) - Un 
universidad di Ohio a bisa 
cu preocupacionnan di 
siguridad y e costo pa hala 
atras di ta anfitrion di e 
prome debate di eleccion 
general pa president, cual 
a wordo hala pa Hofstra 
University na New York. 

E cambio aki kiermen cu a 
prome debate lo na cas di e 
dos presunto nominadonan 
Republicano Donald Trump 
Democrata Hillary Clinton. 
President di Wright State 
University David Hopkins a 
bisa cu e scol di area Dayton 
tin un campus grandi y habri 
y a cuestiona e habilidad pa 
proteha e campus y comu- 
nidad durante e debate di dia 


26 di september awo, cual a 
conduci na e decision cu ta- 
bata un peso riba dje. Den 
dianan recien a mira atakenan 
caminda hopi hende a perde 
nan bida na Nice, Francia y 
tiramento di polis y otro vio- 
lencia na e pais. 

“Den e ultimo simannan, nos 
tin un cantidad di preocupa- 
cion cu ta creciendo tocante 
kico e lo tuma pa garantisa 
siguridad di esunnan na y 
rond di nos campus”, Hop- 
kins a bisa. E1 a bisa cu pa 
logra esaki, e gastonan lo ta 
halto. 

Wright State, cual tin 18 
mil studiante, a bisa prome 
cu nan lo gasta entre $5 pa 
$6 miyon pa tene e debate. 
Hopkins a bisa cu e lo costa 


$8 miyon cu tur e siguridad 
adicional. 

E comision di debate presi- 
dencial a anuncia cu Hofstra 
University lo tuma over. E 
universidad basa na Long Is- 
land a bay di acuerdo aña pasa 
pa ta e anfitrion alternativo. 
Nan tabata anfitrion di debat- 
enan na 2008 y na 2012. 
Hofstra a bisa cu tabata un 
honor pa ta anfitrion un biaha 
mas. “Esaki ta un privilegio y 
responsabilidad extraordinar- 


io”, President di Hofstra Stu- 
art Rabinowitz a bisa den un 
declaracion. “Nos ta aprecia 
e confiansa cu a wordo poni 
den nos di parti di Comision 


pa Debate Presidencial, y nos 
a cuminsa preparacionnan pa 
un debate exitoso.” 

Hopkinsa yama e logro di 
haya e debate un victoria 
grandi ora cu e comision a 


anuncia e escogencianan aña 
pasa. Politiconan di Ohio 
tambe a enfatisa su importan- 
cia di e estado den e campaña 
presidencial. 

Miembro di hunta di Ohio, 
Michael Bridges a bisa cu e 
decision tabata esun respon- 
sabel pa tuma. E1 a bisa cu 
comunidad a duna hopi sos- 
ten pa ta anfitrion di e debate 
pero siguridad ta e prioridad 
mas grandi. Otro debatenan 
ta programa pa ta na Wash- 
ington Univeristy na St. 
Louis dia 9 di october, sigui 
pa University of Nevada na 
Las Vegas dia 19 di october. 
Un debate di vice president 
lo wordo teni na Longwood 
University na Farmville, Vir- 
ginia dia 4 di october awo.Q 


NU cu apelacion pa $204 miyon 
pa esunnan cu hamber na Africa 


NACIONNAN UNI (AP) 
- NU su agencia di cum- 
inda a declara su nivel di 
emergencia di mas hal- 
to, debi na e secura cu ta 
afectando parti zuid di 


Africa, y ta haciendo un 
apelacion pa $204 miyon 
inmediato pa cumpra 
cuminda y transport’e pa 
e region, pa yuda miyones 
di hende cu tin hamber. 


Diamars ehecutivo di World 
Food Program Ertharin 
Cousin a bisa reporteronan 
den un entrevista na telefon 
di Malawi, cu secura causa pa 




E1 Niño a destrui cosecha y a 
causa cu mayoria di e cosecha 
no tabata exitoso. 

E1 a bisa cu actualmente tin 
18 miyon hende den nece- 
sidad urgente pa asistencia cu 
cuminda na 7 pais, cu ta afec- 
ta severamente pa E1 Niño 
- Lesotho, Madagascar, Mo- 


zambique, Swaziland, Zam- 
bia, Zimbabwe y Malawi. 
Pero COusin a bisa cu WFP 
ta anticipando escalacion den 
necesidad mas laat den aña y 
ta calculando cu mas o menos 
33 miyon hende lo wordo 
afecta pa E1 Niño y La Niño 
cu ta biniendo, y cu lo por 
trece inundacion severo.Q 

Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 19 Juli 2016 Anochi 




203151 



^aAr 


oiario 6808 , 6664 , 9668 


Bo cadena 
di numbernan 
di suerte la duna 
e number di awe 


StlPER 

4 


0647 

SMARTPLAY 

DAILY 

FLAMINGO 


7362 , 3388,1112 
0096 , 7443 , 3915 
4072 , 0021 , 2050 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 19 Juli 2016 Merdia 


Sorteo # 1567 


8293 


5222 


9693 


Sorteo # 1567 


6619 


Sorteo # 1567 


7911 


Capricornio 


Sorteo # 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


180.000,00 






Sorteo # 

0 

x Jackpot 

0 

x Match 4 

0 

x Afl. 8,00 




Proximo Jackpot 


133.000,00 


0 

x Jackpot 

0 

x match 4 

0 

x Afl. 500,00 

0 

x Afl. 50,00 

0 

x Afl. 15,00 


Mega Ball 


Proximo Jackpot 


350.000,00 



Afl. 480.000,- 




Aries 


No tin nada imposibel pa bo boluntad. Evita 
discusionnan cu personanan terco cu sola- 
mente por haci bo loco y crea molester pa 
bo. Concentra den bo cosnan. Numbernan 
di suerte pa awe: 23, 31, 37 y 48. 


Ta yega e momento pa duna un bula cualita- 
tivo padilanti. No bira tristo pa algo cu ini- 
cialmente a causa bo preocupacion, pero cu 
loke bo descubri ta transitorio. Numbernan 
di suerte pa awe: 7, 15, 21 y 30. 



Tauro 


Situacionnan cu bo no ta imagina den amor 
ta na caminda. Actua cu originalidad y tam- 
be e insistencia propio di bo. Esaki lo kita 
tur duda. Numbernan di suerte pa awe: 19, 
27, 33 y 44. 

Geminis 




Cancer 


Noticianan cu lo cambia e dinamica di e 
siman aki ta cuminsando. Awe ta bo dia y 
bo mester pone den balansa sentimento. 
No laga bo mes guia pa apariencia. Num- 
bernan di suerte pa awe: 17, 25, 31 y 40. 


Ta acercando dianan yena di sorpresa. 
Un persona ausente lo bay duna bo un 
gran alegria. Loke bo tabata spera lo yega. 
Lo bin un ocasion pa un combersacion. 
Numbernan di suerte pa awe: 21, 29, 35 
y 46. 



Leo 


Ta yegando un etapa hopi productivo. 
Mantene bo mes alerta. Bon ocasion pa 
un rato romantico of pa planea di bay 
un vakantie boso dos so. Numbernan di 
suerte pa awe: 5, 13, 19 y 27. 



Virg( 



Libra 


Un ciclo carga di emocionnan intenso. No 
laga bo mes wordo influencia pa hendenan 
alarma. E capacidad analitico di bo signo 
y bo experiencia lo laga bo regla un situa- 
cion. Numbernan di suerte pa awe: 3, 11, 
17 y 24. 


Algo raro lo bay sosode un biaha mas. Si 
pasa un situacion cu bo no ta mira salida, 
pone bo intuicion y sentido di conoce- 
mento humano funciona. No warda mas. 
Numbernan di suerte pa awe: 2, 10, 14 y 

Scorpio 21 



LJ 



Bo lo descubri algo cu lo causa bo hopi 
alegria. Bo tin cu aplica bo conocemento 
psikico y loke bo a siña di bo mes pa no 
husga otro hende mucho duro. Number- 
nan di suerte pa awe: 27, 35, 41 y 52. 

Sagltarlo 

Lo bo cuminsa un etapa cu lo ta construc- 
tivo. Awe lo ta un dia satura y lo bo sinti cu 
tempo no f ey pa nada. Bo ta coriendo cabes 
di gay y esey por causa bo problema. Num- 
bernan di suerte pa awe: 19, 34, 44 y 51. 

Capricornlo 

Proyectonan lo bira realidad. No rechasa 
conseho di un amigo. Ta hopi probabel 
cu for di e siman aki lo bo ta cuminsando 
cu un amor nobo of aventura pasional. 
Numbernan pa awe: 9, 14, 24 y 41. 




Aquario 


Un comprobacion sentimental lo alegra 
bo y lo kita tur bo dudanan. Purba di su- 
pera erornan cometi den pasado y biba 
awo bo realidad cu mas siguridad. Num- 
bernan di suerte pa awe: 25, 33, 39 y 50. 



Pisces 

AMF: 


Tocante mal maneho di Palo Marga Raceway 


ORANJESTAD - 1. Nos ta 
extremadamente desapunta 
cu Sr. Geerman a opta pa bay 
riba rednan social y despues 
prensa tradicional en bes di 
tuma contacto cu AMF pa 
discuti cosnan cu no a bay 
na su agrado pa asina por 
mehora y trata na ahusta. 

2. Aunke cu na comienso a 
wordo splica cu pa motibo di 
e condicion di e pista y tambe 
cu AMF mester genera sufi- 
ciente capital pa por cuminsa 
renoba e facilidad y cu no por 
huur pista, a duna excepcion 
na Sr. Geerman pa por a or- 
ganisa FBH 8, mirando cu e 
evento a bira un custumber 
y ta anticipa pa fanaticada 
y coredonan pa 8 aña caba. 

3. Prijs di huur ofreci na Sr. 
Geerman tabata substancial- 
mente mas abou cu cualkier 
otro pais. Na Corsou e pista 
su prijs ta fl.10,000.00 mas 
gasto nan operacional y otro 
nan tur parti di mundo ta 
cuminsa na $7,500.00 mas 
gasto nan operacional. Asina 
mes Sr. Geerman a acudi 
cerca Sr. Kelkboom di AMF 
pa asina pidi un descuento 
cual el a haya despues di un 
reunion. E prijs di huur a 
bira menos pa asina AMF 
di buena fe, tambe por a 
yuda un “coredo/promotor/ 
fanatico di drag” termina 
su “race bike” na USA, cu 
tin 8 aña bou construccion. 
Sr. Geerman tawata den e 
comision como PR di OCS 
2015 unda a tuma over e pista 
cu tur su facilidadnan den 
estado deplorabel y a wak 
personalmente cuanto gasto 
e facilidad ta rekeri durante 
cualkier evento. Si huur e 
facilidad na un manera “free 
for all” manera antes, e pista 
nunca lo por genera sufici- 
ente fondo pa por cubri ni e 
gastonan operacional, ni pa 
renobacion di e infrastruc- 
tura. Ta straño cu Sr. Geer- 
man sa di e 2 echonan aki, 
pero ta aparenta cu e no sa. 

4. Como promotor serio, 
responsabel y di experiencia 
bo ta negosha of critica un 
contract prome cu bo firme 
y no despues cu bo a firme 
2 biaha. Un contract prac- 
ticamente identico a wordo 
firma door di otro promotor 
den menos cu 5 minuut pa su 
evento. Un contract standard 
pa huur un facilidad manera 
Palo Marga. Berdad, AMF y 
e “promotor” a bay “back and 
forth” cu e tratado di e con- 
tract pa ahusta cierto cosnan 
di buena fe pa acomoda Sr. 


Geerman. Esaki ta un simpel 
accion di “wheel and deal” 
den e mundo comercial. 
E accion aki di parti Sr. Geer- 
man ta ilustra exactamente e 
falta di integridad, seriedad, y 
experiencia di Sr. Geerman. 
E contract a wordo revisa 
door di abogado di Sr. Geer- 
man ya cu AMF a ricibi carta 
nan di abogado pidiendo pa 
nos sinta cu Sr. Geerman y 
discuti algun punto nan riba 
dje. AMF a acepta pa sinta cu 
Sr. Geerman pa scucha su 
preocupacion nan pero a avi- 
sa su abogado cu nos termino 
y punto nan en cuestion riba 
nos contract no ta cambia. 
Nan ta standard pa tur per- 
sona y ningun hende lo haya 
“special treatment”. Despues 
di e ultimo carta di AMF di- 
rigi na Sr. Geerman su abo- 
gado, Sr. Geerman a dicidi 
di firma e contract ya cu no 
tabata tin nada robes cun’e. 

5. Simplemente Sr. Geer- 
man kier a paga menos huur 
of nada di huur mes. AMF ta 
sinti cu esaki ta e dolor mas 
grandi di e “promotor” door 
cu no ta ningun secreto cu 
den pasado e lo a haya con- 
tracto nan mas lucrativo pa su 
persona y no pa Palo Marga 
Raceway. AMF ta un organi- 
sacion serio y ta wak pa bien- 
estar di Palo Marga Raceway. 
Palo Marga pa hopi tempo 
a wordo maneha fmanciera- 
mente y manteni den un for- 
ma malisimo. Na aña 2015 
a logra di bin cu un cambio 
unda Sr. Geerman a forma 
parti di comision OCS 2015 
unda personalmente a wak 
esaki claramente. Ta straña 
nos dicon diripiente e po- 
nencia aki. AMF ta distancia 
nos mes completamente for 
di persona nan cu mentali- 
dad y “hidden agendas” asina. 

6. Sr. Geerman ta mencio- 
na cu despues di su prome 
evento di FBH8 un fecha 
no a wordo duna inmediata- 
mente door di AMF. AMF 
a dedica 100% na timing 
system nobo, cueste lo que 
cueste. Sr. Geerman a reuni 
cu AMF y esey tawata loke 
por a ofrece na e momento 
ey, cual ta practicamente 
nada cu logicamente tawata 
significa pa warda te ora e 
timing system nobo wordo 
instala, y di test y purba du- 
rante eventonan chikito. 
AMF no por a duna un fe- 
cha si no sa precies si lo logra 
cu tur cos pa dia 2 di Juli y 
asina no cumpli cu contract. 

7. A wordo standarisa cu 


durante tur evento cumin- 
sando cu OCS 2015 cu e 
barnan semper lo keda pa 
pista. Sr. Geerman tawa- 
ta den comision di OCS 
2015 y sa di esaki. Atrobe 
ta straña nos dicon atrobe 
ta aparenta di no sa di nada. 
E clausula cu bar ta keda di 
pista ta den tur contract y 
Sr. Geerman a keda keto 
sin niun reclamo algun. Pa 
aworaki e saca esaki y tira es- 
aki publicamente pa su fans 
nan cu no sa detaye ta mustra 
un señal di hopi mala fe di su 
parti. E ganashi principal mes 
tur hende por confirma cu 
esey ta na porta y no na Bar. 
Mas cu 4000 hende na Fls. 
20 cada uno. Tur persona 
por saca nan som facilmente. 

8. AMF a tuma e fecha di 2 
di juli na serio y a haci todo 
por todo. E evidencianan 
ta riba FB fanpage di AMF 
(Palo Marga Aruba) y otro 
fanpages, unda por wak full 
e proceso, cuanto dianan y 
boluntario a sacrifica famia, 
yiu, dianan di vakantie pa 
por logra trece e timing sys- 
tem Aruba. A paga mas y 
logra convence Bob Brock- 
meyer di Compulink tim- 
ing systems pa por bin Aruba 
y instala e timing system 
prome cu su operacion di 
schouder. Riba potret nan 
riba nos fanpage por wak bon 
con Bob a instala e sistema 
uzando un shoulder brace. 

9. E generator ta e mesun 
problematico cu a wordo 
drecha pero cu no a keda 
100%. Mirando loke a pasa 
durante e prome FBH8, 
AMF como redundancia ta 
uza uno como backup si e 
generator di Palomarga cay 
afo. Esaki a wordo conseha 
na Sr. Geerman y a dun’e e 
gastonan y e luga unda e por 
a huur uno na e prijs pref- 
erencial cu AMF ta haya. 
Cantidad di coredonan ra- 
bia ta cay bou percepcion, 
den cual realisticamente nos 
sa cu nos no por complace 
tur hende y semper lo bay 
tin hende disgusta cu AMF 
paso nan no ta haya nan kier. 

10. Sr. Geerman ta papia di 
evento nan di AMF refer- 
ente atendencia. E realidad 
ta cu no tur evento lo trece 
mesun cantidad di publico. 
Mescos si e organisa Faya bo 
Haya 5x pa aña, cu tempo 
limita pa promove y pone 
categorianan cu no ta me- 
sun popular. Sr. Geerman 
tin aña nan ta coriendo na 
Palo Marga y a mira y a ex- 
periencia hopi, pero atrobe 
ta haci manera e no sa. 


11. E clausula di Sr. Geer- 
man cu a protesta hopi riba 
dje ta esun unda ta poni 
cu e no mag di bay critica 
publica mente riba face- 
book en contra di AMF. 
Sr. Geerman claramente no a 
respeta e articulo aki den con- 
tract y a haci lo contrario. Sr. 
Geerman mester por tawata 
premira algo? A prefera di 
actua manera tur cos ta bon 
anto despues tin e porta habri 
pa por subi y difama manera 
e ta haya ta bon, anto sconde 
bou pretexto di libertad di 
expresion? Sabiendo tur 
informacion y condicion di 
pista, di berdad el a wordo 
poni “lomba contra muraya”? 
Esaki nos ta laga pa pueb- 
lo mes saca su conclusion. 

12. Pa fmalisa, Sr. Geerman 
den su racha pa difama di- 
rigentenan, boluntarionan 
y cualkier otro persona cu 
segun Mr. Geerman, lo por 
ta asocia cu AMF, a bay ra- 
dio show “Trot den Bom” na 
PowerFM pa asina duna apa- 
rentemente su sponsornan 
danki, pero tambe ekipa cu 
un hidden agenda. Sr. Geer- 
man a reclama Sr. Manuel da 
Silva cu Sr. da Silva a “corte” 
durante entrevista, unda cu a 
dun’e un otro turno pa trece 
loke el a bin papia. Nos ta 
pensa cu Sr. Geerman no lo 
a haya e respaldo cu e tawata 
spera di haya y a haya ta bon 
atrobe, en bes di confronta 
e problema cara cara, unda 
despues, manera un wolf a 
bay rebaha Sr. da Silva tambe 
riba social media. Esey tawa- 
ta e danki cu Sr. Manuel da 
Silva a haya como sponsor 
despues cu el a aporta cu Sr. 
Geerman pa Faya bo Haya 8. 
Nota Final di AMF Drag 
racing, mescos cu mayo- 
ria deporte na Aruba ta uno 
Amateur, es decir cu ta wor- 
do practica como un hobby 
den cual cu bo ta hinca mas 
cen den dje cu bo ta haya 
bek. AMF como operador di 
pista tambe ta amateur, unda 
cu nos ta depende grande- 
mente (99%) di boluntario. 
Boluntarionan cu ta hinca 
mas den Palo Marga cu nan 
ta haya bek. Boluntari- 
onan cu tin un otro trabou 
y bida pafo di Palo Marga. 
Postnan asina riba social me- 
dia (facebook e biaha aki) no 
solamente ta tacha AMF y su 
dirigente nan pero tambe e 
boluntarionan. Difamacion 
riba media en general por 
conduci cu e boluntarionan 
aki ta bay wordo mal mira 
na nan trabou di tur dia, 
unda berdaderamente nan 


ta gana nan pan di cada dia. 
Tur hende mester realisa cu 
si no tin sponsor, e contri- 
bucion fmanciero pa man- 
tene y opera Palo Marga tin 
cu bin for di 2 partido, e fa- 
natico y /of e coredonan. Ta 
bunita pa bay Merca y trece 
idea nan, pero e realidad di 
Palo Marga ta, cu e ta un 
pista Amateur, cual cu tur 
hende mester siña acepta. 
Por ultimo AMF kier a in- 
forma tur coredo y fanatico 
di drag lo siguiente. Un pro- 
motor ta dicidi pa su mes si 
acaso un contract ta lucrativo 
pa su evento y di eynan ta 
bay over na firme y despues 
promove su evento pa asina 
haci e evento un exito den 
su totalidad. Un “promo- 
tor” no ta haci aventura co- 
mercial y na fmal cos no 
bay manera e tabata kier, pa 
bin declara, ofende y grita 
cu AMF a haci abuso di dje 
y cu e contract no tabata 
bon siendo cu su persona 
a firme, no 1 pero 2 biaha. 
AMF kier a recorda tur per- 
sona cu e motibo pa 2 con- 
tract ta cu ora di sinta den re- 
union cu Sr. Geerman, AMF 
a puntra si Sr. Geerman 
lo bolbe cobra entrada y si 
acaso e evento lo continua of 
lo cuminsa completamente 
di nobo. Sr. Geerman a bisa 
representante nan di AMF 
den e reunion cu su evento 
lo cuminsa full di nobo y lo 
cobra e suma di F10 pa adul- 
to y F5 pa mucha bou di 12 
aña. E resultado ta 2 evento, 
kiermen 2 contract iden- 
tico excepto e parti cu AMF 
ta conseha Sr. Geerman pa 
huur un “standby” generator. 
Na ningun momento e con- 
tract ta menciona cu AMF ta 
obliga Sr. Geerman di huur 
un generator. Atrobe nos ta 
cuestiona e integridad di Sr. 
Geerman. AMF ta desapunta 
cu e seriedad di Sr. Geerman 
como “promotor”. Nos kier 
a curasha Sr. Geerman pa 
laga esnan preocupa pe, pa 
tuma un rato y lesa su ultimo 
8 contract nan y tambe trece 
dilanti con e prijs di huur a 
varia desde e prome FBHl 
te cu FBH8. AMF ta sigur 
cu tur hende lo kier trans- 
parencia y husga pa nan mes. 
Porta haci un bishita bek 
cerca su abogado. AMF a 
tuma nota cu Faya Bo Haya a 
yega su fmal y ta termina tur 
relacion cu Sr. Geerman, de- 
seando e exito den su carera 
como “promotor”. AMF lo 
analisa e sancion nan contra 
Sr. Geerman. Di awe padi- 
lanti nos ta sigui concentra 
riba One Cool Summer 2016. 

MflCLASIFICADO 


BJNpw 


CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 


PASA LAGA BO AVISO NA OFICINA Dl BON DIA ARUBA WESTRAAT #22 


TA BENDE 


un cas na Savaneta 
3 camber / 2 baño, 
eigendom 
Afl.275.000 

Tel. 592-9966 


TA BENDE 

Panja casi nobo size 12-14 
of large, Shimis-largo y 
cortico, blusa, saja-shorts 
marka Tommy Hilfiger, 
Mango, etc. tur na bon prijs 
Tel. 584-9133 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


un cas plus 1 apto na 
Caya Magasina, Brazil 
Afls. 190.000 yama 

Tel. 592-9966 


TA BENDE 

Cashi di cushina di plywood 
3/4, top graniet, un cashi 
ariba di plywood 3/4 den 
bon condicion prijs pa nan 2 
Awg. 1.250 
Tel. 661-2081 


FOR RENT 


1 Bedroom apartment, 
max 2 persons per month 
Afl. 1.500 

Morgenster, long term rent 

Call: 592-9966 


TA BENDE 


un cas grandi na Tanki 
Leendert banda di highway 
cerca di Oranjestad, bon pa 
cas of negoshi 
construi ariba 486m2 
tereno 1200 m2 
Tel. 560-8929 


FOR SALE 

House Esmeralda 
780 mts2 3 bdr, 3 baths, 
kitchen, living room, dinning 
room, marmol floor. By 
owner $350.000 
Awg 630.000 
Tel. 600-5393 


SERVICIO PUBLICO 


Pa tur tipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


SERVICIO PUBLICO 

Nos ta haci tur sorto di 
trabao di construction e.o. 
pleister, pega tegels, traha 
cura, verf y trabao di 
remodelacion y renobacion 
di edificio. 

Tel. 660-7997 



Yena aki bao e siguiGnto informacion: 


ABONA PASBLANIfNTE AFL. 35,- PA IUNA Y RICIBI TlfR DIA BD CORANTHAN PHETERI 

MAS CERCA Dl BO!! 


Telefoon 

hbitilHa Cu>infjl*lQ: _.__....____ 

ÁiTich ai EnLivu ■- -__— — -______ 

Aiff** dl CMirdncá __________ 


d CobHlfin i‘‘P C-li. 

O Cobr.inu ra Trjhja 

I 3 Papi Vfll BJIKD ÇVL ■' y Oukr| Um-Lk « . nm j 

□ Pngi Afubi lEnnk A.UO 'JM'NI. 

□ L'.iq.i CMU [JN 1 .INE. 

D pÉfdOñil rtihiiinulrtÉ dl 0->fi Dl* Ai lpLiu- 

O dn> B?k 

□ TltfiA LMll Cuié 


PfHjQ Adclflfltfl' □ 3 Lun& G'ILuni □ 1 áA* 


Vama na ielelDDti:582-7800 al mamla ula uix: 582-7044 


FOR SALE 

Toyota Yaris 2004 
Autom/ Beige 
caba di aña su full service 
Radio/ no airco. 

Aw.4.500 
Tel. 594-5108 


FOR SALE 

Lasmachine marka 
Lincoln 

450-SEA riba wiel 
variable voltage. 
DC-ARC welding power 
source 110-220 coriente 
Por yama 
Tel. 563-3583 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


SERVICIO PUBLICO 

Señora colombiana 
responsable se ofrece 
como dama de compañia 
para adulto(a) mayor 

Tel. 569-7394 / 662-5500 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


TA BENDE 

un auto Toyota 

Highlander 2002 
Miles cori 18.770 
E auto ta den bon condicion 
E tin 4 tire nobo 
Prijs 10.000 

Tel. 583-5561 / 748-2775 


TA HUUR 


Cas na Sabana Liber 
Villas 374 

2 camber, 1 baño, sala 
cushina, garage 

Tel. 563-5853 


SERVICIO PUBLICO 

Envios a Venezuela 
Documentos y todo tipo de 
mercancia. 


bEiiidm.nimi 


Tel. 594-8465 


TA HUUR 


Un Studio Apto 
banda di Hotel pa 
Afl.900 + borg Afl.300 

Tel. 564-1030 / 593-0040 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 

Tel.660-7997 
whatsapp+297-660-7997 
+58424-6628183 


SERVICIO PUBLICO 

Construction 
ta pega blokkie, pleister, 
plafond, mosaico, azulejo, 
vloer dak, cura, plafond bow 
dak, cas completo, nos ta 
arubiano y cu bon prijs 
Tel. 661-2081 


SERVICIO PUBLICO 


Pa Manicure y Pedicure 
servico na cas. 

Bon prijs 

pa mas informacion 

Tel. 600-0179 


TA BENDE 

matanan di fruta, sorsaca, 
papaya, mango, nan ta 
grandi. 

Mi tin helmet, spiel y 
repuesto di scooter pa 
bende. Bon prijs 

Tel. 594-9069 


TA BENDE 

Promocion 50% Desc. 
Bunita tas, cartera, 
diferente sizes pa homber y 
muhe 100% cuero y tambe 
Anti-age Dermawand 
(delevery) 

Tel. 745-0440 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


TA BENDE 

Sombre di Mariachi 
authentico for di Mexico 
Color preto y blanco 
Awg.70.00 
Tel. 584-9133 

Ruthy ”Lady Ruth ”Vrieswijk-Bergen: 


HENDEK 


DIARANSON 20 JULI2016 


Nuevo Mundo Festival & Academy y un crenchi di Sra. Ans van Santen 


ORANJESTAD - Kico e 
dos temanan aki tin di 
haber cu otro ? Nada ! 
Pero ta na Cas di Cultura 
Lady Ruth a sera conoci 
cu e Sra. Hulandes aki, 
biba hopi aña na Aruba y a 
tende su storia. E tambe a 
bay gosa di e conciertonan 
clasico bunita di Nuevo 
Mundo Festival & Acade- 
my den nan di dos aña aki 
na Aruba, danki na Clyde 
Harms y Simon Gollo, 
pero tambe cu inspira- 
cion di Armand Simon, di 
mayornan Arubiano pero 
e mes naci na Amsterdam, 
Hulanda, fundado y actu- 
almente keto bay director 
di Da Vinci Acadamy des- 
de 2010. 


Boso por a lesa mas di e 
conciertonan den “Skina di 
Clyde” of relatonan cu el a 
manda pa e varios corantnan 
riba nos isla, pa comparti di 
e dushi conciertonan y com- 
petencianan di musica clasico 
aki. Lady Ruth a presencia 
nan prome anochi cu La Ca- 
trina Quartet dia 14 di juli y 
nan “Concert competition 
2015 winners recital “ dia 15 
di juli y despues dia 16 di juli 
e “Solo competition 2016” cu 
tawata tin 12 participante , al- 
gun ariba fio, algun ariba cel- 
lo, un ariba clarinet, un ariba 
“bassoon”, tres ariba piano y 
dos ariba guitara, tur tocando 
musica clasico . 


Lady Ruth no ta un gran con- 
ocedo di musica clasico, pero 
simplemente ta bay pa scu- 
cha y relaha cu e tipo di mu- 
sica aki,tin biaha scuchando 
e bailenan di e fionan of scu- 
cha nan yora, subi baha subi 
baha, totalmente diferente 
for di tur otro sorto di musica 
moderno di hip hop of ro- 
badob of hasta e cancionnan 
popular bon conoci. 

E hurado pa e anochi di “Solo 
competetion 2016” a saca e 
prome y di dos ganado max- 
imo cu ayudo di e publico 
cu por a vota ken ta number 
un, y ken ta number dos. 
Nos gran pianista profesional 
maestro Johnny Croes tam- 
be a forma parti di e hurado 


aki. Dialuna anochi dia 18 di 
juli durante un otro fabuloso 


nochi di concierto, e biaha 
ki bou di e titulo :” Aruba 
Chamber Orchestra”nan a 
anuncia e ganadonan den 
persona di Juan Sebastian 
Cortez di Colombia riba 
su clarinet y Claudia Roa di 
Chile, pianista. 

Un otro ganadora tabata 
tambe Sra. Ans van Santen, 
pero no den e conciertonan 
aki, aunke e tambe ta tocado 
di piano musica clasico. E1 a 
gana riba tereno laboral hun- 
to cu algun dama mas, entre 
otro. Sra. Bergen-Molenaar 
, un otro dama Hulandes, 
ora cu den añanan ochenta, 
83/84 nan a gana nan caso di 
prueba pa Antias Hulandes 
relaciona cu Servicio Perma- 
nente cu Pensioen pa hende 
muhe casa. Y ta p’esey nos ta 
comparti su storia. Den un 
forma cortico, pero efectivo 
y simpel. 

Te awor numa, un par di si- 
man despues di e fayeci- 
mento di Sr. Pronk den feliz 
memoria,( kende tawata un 
miembro di directiva di Si- 
mar e tempo ey), despues di 
33 aña, porfm Sra. Van Santen 
a haya su file den su mannan 
y tin varios pregunta encuan- 
to con e asunto aki por a bay 
y si tur cos a cana corecto. E 
tempo ey SMOA tawata para 
riba nan punto di bista cu Van 
Santen tawata capacita pa 
duna les te cu Havo 3 y VWO 
4 locual no tawata corecto 
den bista di Van Santen. 

Kico ta kico nos no sa, pero a 
sinti cu e asunto aki tin Sra. 
Van Santen ocupa pa haya sa 
tur e berdad rond di e asunto 
aki, si e tawata wordo debi- 
damente paga pa su trabao. 
Lady Ruth no ta un investiga- 
do pues ta dies cumpli cu un 
di e deseonan di Sra. Ans van 
Santen, siendo hende muhe, 
pa ta den su derechonan. Su 





humilde peticion pa Simar 
, kende a haya un carta cu e 
peticion oficial ariba dje, di 
cual el a entrega mi un copia, 
fecha dia 26 di mei 2016. 

Solamente un tema un cren- 
chi diferente e biaha aki den 
e relato, pa pone hende pensa 
bay bek un rato den tempo, 
pasobra ta hopi cos nos hen- 
de muhenan sa pasa of a pasa 


aden prome cu a obtene e 
mesun derechonan riba tur 
tereno laboral y pa votacion. 
Nos hende muhenan tambe 
por. Mi lo bin cu mas di e 
conciertonan clasico otro si- 
man, Dios mediante. Mi cu- 
rason a dirigi mi traha e relato 
di e siman aki den e forma 
aki. Danki pa e comprension 
y atencion. □ 

Mary Joan Foundation: 


Mega Pink Bingo di Afl. 17,500 


ORANJESTAD- Mary 
Joan Foundation ta invita 
tur amante di bingo pa 
bin gosa di e Mega Bingo 
cu ta bay tuma luga dia- 
domingo 7 di augustus na 
Renaissance Convention 
Center. Ticket pa e Mega 
Bingo ta obtenibel na 
Drop ‘n Nuts (583-8213), 
Fundacion (588-9999) y des- 
de 1 di augustus na cahero di 
Seaport Casino na un balor 
di 50 florin pa ticket. Premi- 
onan pa e prome 5 wega lo ta 
500 florin, siguiente 3 wega 
ta di 1000 florin, e di 9 wega 
lo ta 2000 florin y pa finalisa 


e Mega Bingo cu un full card 
di 10.000 florin. Bingo ta bay 
cuminsa pa l’or di atardi. 

Banda di e premionan lo bay 
tin un cantidad di doorprizes 
cu por wordo gana e anochi 
aki cual ta inclui un pasashi 
como tambe diferente week- 
end stay y dinner for two. 
Bin hunga bingo hunto cu 
nos di Mary Joan Foundation 
y na mesun momento aporta 
pa un bon causa. Mary Joan 
Foundacion ta bon conoci 
den comunidad pa duna sos- 
ten na esunnan cu ta pasa 
den e trayectorio di cancer na 


pecho. Cu bo participacion 
na e grandioso bingo aki boso 
lo aporta na e sosten duna 
den forma di nos trahado 
social, psicologo, lectura nan 
gratis, les yoga y aporta na nos 
programa reconoci di move- 
cion sin laga afo tur e material 
di informacion y conscienti- 
sacion pa comunidad. 

Mary Joan Foundation ta 
sigur cu tur amante di bingo 
lo bin purba nan suerte na 
nos actividad y ta agradecido 
cu sosten di e comunidad di 
Aruba. Pa mas informacion 
por tuma contacto na telefon 


El Gaucho Restaurant: 



588-9999, maryjoanfounda- nos riba nos facebook: Mary 
tion@setarnet.aw of por sigui Joan Foundation Aruba.Q 


Ta wordo premia cu Wine Spectator Award of Excellence 


ORANJESTAD - Pa di 4 
biaha, e prestigioso revista 
Americano di biña, The 
Wine Spectator ta premia 
E1 Gaucho Restaurant su 
Wine List pa su excelen- 
cia den cantidad, variedad 
y presentacion di mas cu 
100 diferente binanan. 
Esaki ta un otro logro inter- 


nacional pa E1 Gaucho Res- 
taurant, cu pa mas di 39 aña 
caba sa, cu calidad y bon 
reputacion ta algo impresin- 
dible pa tin exito. E1 Gaucho 
ta presenta na su clientela un 
wine list amplio di bon va- 
riacion y cu binanan di tur 
parti di mundo na prijsnan 
rasonabel, ofreciendo asina 


e oportunidad pa “pair” un 
bina di calidad cu e miho car- 
ni nan Argentino ariba grill. 
E1 Gaucho den e categoria in- 
ternacional y representando 
pais Aruba, ta aparece den e 
edicion di Juli 2016 di e re- 
vista The Wine Spectator cual 
tambe ta obtenibel na Aruba. 
Demostrando asina, E1 Gau- 


cho Restaurant ta figura den 
e miho restaurantnan mundi- 
almente hayando premionan 
y nombramento internacio- 
nal. Danki na nos clientela 
y muy en particular, na nos 
hendenan local y na nos fiel y 
empleadonan profesional. 

Un cordial invitacion pa bo 
pasa y saboria un tremendo 


Gaucho Steak acompaña pa 
un Malbec Argentino of dis- 
fruta di nos Lunch Special 
cual ta e jugoso Skirt steak, 
cu appetizer y dessert pa 
solamente $25.00. Nos por- 
tanan ta habri tur dia di 11.30 
mainta te llor anochi, nos ta 
warda bo. □ 


Lotto, e Loteria di Aruba: 


Contento di por contribui na e Ban Move Camp 2016 pa nos hobennan 


ORANJESTAD - Nos a 
drenta temporada di va- 
cacion escolar unda nos 
muchanan tin algun si- 
man liber pa disfruta di 
nan vacacion. Mientras tin 
varios muchanan ta biaha 
pa exterior, otronan den 
delegacionnan deporti- 
vo na Aruba mes tambe 
ta prepara actividad di 
movecion cu e ‘Ban Move 
Camp’. Un camp organisa 
anualmente pa Ministerio 
di Deporte, IBiSA y ASU. 


Mester bisa cu e tendencia 
di e Ban Move Camp ta un 
grandi unda cu den diferente 
bario na Aruba esaki ta con- 
centra. Durante tres siman 
largo nos muchanan por dis- 







fruta di diferente actividad 
relaciona cu movecion, salud, 
etc. Cada siman a scoge un 
localidad den un bario pa 
asina organisa e Ban Move 
Camp, e prome siman ta na 


Compleho Deportivo Frans 
Figaroa na Noord, e di dos 
siman ta sigui na Centro De- 
portivo Betico Croes na Sta. 
Cruz mientras ta clausura e 
ultimo siman na IBiSA Sport 
Centrum na San Nicolas 

Un danki sigur na Lotto, e 
Loteria di Aruba pa medio 
di Comision di Subsidio cu 
a yuda subsidia e “Ban Move 
Camp” pa nos muchanan na 
Aruba. Cumprando weganan 
di Lotto, e Loteria di Aruba 
bo ta contribui na deporte 
riba nos isla. Meta di e fun- 
dacion ta pa organisa loteria, 
cambia bida di su hunga- 
donan y na mes momento 
inverti den deporte local pa 
medio di donacionnan na e 
Comision di Subsidio.Q 

Wagner Henriquez a gradua como maestro “Technische Beroepsonderwijs” 



DEN HAAG - E studi- 
ante Arubiano Wagner 
Henriquez a haya su di- 
ploma como maestro se- 
gundo grado den e ramo 
di “technische beroep- 
sonderwijs” na Hoges- 
chool Rotterdam. 

Pa e motibo aki el a haci un 
bishita di cortesia na Gabi- 
nete di Aruba hunto cu su 
mayornan. 

Aki Wagner a wordo ricibi 
pa directora di Gabinete di 
Aruba Shandra John, Ivonne 
Navas y Amanda Muyale di 
departamento di Enseñansa 
di Gabinete. 

Wagner a cuminsa na 2010 
cu su estudio na Hogeschool 
Rotterdam. Un aña prome el 
a yega Hulanda y a cuminsa 


cu un estudio di bouwkunde, 
pero despues a cambia pa e 
estudio pa maestro di scol, 
pa cual despues e la a haci su 
periodo di practica na EPI na 
Aruba. 

Durante su estudio, Wagner, 


tabata un miembro activo di 
e Plaatselijke Opvangcom- 
missie di Den Haag. 

Sra. John a felicita Wagner cu 
su diploma y a desea Wagner 
tur clase di exito pa futuro. 


Como regalo pa su gradu- 
acion Sra. John a haci en- 
trega di un buki na Wagner. 
Proximamente Wagner lo 


regresa Aruba pa cuminsa 
traha como maestro na EPB 
Aruba. Q 



Rotaract Club ofAruba: 


Lansamento di campaña di Back to School 



ORANJESTAD - Cu yen di entusiasmo Rotaract Club 
of Aruba a lansa nan campaña di Back to School diasa- 
bra ultimo na Ling & Sons IGA Super Center. Back to 
School ta un proyecto anual di Rotaract club of Aruba, 
unda miembronan ta colecta articulonan di scol pa 
muchanan menos fortuna. 


Dia 6 di augustus Rotaract 
Club of Aruba su proyecto di 
Backto School lo culmina cu 
un dia dibertido y educativo 
pa e muchanan. Akinan cada 
mucha lo ricibi nan pakete 
prepara specialmente pa nan. 

Rotaract Club of Aruba kier 
duna muchanan den necesi- 
dad e posibilidad pa cuminsa 
e aña escolar cu tur e her- 
mentnan necesario pa un aña 
escolar exitoso. Pa haci esaki 
posibel, miembronan ta col- 
ectando articulonan di scol 
dilanti di entrada di Ling & 
Sons IGA Super Center. Ar- 
ticulonan cu miembronan ta 
colectando ta entre otro tas, 
potlood, pen, schrift, slijper, 
liniaal, mappen, etui gum. 
Clientenan di Ling & Sons 
IGA Super Center por cum- 


pra materialnan di scol y 
entrega esakinan na e bol- 
untarionan para na entrada. 
Ademas di esaki, personan- 
an tambe por entrega placa 
efectivo cual Rotaract lo uza 
pa cumpra uniform, keds y 
varios otro articulonan pa e 
muchanan. 

Miembronan di Rotaract 
Club of Aruba lo f ey presen- 
te na Ling & Sons e weekend 
nan venidero dia 23, 30 y 31 
di juli for di ll’or di mainta 
pa 4’or di atardi - Pa mas in- 
formacion tocante Rotaract 
Club of Aruba su campaña di 
Back To School por bishita 
nan Facebook page of con- 
tact nan libremente via nan 
e-mail rotaractclubaruba@ 
gmail.com. 

Rotaract Club of Aruba di 
antemano kier a gradici tur 



cu a participa den campaña 
di Back To School, special- 
mente na Ling & Sons IGA 
Super Center. Sin boso ayu- 
do, Rotaract no por yuda e 
muchanan menos fortuna 
cuminsa scol cu tur material 
pa tin un aña escolar exitoso. 
□ 


Pronostico di tempo 


Tempo: 

Parcialmente nubia cu local- 
mente un awasero breve 
Temperatura maximo 33 
grado Celsius y temperatura 
minimo 28 grado Celsius. 
Solo lo baha awe nochi 07:09 
pm y lo sali mañan mainta 
06:24 am. 


Biento: 

For di direccion oost te oost 
zuidoost y modera te basta 
fuerte; forsa 4 te 5 ( 20 te 39 
km/ora, 11 te 21 nudo). Den 
dia de bes en cuando fuerte 
te posiblemente duro den 
rafaga; forsa 6 te 7 (40 te 61 


km/ora, 22 te 33 nudo); 

Situacion general di tem- 
po: 

Den proximo 24 ora, un ola 
tropical moviendo den di- 
reccion west, lo pasa den re- 
gion local. 

E humedad y instabilidad cu 


e sistema aki lo trece den at- 
mosfera regional lo por pro- 
duci localmente algun awa- 
sero e ora ey. 

Condicion di lama: 

Olanan di lama lo ta for di 
direccion oost cu haltura di 4 
te localmente 7 pia. Q 





































DIARANSON 20 JULI 2016 


W LESA PENSA 


6 N D1A 


SkirbipaRudy Croes: ( ultimoparti) 

For di mi cuna te na mi tumba 



ORANJESTAD - Nos 
mester tene na cuenta cu 
identidad ta keda forma 
di nos pasado, pero cu 
mirada fiha riba futuro. 
Momento cu tin mas 
claridad y conocemento 
di unda nos ta bin, ken 
nos ta y kico ta nos gran 
potencialnan, ta mucho 
mas facil defini y haya e 
rumbo unda nos kier bay, 
pero cu ta propio di nos, 
cu ta identifica nos y asi- 
na permiti e diseño di nos 
identidad sea reconoci y 
identifica pa keda distin- 
gui di e resto. 

Na Aruba mayoria di hende 
por papia ademas di Papia- 
mento, otro idiomanan. Nos 
ta orguyoso di nos condicion 
multilingua y cu nos ta uza 
nos lenga materno manera 
un herment cultural pa asim- 
ila otro cultura cu tin varios 
na Aruba y di diferente ori- 
gen. 

Pero pa conserva y cuida nos 
identidad ta di vital impor- 
tancia pa cada un ciudadano 
por domina Papiamento y 
esaki kiermen, skirbi y papia 
nos idioma corectamente, 
cuminsando den nos Parla- 
mento. 

4.2- Campaña di conscienti- 

sacion den pueblo 
E pelea entre ken ta linguista 
y no ta linguista mester keda 
clarifica, pa medio di un in- 
stancia oficial y imparcial. E 
mal maneho di nos ortogra- 
fia ta inadmisibel, e por ta 
un menasa pa nos idioma. 
Idioma ta keda corumpi 
den mundo pasobra ta im- 
pone formanan moderno cu 
hende ta kere cu ta corecto. 
Responsabel pa esaki ta entre 
otro e medionan di comu- 
nicacion papia, manera por 
ehemplo e locutor. 

Ta esencial pa gobierno cum- 
insa inverti den un campaña 
di conscientisacion riba e es- 
tado mental di nos pueblo, e 
consenshi di nos pueblo, pa 
inculca den cada ciudadano e 
tesoro valioso cu nos tin cu ta 
nos lenga materno, cual nos 
tin cu proteha y preserva. Si 
bo tin bon dominio di bo 
lenga materno esaki ta facil- 
ita bo siña domina otro idi- 
omanan, cu den nos comu- 
nidad ta inevitabel mirando e 
aspecto multicultural ademas 
di e industria turistico di nos 
pais. 

Mester proteha e patrimonio 
cultural di nos pueblo, hopi 
factornan interno y externo 
a conduci cu awe nos cus- 


tumbernan, nos norma y ba- 
lor nan ta bayendo perdi of ta 
keda reemplasa pa otronan. 
Ta nos deber pa nos percura 
pa esaki no cosedo y pasa nos 
herencia, nos patrimonio, 
e historia di nos origen pa e 
generacionnan cu ta sigui. 

E momento a yega pa bin cu 
un campaña intensivo riba 
tur nivel den nos comunidad 
pa duna respet y balor na nos 
lenga materno, Papiamento. 
Conscientisa tur ciudadano 
pa skirbi y papia Papiamento 
corecto. 

E campaña mester ta uno 
efectivo y e obhetivo e ciu- 
dadano en general y par- 
ticularmente docentenan, 
prensa, politico, locutor, pre- 
sentadornan di noticia y pro- 
grama na radio y television, 
clero y tambe lidernan di 
organisacion grandi manera 
sindicatonan. 

E ta un compromiso grandi 
pa nos, pa spierta den nos 
hoben nan e interes pa con- 
strui un identidad cultural 
solido, esaki ta un respon- 
sabilidad di nos tur pa asumi 
e reto aki desde bankinan di 
scol te na ehercemento di bo 
profesion y despues. 

5- Conclusion v proposicion 

E conclusion y proposicion 
fmal riba e investigacion haci 
ta lo siguiente. Mester haci 
un sondeo cual ta e medio- 
nan mas efectivo pa tene un 
campaña nacional di consci- 
entisacion pa haci un bon 
uzo di Papiamento tanto pa- 
pia como skirbi. 

Desde oficialisacion di Pa- 
piamento na 2003, despues 
di 13 aña ainda no ta imple- 


mentando esaki debidamente 
den gobierno. Sin lubida cu 
40 aña pasa nos ortografia a 
keda aproba unanimamente 
pa nos Parlamento. Nos ta 
faltando respet na nos pro- 
pio identidad! No por warda 
mas, mester cuminsa inmed- 
iatamente cu un campaña di 
conscientisacion pa informa 
e pueblo riba e proyecto aki 
y sigura su cooperacion pa 
participa. 

E resultado di un campaña 
de conscientisacion publico 
ta duna un miho compren- 
sion y cooperacion di parti di 
e habitante, di e docente, di 
e parlamentario y ministro, 
di e pastoor, e escritor, etc. 
Sin e cooperacion di nan, 
e campaña ta core e riesgo 
di no ta totalmente eficaz y 
fmalmente no ta logra nos 
meta pa yega na un bon uzo 
di Papiamento den nos co- 
munidad. 

E campaña aki mester keda 
ehecuta pa autoridadnan lo- 
cal (departamento di gobi- 
erno, scolnan, centronan di 
bario etc.). 

Por uza simultaneamente 
varios medio di comunica- 
cion manera radio, corant, 
television, posters, billboard, 
foyeto pa e lansamento di e 
campaña pa haci un impacto 
y hala atencion 
E obhetivo di campaña aki ta 
tur ciudadano, tur scol, de- 
partamentonan di gobierno, 
Parlamento di Aruba, Prensa 
y clero, pero tambe asocia- 
cionnan manera Camara di 
Comercio y ATIA, sindica- 
tonan, organisacionnan de- 
portivo y social etc. 

Mester keda supervisa e de- 


saroyo pa yega nos meta! 

Ademas di e campaña di 
conscientisacion ariba men- 
ciona, ta propone tambe lo 
siguiente: 

Institui un “Tribunal di 
Pueblo” cu tin tur autorisa- 
cion pa; controla y proteha 
nos Papiamento, 

Tur siman ta saca comuni- 
cado di casonan di violacion 
di Papiamento, 

Fam y nomber, tambe fun- 
cion den nos comunidad, pa 
asina publica nan, pa nos tur 


por siña papia y skirbi Papia- 
mento corectamente. 

Manda un carta di apelacion 
na Gobernador, Parlamento, 
Conseho di Ministro, Or- 
ganisacionnan oficial den 
nos comunidad pa actonan 
oficial haci esaki na Papia- 
mento. 

Ta un falta di respet pa nos 
idioma, cu por ehemplo den 
puro siglo XXI ainda hura- 
mentacion di un oficial di 
gobierno no ta den nos idi- 
oma. 

Apelacion na tur instanci- 
anan sin excepcion, cu tin 
nomber na otro idioma, pa 
cambia esaki pa Papiamen- 
to! 

Ta urgi Gobierno y tur in- 
stancia envolvi pa duna oido 
y implementa Papiamento 
como e idioma di instruccion 
den nos enseñanza. 

Mi sa cu loke mi ta propone 
no ta nada straño, pero mes- 
ter tin curashi si pa haci’e. 
Mester pone hecho na pal- 
abra y ta keda na cada di nos 
pa haci’e. Pero fmalmente ta 
esunnan cu tin e autoridad 
den su man pa impone pa 
tuma e curashi y haci’e tam- 
be pa asina no solamente sal- 
vaguardia nos lenga materno, 
pero pone tur hende respeta 
esaki tambe. 

Amor pa bo patria, bo origen 
y bo identidad, bo ta nace y 
muri cun’e! □ 

PRIJS Dl DOLLAR 
INTERNACIONAL 


USDollarA 

l.OOUSDAT 

Argentine Peso 

15.182402 

Australian Dollar 

1.337058 

Bahraini Dinar 

0.377442 

Botswana Pula 

10.772511 

Brazilian Real 

3.281346 

British Pound 

0.761762 

Bruneian Dollar 

1.353609 

Bulgarian Lev 

1.772920 

Canadian Dollar 

1.303521 

Chilean Peso 

652.284841 

Chinese Yuan Renminbi 

6.695664 

Colombian Peso 

2924.837740 

Croatian Kuna 

6.796127 

Czech Koruna 

24.529806 

Danish Krone 

6.753278 

Emirati Dirham 

3.672630 

Euro 

0.907868 

Hong Kong Dollar 

7.755549 

Hungarian Forint 

285.969879 

Icelandic Krona 

122.409755 

Indian Rupee 

67.172322 

Indonesian Rupiah 

13082.296210 

Iranian Rial 

30626.066998 

Israeli Shekel 

3.860941 

Japanese Yen 

106.340827 

Kazakhstani Tenge 

338.841749 

Kuwaiti Dinar 

0.302449 

Latvian Lat 

0.638050 

Libyan Dinar 

1.389032 

Lithuanian Litas 

3.134687 

Malaysian Ringgit 

4.005810 

Mauritian Rupee 

35.413267 

Mexican Peso 

18.568290 

Nepalese Rupee 

107.440006 

New Zealand Dollar 

1.424915 

Norwegian Krone 

8.517890 

Omani Rial 

0.384977 

Pakistani Rupee 

104.814496 





Si bo ta bebe no 

STUUR 


Dokter na warda 


Oranjestad 
Dr. Dennert 
Tel. 583-1223 
San Nicolas 
Dr. Giel 
Tel. 5845155 


Botica na warda 


Oranjestad: Trupiaal Tel: 583-8560 
San Nicolas: AloeTel: 584-4606 


Schedule di cracero 


Dia: 

Fecha: 

Cracero: 

Yegada: 

Salida: 

Diaranson 

6 juli 

Freewinds 

05.30 

23.00 

Diahuebs 

7 juli 

Camival Splendor 

07.00 

16.00 

Diasabra 

9 juli 

Freewinds 

05.30 

23.00 

Diaranson 

13 juli 

Freewinds 

05.30 

23.00 

Diahuebs 

14 juli 

Adventure of the Seas 

07.00 

18.00 

Diasabra 

16 juli 

Freewinds 

05.30 

23.00 

Diamars 

19 juli 

Camival Valor 

13.00 

23.00 

Diaranson 

20 juli 

Camival Splendor 

12.00 

22.30 



Freewinds 

05.30 

23.00 

Diasabra 

23 juli 

Freewinds 

05.30 

23.00 

Diaranson 

27 juli 

Adventure of the Seas 

08.00 

23.00 



Freewinds 

05.30 

23.00 

Diasabra 

30 juli 

Freewinds 

05.30 

23.00 


Por fabor tene na cuenta cu e schedule por cambia. 


SERVICO Dl TAXI 


Aruba Transfer Tour & Taxi C.A. 
Pos Abao #41 
RO.Box 723 Aruba 
Tel: 582-2116/582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1928 
E-Mail: tas@setarnet.aw 


Centrale Bank van Aruba 
Daily Exchange Rates - 07/19/2016 



EMERGENCIA 

911 


Polis 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 


Botica 


Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 


Ad Patres 
TheOliveTree 


584-2299 

584-8888 


CtNMLALI AtllMM 


1 

Currency 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.35 

1.37 

1.39 

CHF 

180.48 

181.20 

182.00 

GBP 

2.27 

2.32 

2.38 

JPY 

166.18 

167.70 

169.38 

EUR 

194.76 

196.54 

198.51 

DKK 

25.43 

26.15 

26.95 

NOK 

20.01 

20.73 

21.53 

SEK 

19.69 

20.41 

21.21 

For amounts up to Afl. 100,000 

IIISERVICIO 



i U 


Bo kier cuida un 


Bo kier duna cacho 
un hogar? 

Yama awo! Aruba Animal Shelter 582-1623 Wayaca 
128B Donacion Aruba Animal Shelter - Bank account 
RBC Royal Bank 7700000032451794 



Yama awo! Aruba Animal Shelter 582-1623 Wayaca 
128B Donacion Aruba Animal Shelter - Bank account 
RBC Royal Bank 7700000032451794 


Animal Care Clinic: 
582-8382 

Contreras Veterinary 
Services: 

587-0917/593-0404 


Cas Animal & 

Ambulance: 

742-8732 

Veterinaire Kliniek Wayaca: 

582-1720/593-0603 


Veterinary Services: 
585-0400 (Pick up of 
injured animals) 


Serlimar: 

584-5080 (Pick up dead 
animals) 


Ideanan pa recida 

FUNDACIONNAN 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 

Ingrediente: 

•1 bleki di oester 

•1 siboyo 

•1 promenton 

•Algun alcapara 

•1 cuchara grandi di manteca 

•y 2 telep di netumuskaat 

•y 2 telep di curry 

•Algun rasenchi 

E mansa; 

•1 cup di manteca 

•3% cup di hariña di pan 

•1 telep di vanila 

•3 cuchara grandi di awa lauw 

•1 webo 

•1 cuchara grandi di baking 
powder 

•% cup di sucu blanco 
Preparacion: 

Ta score e awa di e oester 
y despues ta pone hasa den 
manteca cu su specerijnan. 


Despues ta agrega e alcapara 
y rasenchi y laga e saus seca 
un poco. 

Nos ta laga esey para un rato 
y ta bay prepara e mansa. Na 
prome luga ta bruha e sucu y 
manteca, y despues ta kibra e 
webo den dje y ta agrega e 3 
cuchara di awa lauw y por ul- 
timo e vanila, y ta bruha tur 
cos bon den otro. Por haci 
uzo di un forma rectangular 
of formanan chikito. 

Ta hunta un tiki manteca 
den e forma y ta pone e man- 
sa. Despues ta pone e reyeno 
den e mansa i hinca esey den 
forno. E forno mester ta na 
375 grado y mester keda mas 
o menos 3 /4 ora. E tert di oes- 
ter aki por sirbi como algo pa 
chis. 


Pisco Sour 




Ingrediente: 

•3 ons di pisco 

•1 ons di juice fresco primi di lai 
• 3 /4 ons di syrup simpel 
•1 blanco di webo fresco 
•1 dash di Angostura of Amargo bitters 

Ingrediente: 

Combina e pisco, lamunchi, syrup simpel y blanco di webo 
den un shak^r di cocktail sin ijs y seya. Sacudi fuerte te ora 
cu e blanco di webo bira foam. Haci esaki pa 10 seconde. 
Agrega ijs den e shaker y sacudi un biaha mas duro pa 10 
seconde pa esaki bira friu. Basha e bebida den un glas di 
cocktail; basha e bitter riba e blanco di webo foam. 

Pa e syrup simpel: den _un boter combina 1 copi di awa cu 1 
copi di sucu super fmi. Seya e boter y sacudi esaki te ora cu 
e sucu disolve completo. Warda e resto den frishider. 


Sudoku BON DIA, train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 

Facil, Medio. Pa resolve bo 
ta pone number den cada 
cuadra di tal forma cu cada rij 
crusa of bay abou tin e num- 
ber un solo biaha. 

Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 

Trahando cu e numbernan 
cu tin poni caba ta yuda bo 
yega na e solucion.Q 




■ -^i. 

Brazil Taekwondo: 

A entrega certificado na tur esunnan cu a participa na e campamento di train 



ORANJESTAD - Siman pasa Rus- 
sell Beneby coach di Merca a duna 
un camp training na tur esunnan cu 
a presenta na esaki. Training tabata 
dos biaha pa dia y esaki a caba na Baby 
Beach. Despues a entrega certificado 
na tur esunnan cu a participa na e 
training di Russell Beneby. 

E training a consisti di teoria y fisica en- 
tre otro y Russell Beneby a splica pa kico 
e ta uza y duna cierto tacticanan. Russell 
Beneby a elogia Shual Illidge pa su in- 
teres y apoyo inmenso pa cu su yiu muhe 
Jewel Illidge. Master Eric Barry no tabata 
niun excepcion. Su interes grandi tambe a 
wordo bon balora y aprecia y tabata tin mas 
atleta di San Nicolas Taekwondo Center 
cu a participa na e camp training di Russell 
Beneby. Despues di a entrega tur e certi- 
ficadonan a sinta papia cu Russell Beneby 
pa haña sa mas di con tur cos a bay e si- 
man cu e tabata na Aruba y kico mas por 
spera di Russell Beneby den futuro. Un 
cos a keda palabra ta cu pa Best of the Best 
Russell Beneby lo bay bin cu algun atleta 
for di Merca pa participa na esaki. Awor ta 
conta cu 4 pais caba pa e Best of the Best cu 
ta bay haci Best of the Best un reto grandi 
atrobe. □ 


i k i 












































































Kleur e pintura y entrege na nos ofisina den Weststrat #22. Ultimo dia pa enrega bo pintura 
ta dia 1 di aug. Pa 5'or pm. Dia 2 aug.Ta anuncia e ganador den Bon dia Aruba 

CALDO Consortium: 


LESA PENSAiB 

Ta un organisacion cu actualmente ta representa nuebe 

universidad prestigioso na Canada 



ORANJESTAD- Reci- 
entemente Minister Mi- 
chelle Hooyboer-Wink- 
laar a reuni cu dr. Carolyn 
Watters, Presidente di 
CALDO Consortium na 
Canada. CALDO Consor- 
tium ta un organisacion 
cu actualmente ta repre- 
senta 9 universidad pres- 
tigioso na Canada y cu ta 
fungi como e “gateway” 
entre Latino America y 
Canada riba tereno di 
enseñansa superior. 

E titular di enseñansa ta 
menciona cu Ministerio di 
Enseñansa di Aruba ya tin 
algun luna di deliberacion 
cu Caldo Consortium y ta 
contento di informa cu e de- 
liberacionnan ta den un fase 
avansa pa asina Aruba por 
formalisa un acuerdo cu e or- 
ganisacion aki. Ta trahando 
riba e acuerdo pa asina duna 
nos studiantenan Arubiano 
acceso na mas opcion di estu- 
dio atractivo na Canada. Den 
e contacto y deliberacionnan 
Ministerio di Enseñansa di 
Aruba ta wordo sosteni pa e 
Embahada Canades na Cara- 


cas Venezuela cu ta haciendo 
un bon papel den promove 
y posiciona Aruba como un 
bon partner riba e tereno di 
enseñansa pa institutonan 
Canades. 

CALDO consortium su 
meta ta pa forma un gateway 
entre Latino America y Can- 
ada y asina stimula Canada 
como un opcion atractivo 
pa studiantenan di e region 
aki. E nuebe universidad- 
nan cu CALDO consortium 
ta representa ta localisa den 
e diferente provincianan di 
Canada y ta inclui univer- 
sidadnan grandi y renombra 
manera University of Al- 
berta, University of Calgary, 
Dalhousie University, Uni- 
versité Laval, University of 


Ottawa, Queen’s University, 
University of Saskatchewan, 
University of Waterloo y 
Western University. 

CALDO consortium ta pro- 
move “higher education mo- 
bility”, “capacity building” 
y “research cooperation”. E 
organisacion ta cera acuer- 
donan di cooperacion y in- 
tercambio cu gobiernonan 
nacional, organisacionnan 
gubernamental y tambe cu 
universidadnan. Mayoria di 
e acuerdonan cu CALDO 
consortium tin formalisa ta 
encera entre otro “matching” 
di studiantenan cu kier haci 
nan Master of PHd cu un 
di e “research universities” 
y tambe ofrece “in-province 
tuition fee”, esta un tarifa 


local, pa studiantenan cu ta 
wordo fmancia door di nan 
pais y kier sigui nan estudio- 
nan na un di e nuebe univer- 
sidadnan afilia na CALDO. 

E ultimo aki ta un bentaha 
grandi pa nos studiantenan 
di Aruba. Actualmente CAL- 
DO consortium tin acuer- 
donan formalisa cu diferente 
pais manera Brazil, Chile, 
Colombia, Ecuador, Mexico, 
Peru, Paraguay y Uruguay. 
Tin tur indicacion cu Aruba 
lo ta e prome pais di Caribe 
cu lo formalisa un acuerdo 


cu CALDO consortium. 

Minister Hooyboer-Wink- 
laar ta sumamente entusi- 
asma cu e desaroyo aki y ta 
trahando duro pa fmalisa e 
detayenan y asina logra for- 
malisa e acuerdo importante 
aki pa nos studiantenan di 
Aruba. E titular di enseñansa 
ta menciona cu e tin un com- 
promiso pa sigui explora mas 
opcion pa nos studiantenan 
y pa habri mas porta pa asina 
nos futuro generacionnan 
por beneficia di tur e acuer- 
donan aki. □ 



CTVnews: Un bida social activo por conduci na miho salud 


ORANJESTAD - CTV. 
news a publica den e seccion 
di salud, un articulo cu ta bisa 
cu un bida social activo por 
conduci na miho salud. 

Segun un estudio, tin bon 
amigonan por haci bo mas sa- 
ludabel den un forma fisico, 
aparte di tambe contribui na 
bo estado mental. Esaki ta se- 
gun un estudio haci na Con- 
cordia University na Mon- 
treal. Trahando cu un grupo 
di 60 studiante internacional 


di kende bida a cambia dra- 
maticamente desde cu nan a 
muda pa Montreal. Profe- 
sor Jean- Phillippe Gouin a 
observa nan salud durante 5 
luna. Sr. Grouin a studia nan 
integracion social pa medio 
di haci un encuesta riba con 
“nan so” nan ta sinti. Cu su 
team di profesional el a stu- 
dia e tambe e batimento di 
curason di e hobennan pa 
wak si tin cambionan den 
frecuencia. Den algo cu ta 
wordo yama 




“high-frequency heart rate 
variability” Den e comuni- 
dad medico esaki por ta un 
indicacion cu algo por ta pas- 
ando cu e sistema nervioso. 

Studionan haci 

Otro studionan a mustra, 
cu cada individuo cu tin un 
score di batimento di cu- 
rason mas abou, 
tin mas riesgo di sufri di ke- 
brante di salud incluyendo 
problemanan di curason, sr. 
Gouin a bisa. 

Pa e motibo ey, ora batimen- 


to di curason ta keda baha cu 
frecuencia e ta hopi malo pa 
e persona. 

E studio a mustra cu e bati- 


mento di curason di e studi- 
antenan cu a forma amistad- 
nan y a expande nan rednan 
social a subi di velocidad 
mientras esunnan di e ho- 
bennan cu a keda nan so a 
baha. 

Sr. Gouin ta conta cu, e estu- 
dio aki ta mustra cu isolacion 
prolonga por tin di berdad 
efectonan negativo riba hen- 
de su salud. 

E mensahe ta hopi cla, mas 
lihe un hende logra integra 
den nan cas nobo, mas salu- 
dabel nan lo ta. E ta algo cu 
mas facil pa bisa cu pa haci, 
pero e ta necesario. E studio 
aki no ta solamente haci pa 
studiante, pero pa tur hende 
cu nan bida ta cambiando. □ 

Fundacion Bernadina ta warda henterpueblo dia 19 augustus 2016 

E gran Festival dedica na Mama 
y na Tata di Cultura 




Aurora 

ORANJESTAD - Durante 
un conferencia di prensa 
na Peanuts Restaurant 
Fundacion Bernadina 
Growell a anuncia nan di 
6 festival di canto dedica 
na Mama di Cultura Ber- 
nadina Growell-Kock y e 
aña aki tambe na tata di 
Cultura, Sr. Padu Lampe. 

E festival lo tuma luga dia 
19 di augustus venidero 
den Centro di Bario Brazil. 
Mervin Wyatt-Ras, e presi- 
dente di fundacion a bay den 
historia y a relata cu e gran 
musico, dama di nos cultura 
y arte di Aruba, Bernadina 
Growell-Kock dfm. A nace 
dia 27 di februari di aña 1939 
y a fayece na aña 2009. Ber- 
nadina desde chikito a toca 
su guitara na scol y a inicia 
su carera musical y den arte 
desde su 12 aña di edad. Na 
aña 1955 el a lanta e trio Las 
Campiranas cu te ainda por 
scucha su cancionnan na 
diferente radio emisora. 

Despues di aña 1963 Berna- 
dina a lanta diferente agru- 
pacion di Aguinaldo, gaita y 
a composita un cantidad di 
cancionnan tambe pa e famo- 
so agrupacion Sensacion del 
Caribe. Hunto cu su kerido 
esposo Cecil el a forma parti 
di e banda aki y a composita 
diferente tumba y a participa 
como e hende muhe den fes- 
tival di tumba. E1 a forma par- 
ti tambe di Sodo y Cuero y 
hunga comedia, di cual esun 
mas conoci ta emancipacion 
di hende muhe y tambe e ul- 
timo pelicula cu el a filma ta- 
bata na cas di Mai bieu. 

Un persona creativo cu a hisa 
nos pais na halto riba tereno 
cultural. Wyatt-Ras a gradici 
famia di Bernadina, Sr. Padu 
Lampe y famia, Sr. Chico 
Harms di Centro di Bario 
Brazil, BID, Departamento 
di Cultura y tambe Sr. John 
Freddy Montoya. Tambe 
miembronan di e fundacion 
en special a manda saludo 
tambe pa Sra. Lena Orman- 
Yarzagaray y esposo Jo. A 
haya donacion sinembargo 
e aña aki no a ricibi mucho 
sosten fmanciero locual ta 
haci cu e meta di yega na e 
meta pa traha un busto pa 
nos mama di cultura. E ta 
spera pa publico bishita e 
festival cu tin como meta pa 
por recauda fondo pa sigui 
traha den bienestar di nos 
cultura. Sr. Persey Jeandor 
cu ta encarga cu a parti di or- 
ganisatorio di e cantantenan 
a trece pa dilanti cu tin 18 
cantante cu lo participa y tin 
4agrupacion: SENSACION 
DEL CARIBE, TIPICO 


KADUSHI LARGO, UN 
TRIO Y SODO Y CUERO. 
E cantantenan tail.QUANT, 
PRISCILLA; 2.GEERMAN, 
PAULINA, 3.CASUELA, 
BENITO; 4.CASUELA, 
EDDY;5.MARTIJN, DAPH- 
NY; 6.KOOLMAN, ANGE- 
LO; 7.KOOLMAN, SASHA; 
8.0RMAN, ROBERTO; 
9.WILLEMS, BERTHA; 
10.STAMPER, LOURDES; 
1 l.KOOLMAN, MILLY; 
12.BOEKHOUDT, JELI- 
SA; 13.GEERMAN, EMY; 

14. KELLY, HORTENCIA; 

15. KELLY, JASON; 16.WER- 
LEMAN, BETTY; 17. 
GEERMAN BALCHI; 18. 
SCHWENGLE, DONNY. 
Mas cerca di e festival lo tira 
lot y lo anuncia e orden fmal 
di e cantantenan segun e or- 
den di e agrupacion musical 


cu lo acompaña nan. Sr. Je- 
andor a desea participantenan 
exito. Ya training ta den full 
swing. 

Sr. Chico Harms a anuncia e 
diferente actividad cu ta sigui 
e festival di canto di dia 19 di 
augustus. Lo eligi damita cul- 
tural y Mosa Cultural. Alabes 
dia 2 di september lo tin para- 
da di lampi den bario di Brazil 
y dia 4 di september e usual 
parada por cierto e di 6 tambe 
den Bario di Brazil. Funda- 
cion ta gradici Chico pa e sos- 
ten cu e ta duna y pa por traha 
hunto riba diferente even- 
tonan cultural. E fundacion ta 
invita pueblo en general y en 
special bario di Brazil pa bin 
presencia e eventonan, cum- 
insando cu e Festival di canto 
dia 19 di augustus, 8or anochi 
den Centro di Bario. □ 


^Aurora^, 

Tei »MiS77i8»IW^140! 

Fax. 533-669B 

Senor ta mi wardador mi no tin falta di nada . Den cunucu 
di yerba berde e ta ponemi sosega. 

e ta hiba mi na awa trankil pa mi bolbe hanja forsa. Salmo 
23 

A fayece cristianamente: 



Sidney D Lourens 

( ex trahado di Alhambra ) 

* 6-10-1952 - f 16-7-2016 

Na number di su yui : Jenelee Lourens 
Rumanan: Petrus Lourens y familia 

Sra. Vda. Lourdes Mariela 
Kramers Lourens y familia 
Sra. Iris Lourens I familia 
Sra. Marisca y Elio Dania 
Lourens y familia 

Subrinonan: Otmar, Geraldin, Delfma 

y familia 

Suzette y Richard Kramers 
y familia 

Shanon y Sharlinda Inacio 
y familia 

Sue-Jeen, Minco, Qurvin, 

Jasmin y familia 

Demas familia I conocirnan: Lourens, Kramers, Vilma 
Dania y familia , familia v/der Linden ,Thomassen, Giel, 
Mariana, Ascencion, Hassel, Howell, Goilo, Fermin. 
Tambe un danki na Sra. Cristina di Cas di Machi y em- 
pleadonan. 

Ta invita pa e acto di despedida cu lo tuma lugar diahuebs 
21 di july 2016 na Aurora Funeral Home di 9’or pa ll’or 
di merdia, despues lo tin cremacion den seno familiar. 
Nos ta lamenta cu despues di e acto di despedida nos no ta 
ricibi bishita di condolencia na cas. 


Vaarwel 

Je ogen gevangen door de schoonheid 

In een wereld vol geweld 

De tederheid van een vlinder 

Gefacineerd in een vlucht 

Je passie was de bloem 

Omarmd met dans en een concert 

Je karakter zo ingewikkeld op de hand 

De keerzijde was tederheid vol begrip 

Leeftijd, positie of ras maakte geen vershil 

Het uitreiken van je hand was naar iedereen 

Te veel tranen in je leven 

Van geboorte tot de dood 

God, de Heilige Geest en Jezus 

Geankerd in je Hart 

Lieve Mama 

Angélica Maduro 

Minor conoci como “Dudu” 
^19-05-1937 - J12-07-2016 


Yuinan: Miosotis 

Amarilis 
Sergio y Marianne Bruyning 
fRicardo 

Nietonan: Maykel y Kathya, Sharon, Roger 

Steven y Sonja, Andrew, Yeshua 
Eliyah, Rodrigo, Ricardo Antonio 
Bisnieto: Zion y Ayisha 

Rumannan: Juliana (Juju) Mathilda-Maduro y yiunan 

Maria Elisabeth (Betty) Maduro y yiunan 
JCandido (Candi) y Cecilia Maduro 
y yiunan 

Benito (Mito) y Luz Dary Maduro y yiunan 
Fransisco (Frans) y Rita Maduro y yiunan 
Subrino y Subrinanan, Prima y Primonan 

Famianan di curazon: Wouter y Ami van Voorst, Lisette y Ro- 

berto Solagnier, Stella Silberie 

Sobrina di curazon: Karen Cuaran 

Comader y compader: Ahmed y Ida Soliman-Dirksz 

Amiga intima: Rhona Quant Thomas y Nel Quant 

Prima stima: Grela Maduro 

Famianan: Maduro, Tjie-A-Loi, Bruyning, Tower, Van 

Voorst, Brouwer, Odor, Mathilda, Willems, Erasmus, Vrolijk, 
Winterdaal 

Acto di entiero lo tuma lugar na Misa Fatima na Dakota diabierna 
22 di juli 2016 for di 9’or pa ll’or di mainta y despues lo sali pa 
Santana Central Sabana Basora 

Nos disculpa pero nos no ta ricibi bishita di condolencia na cas. 



EDUCACION PROFESIONAL INTERMEDIO 

Colegio EPI 

Dircctie. Staf y Personal 
ta anuncia fayecimento di: 

Sr. Charlton Felix Tromp 

Na bida ruman di nos colega Rimmie Tromp, 
docente na unidad Salubridad y Servicio. 

Nos ta expresa nos mas profundo condolencia na 
Rimmic y demas fantia y ta deseanan hopi forsa den e 
dianan dificil aki. 

Cu Charlton sosega na paz den brasa di senor. 

CONDOLENCIAl 611 


DIARANSON 20 JULI2016 


^Aurora^ 

Tel: 593-0*57/MWéK) J SStM-t01 

Fias. -533-669E 



“Señor ta mi wardador, mi no tin falta di nada. 
Den Cunucu di yerba berde e ta hibami na awa 
Trankil pa mi bolbe hanja forsa” 

Ps. 23 

Cu Inmenso Dolor na nos Curazon, Pero Con- 
forme cu Dios Su Boluntad 
y Agradecido pa tur lokual el a Haci y Nifica pa 
nos, 

nos ta participa fayecimento di 



Charlton Felix Tromp 

★29-12-1963 f 13-7-2016 
na edad di 52 aña 

Na nomber di su: 

Mama y Tata: fRosa y fFelix Tromp 
Yiunan: Joshuan y Daehrren Tromp 

Pareha y Soulmate: Inky Richardson 
Mescos cu yiu: Sean-Brandon y Qy-unty 
Maria 

Rumanan: Rim- 

mie Tromp 

Sharini y Aimee Paalman 
Mama di Su Yiunan: Elli Paesch 
Tanta Stima: Maria Trimon 

Ina Tromp y famia 

Omo y TantanamAnnie Semeleer y famia 
Salomon Fingal y famia 
Piet y Edith Tromp- 
Evertsz y famia 
Joon Kelly y famia 
Sobrino y sobrina: Zeick Paalman 

Shania Paalman y Andrew 
Werleman 

Miho Amigonan: Rufmo Quant 

Giovanni yjessy Hoeky famia 
Judith Richardson 

Mescos cu rumannan: Zoraida y Ben Fuentes, 
Milly Paskel, Angie Nassy y Rosa de 

Cuba, Wicho Rudolfo y 

Maria De Haak 

Su iha: Stephany Fuentes 

Tur su primo y primanan 
Demas Famia y conocirnan serca: Tromp, Tri- 
mon, Paalman, Paesch, Rudolfo, De Haak, 
Semeleer, Fingal, Evertsz, Britten, Kelly, Wer- 
net, Dijkhoff, Figaroa, Boekhoudt, Franken, 
Hernandez, Zievinger, De Cuba, De Palm, 
Maduro, Geerman, Palma, Noguera, Wiersma 
y demas famia 

Ta invita tur amigo, bisiña y conocirnan pa e 
acto di entiero cu ta tuma lugar diaranzon 20 di 
juli 2016 pa 11:00 am saliendo for di Misa Santa 
Anna na Noord pa Santana Catolico na Noord. 
E resto mortal lo ta reposa di 09:00 - 11:00 am 
na Misa Santa Anna. 

Oportunidad pa condolencia: diamars 19 di juli 
di 19:00 - 21:00 na Funeraria Aurora. 

Nos disculpa si pa motibo di tristeza por a lubida 
un of otro famia. 


‘’Laga tur cos cu ta sperami ta bunita, 

Laga tur locual cu mi encontra na caminda ta bunita, 
Laga tur locual cumi laga atras keda bunita y 
Laga esakinan termina den tur buniteza”. 


Cu hopi tristeza pero conforme cu boluntad di Dios, 
Nos ta participa fayecimento di: 



Sr. Robert R. Maduro 

Mihor conoci como “Beto” 

M1-02-1967- fl7-07-2016 


Na number di su: 

Querida Esposa:Sra. Astrid Maduro- v/d L’isle 
Yuinan: Romen Maduro y Chantal Cannegi- 

eter 


Su nieto stima: 
Su Mayornan: 

Su suegronan: 

Su ruman nan: 
Maduro-Oduber 


Rochen Maduro y Jerson Maria 

JRojohn R. R. Maduro 

Siegmar Maduro y Gillianne Alders 

Sigion Maduro 

fSr. Mario ‘’Mai” Maduro 

Sra. Vda. Otilia Maduro 

fSr. Valentino v/d L’isle 

fSra. Carmen Leest 

Sr. Mario Maduro & Sra. Gwendoline 


Sra. Janine Maduro 

Sra. Ita Kelly Maduro & Sr. Reynolds 

Kelly 

Su Padrino: j*Sr. Ignacio Koolman y famia 

Su Madrina: Sra. Vda. Reineta Koolman-Coffie y 

famia 

Su iha nan: Natasha Maduro 

Joseanny v/d L’isle 

Sobrino & Sobrina nan: Jowen Maduro y Jean Pierre 

y Landon Kelly.John Maduro y Rowena van Zundert 

Natasha Maduro y Chris Rasmijn, Janice Flanegin 

Su swa y cuña nan: Sr. Achmed v/d L’isle y Sra. An- 

nelies van Elderen y famia 

Sra. Anna Maria y Sr. Oscar Kelly y famia 

Sr. Marius v/d L’isle y famia 

Sr. Leo v/d L’isle y famia 

Sr. Oscar v/d L’isle y famia 

Sr. Johnny v/d L’isle 

Sra. Shahaira v/d L’isle y Sr. Jorge Kelly y famia. 


Su Tanta y su Omo nan:Sr. Francisco Maduro y famia 

Sr. Francisco Koolman y famia 

Sr. Pablo Koolman 

Sra. Ursula Albertsz y famia 

Sra. vda. Lucia -Croes-Koolman y famia 

Sra. vda. Reineta Koolman y famia 

Amigo nan di cas:Sr. Juancho 

Sr. Paulo 

Primo y prima nan, bisiña nan, amigonan, conocir- 
nan, y su coleganan di DLV y demas famia: Maduro, 
v/d L’isle, Koolman, Leest, Cannegieter, Maria, Alders, 
Kelly, Oduber, Coffie, Rasmijn, Flanegin, van Elderen, 
Albertz, Gomez, Henriquez, Croes, Nava, Angela, 
Dirksz, Kock, Krozendijk, Marin, Quandus, Boekhoud. 
Ta invita pa asisti na acto di entiero cu lo tuma lugar 
diabierna 22 di juli 2016 for di 2’or pa 4’or na Royal 
Funeral Home. 

Adres pa condolencia: Royal Funeral Home, diahuebs 
21 juli 2016 for di 7’or pa 9’or di anochi. 

Nos ta pidi nos disculpa si nos por a lubida algun famia 
y conocirnan den nos momento di tristeza. Despues di 
entiero nos no lo tuma bishita di condolencia na cas. 


^.Aurora^. 

iVfk' 

Tçl 

Faa. 638-5696 

“Señor ta mi wardador pues mi no tin falta di nada” 
Cu tristesa den nos curason nos ta participa fayeci- 
mento cristianamente di : 



Mercedes Maria Croes 
Marquez 

Mihor conoci como “Chede” 
★24-09-1928 -1 13-07-2016 

Na nomber di su : 

Yiunan : Dr. John Croes y Tomasia Gonçalves de 
Freitas 

Marvin Croes y Mario Croes 
Yiu anonimo 

Ivar Croes y Linda Croes Shaffer 
Yiu di criansa : Mario Severo Kelly 
Nietonan : John Albert Croes 
Albert Inger Croes 
Kimberly Croes 
Jason Croes 
Ivana Croes 
Otro nietonan 

Bisnietonan : Aleysha Gianna Hoogland-Croes 

Brooklynn Isabella Hoogland-Croes 
Javon Roman Christopher Croes 
Julian Keanu Christopher Croes 
Kyler Gregorie Jay Croes 
Jean Albert Croes 

Rumannan : f Francisco Marquez y fBaldomera 

Marquez-Orman 

f Panchita Eugenio-Marquez y fVictor Eu- 

genio 

Clemencia Marquez 
f Dominico Marquez y Maria Marquez- 
Martinus 
f Luisa Marquez 

Petra Rasmijn-Marquez y Mario Rasmijn 
Manuela Gibson-Marquez y f Ivan Gibson 
Anna Marquez 

Manera ruman : Edith Marquez y Stanley 
de Cuba 

Sobrino y sobrina(nan) : Ingrid, Ciro, Thelmo, Ida, 
Marva, Esther, Robert, Jacqueline, Joyce, Mairin. 
Fulbia, Danillo, Zulay, Aster, Humberto, Ricky, Ro- 
meo, Edelweiss 

Su cuña : Frans Croes y Filomena Krozendi- 

j k 

Primo y prima(nan) y demas famianan : Croes, 
Marquez, Gonçalves, de Freitas, Shaffer, Betances, 
Camuñas, McCall, Orman, Solagnier, Eugenio, 
Snijders, Hortensia, Martinus, Van Poppel, Doro- 
thal, Sintjago, Van Cleef, Rasmijn, Gibson, de Cuba, 
Martis, Korsen, Arends, Meyers, Fingal, su amiga 
Marieta Croes y famia, Enys y personal di Betesda. 
Ta invita pa acto di entiero cual lo tuma lugar diasa- 
bra 23 di julli 2016 pa 4’or di atardi na Misa Pro Cat- 
edral San Francisco. 

E curpa di nos difunto lo ta reposa for di 2’or den 
Misa, despues lo sali pa Santana Catolico na Playa. 
Adres pa condolencia : Aurora Funeral Home diabi- 
erna 22 di juli 2016 di 7’or pa 9’or di anochi. 

Nos ta lamenta cu despues di entiero nos no ta ricibi 
condolencia na cas. 

Nos disculpa cu den nos tristesa nos pr a lubida un 
of otro famia. 

En bes di flor of krans un donashon pa nos Misa Pro 
Catedral San Francisco ta altamente aprecia. 

Na Funeraria y den Misa lo tin un box disponibel pa 
e bunita gesto aki. 

250 hoben a bisti e goggle pa pasa test di FADA anti drink driving 



ORANJESTAD- Un evento exitoso a tuma luga diasa- 
bra ultimo. Pabien pa tur esnan cu a traha pa F.A.D.A 
su evento anti drink driving cu a tuma luga riba e pista 
di go-car na Bushiri. For di 6’or brassband a cuminsa 
toca y den e ambiente aki a start cu e evento. 



Sr. Juendel Sprok presidente 
di F.A.D.A, “e evento a bay 
hopi bon. Nos tabata tin al- 
rededor di 20 hoben riba pia 
yudando nos cu e evento aki 
boluntariamente. Hobennan 
cu hopi animo for di tem- 
pran a set up y a guia otro pa 
asina haci e evento un exito- 
so pa nos comunidad. 

Un cantidad di mas cu 250 
hoben a bisti e goggles nan 
aki y a haci tur e test nan. Bo 
por a haci try out cu futbol, 
bowling, habri cas cu yabi y 
otronan. Esnan presente a 
mira con dificil esaki por ta 
ora bo ta bao di influencia. 
Mi kier a gradici tur e bolun- 
tarionan cu a yuda organisa y 
ehecuta e evento aki”. 

Tin di remarca cu e hoben- 
nan a wordo guia pa hoben- 
nan di Feria Social cu a adop- 
ta e evento aki. Sr. Sprok 
tambe ta bisa danki na Fun- 
dacion Zinnia cu a yuda e or- 
ganisacion hopi bon durante 
e ehecucion di e evento. Un 
danki na Cuerpo Policial, pa- 
truya riba motorcycle pa nan 
asistencia, Brandweer pa f ey 
presente pa cualkier iregu- 
laridad. 

Tur hende por a disfruta di 
e musica di N’Fuzion, Dj 
Gogo y TBS Brassband. Na 
CEDE Aruba y Valero pa 
kere den e proyecto y spon- 



sor esaki. “Nos ta sinti nos 
hopi honra cu Minister Paul 
Croes tambe a acepta invi- 
tacion y a hiba palabra pa 
apoya e hobennan cu a traha 
asina duro. Danki na Minis- 
ter Croes pa su vision y em- 
puhe pa yuda fundacionnan 
cu e proyecto Feria Social.” 


Sr Sprok a comenta. Nos ho- 
bennan ta master y nan tin 
hopi talento y creatividad. 

Masha danki na tur e hoben- 
nan boluntario di Feria So- 
cial, Poder di Hubentud y 
Fundacion Zinnia, asina Sr. 
Juendel Sprok a termina. Q 


Minister Oduber: 


Summercamp impresionante y pronto lo introduci 
algo similar pa Centronan di Bario 



ORANJESTAD- Minister 
di Cultura Otmar Odu- 
ber durante su bishita 
na San Nicolas a pasa na 
Scol di Arte, pa mira tur 
e trabounan cu ta wordo 
haci pa hubentud na e in- 
stituto aki. 

E mandatario a bisa na e oca- 
sion aki cu e ta hopi con- 
tento cu loke UNOCA ta 
haciendo despues di nan 
restructuracion. Mi ta hopi 
satisfecho mes cu e trabou 
cu UNOCA a bin ta ha- 
ciendo. Algun tempo atras 
a haci restructuracion den 
UNOCA, unda cu a adapta 
e apoyo cu mester wordo 
brinda na artistanan local, 
unda tin un fluho den e 
conscientisacion di e propio 
artista riba con nan por yega 
na remarca pa haya subsidi- 
onan for di UNOCA. Pero 
tambe UNOCA a cuminsa 
haci mas uzo di infrastruc- 
tura nan cu nan tin den nan 
poder manera Scol di Arte 
na San Nicolas. 


Segun e mandatario a sigui 
bisa, masha poco hende ta- 
bata sa di e instituto aki cu 
UNOCA tin, cu ta un joya 
di un edificio. Den cuadro di 
brinda mas servicio, aña pasa 
e fundacion a cuminsa cu e 
programa di Summer Camp 
pa muchanan cu a keda hopi 
encanta pa cual a ripiti esaki 
un biaha mas den 2016. 

E programa ta asina popular 
cu tin un bus cu ta sali for 
di Playa, pa participa den e 
programa aki di Scol di Arte 
na San Nicolas. E peticion ta 
pa sigui mas tanto posibel cu 
tipo di programanan asina. 
Esaki ta e base pa cual Gobi- 
erno ta den proceso pa cum- 
insa cu un proyecto hunto 
cu MOBIS, cu cual kier bay 
den tur centro di bario. A 
tene reunionnan mas o me- 
nos 2 aña pasa caba cu e gru- 
ponan aki pa mira cual ta e 
Centronan cu no ta ekipa y 
mester di e apoyo. 

Na luga di lanta un departa- 
mento, e mandatario a splica, 


a busca cooperacion cu un 
fundacion existente caba, 
esta MOBES, cu a brasa e 
proyecto mesora. 

Den luna di augustus ta cum- 
insa cu e summercamp aki 
den cuatro Centro di Bario 
na Aruba. Na september 
of october ta cuminsa cu e 
trayecto mes den 6 pa 7 Cen- 
tro di Bario, den cual hoben- 
nan por participa, manera 
esun di UNOCA, unda cu 
e enfoke ta completamente 
riba arte: baile, canto, pinta- 
mento, actuacion, creativi- 
dad, artesania, etc. E manda- 
tario a keda impresiona den 
e obranan cu e hobennan a 
traha, basa riba e tema cu nan 
a haya pa traha riba dje. 

Den e creatividad cu e ho- 
bennan a demostra cu nan 
ta hopi consciente di loke 
ta pasando rond di nan. E 
mandatario a splica cu e pro- 
grama ta parti den tres fase 
den un aña y kier yega na 
1800 mucha cu lo siña di e 
diferente tipo di arte y cul- 


tura pa identifica kico nan ta 
gusta, y scoge riba cual area 
e muchanan kier concentra 
nan mes den futuro riba dje. 
Den cuadro di e intencion 
ariba menciona, e bishita na 
e Summercamp di UNOCA 
tabata importante pa Minis- 
ter Oduber y su Team. Di e 
forma aki ta haya mas idea pa 
e programa di Arte y Cultura 
cu kier introduci na scolnan 
tambe. Tin un comision ta 
trahando riba e posibilidad, 
cu cooperacion di diferente 
Ministerio, pa asina e bira un 



curriculum riba su mes. Den 
e mesun pensamento aki tin 
e idea pa digitalisa tur loke ta 
asuntonan di cultura. □ 




























